ދިވެހި އިނގިރޭސީން! | މަޒްމޫނު | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް މަޒްމޫނު ދިވެހި އިނގިރޭސީން!\n08 ޖަނަވަރީ 2008\nހަނދާންވާ ގޮތުގައި އެއީ މިދިޔަ ނޮވެމްބަރު މަހުގެ ސާދަވަނަ ދުވަހެވެ. އެދުވަހު ހަވީރު އަޅުގަނޑު ގެއިން ނުކުތީ، ފާރޮށިގެއިން ޕާނެއް ގަންނާށެވެ. ދަންނަވަން މިއުޅެނީ، ދިވެހިރާއްޖޭގައި، ޕާން އަގު ބޮޑުވި ވާހަކައެއް ނޫނެވެ. ނަމަވެސް އެ ދުވަހު ޕާން ހިފައިގެން ފާރޮށިގެއިން ނުކުތްތަނުން ފެނުނު ފޮތިގަނޑުގެ ވާހަކައެވެ.\nއަޅުގަނޑަށް ފެނުނީ، ވިލުނޫކުލައިގެ ފޮތިގަނޑެއް މަގުގެ ހުޅަނގު ކޮޅުން އިރުމައްޗަށް، އަޅުގަނޑާއި ދިމާއަށް، ހިނގާފައި އަންނަ މަންޒަރެވެ. މިދެންނެވި ފޮތިގަނޑުގައި އިނގިރޭސިބަހުން ލިޔެފައިހުރި ހުރިހާ އެއްޗެއް ކިޔަން\nނޭނގުނުކަމުގައި ވިޔަސް، އެންމެ ފަލައަކުރުން ލިޔެފައި އޮތީ، ''ޑައިބީޓީޒް ޑޭ ވޯލްކިންގް'' މިހެންނެވެ. ކޮންމެއަކަސް، އަޅުގަނޑުގެ ސަމާލުކަމަށް އައީ، ލިޔެފައިވާ އެއްޗެއް ނޫނެވެ. ނަމަވެސް ލިޔެފައިވާ ބަހެވެ.\nދެންމެ މިދެންނެވި ފޮތިގަނޑު ފެނުމުގެ ހަފުތާއެއްކުރިން، އަޅުގަނޑަށް ވީސީޑީއެއް ލިބުނެވެ. އޭގެ ބޭރު ކަވަރުގައި ލިޔެފައިވަނީ، ''އެން އިންކޮންވީނިއެންޓް ޓްރުތު: ގުލޯބަލް ވޯނިންގް'' މިހެންނެވެ. މާފުކުރައްވާށެވެ. މިދެންނެވުނީ އަދި މުޅީން ރަނގަޅަކަށް ނޫނެވެ. ތާނައިންވެސް މިދެންނެވި ވީސީޑީގެ ކަވަރުގައި ލިޔެފައި ހުއްޓެވެ.\nއިންޓަނެޓް ހާވާ ބަލަނިކޮށް ޔޫޓިއުބުން އަޅުގަނޑަށް ވީޑިއޯއެއް ފެނިއްޖެއެވެ. ތިޔަ ވިދާޅުވީ ހަމަ ރަނގަޅަށެވެ. ޔޫޓިއުބަކީ ވީޑިއޯއަށް ޚާއްޞަ ސައިޓެއްކަމުން އެތަނުން ފެންނާނީ ފާޑުފާޑުގެ ވީޑިއޯއެވެ. އަޅުގަނޑަށް ފެނުނު ވީޑިއޯއަކީވެސް ފާޑެއްގެ ވީޑިއޯއެކެވެ. ވީޑިއޯއިން ފެންނަނީ، ސަރުކާރުގެ ވަރަށް ހަރަކާތްތެރި ވަޒީރަކު ކޮށަކޮށައިގެން އިނގިރޭސިބަހުން ތަޤްރީރެއް ދެއްވުމަށް، ހިތްވަރުކުރައްވާ މަންޒަރެވެ. މިދެންނެވި ވީޑިއޯ ބަލާފައި ބެލުންތެރިން ފާޅުކޮށްފައިވާ ޚިޔާލުތަކުން އަޅުގަނޑަށް ފާހަގަވި ކަމެއް އެބަ އޮތެވެ. އެވާހަކަ ފަހުން ދަންނަވާނަމެވެ.\nމިދިޔަ ޑިސެމްބަރު މަހުގެ ރެއެކެވެ. އަޅުގަނޑު އިނީ ޓީވީ ބަލާށެވެ. ޓީވީއެމަށް ޗެނަލް ބަދަލުކޮށްލުމުން ފެނުނީ އަށެއްގެ ޚަބަރުން ބައެކެވެ. އާދެ، ޚަބަރުގެ ރާއްޖެތެރޭ މީހުންނަށް ޚާއްޞަބައި ކަމަށްވާ، އުތުރުން ދެކުނެވެ. ފެނުނީ، ކޮންމެވެސް ރަށެއްގައި ބަޔަކު، ފޮތިގަނޑެއް ހިފައިގެން މަގެއްގައި ހިނގާތަނެވެ. ހުދުފޮތިގަނޑެއްގައި ކަޅުކުލައިން ޖަހާފައި އޮތީ، ''ލެންޑް އަ ހޭންޑް'' މިހެންނެވެ.\nކުރީގެ ދެ ހަނދާނެއްގެ ވާހަކަ ވެސް މިތާނގައި ލިޔެލާނަމެވެ. މީގެ އަހަރުތަކެއްކުރިން ޗާނދަނީ މަގުގެ ސިންގަޕޫރުބާޒާރޭ ކިޔާ ހިސާބުގައި ދިއްލޭގޮތަށް ހުންނަ ބޯޑެއް ހުއްޓެވެ. ބޯޑުގައި ކުރަހާފައި ހުރީ އަތުގުޅައިގެން ހުރި އަންހެނަކާއި ފިރިހެނެކެވެ. ތިރީގައި ލިޔެފައި އޮންނަނީ، ''އެއިޑްސް ކިލްސް'' މިހެންނެވެ. ވަރަށް ބިރުވެރި ޙަޤީޤަތެއްގެ ވާހަކައެވެ.\nމީގެ އަހަރުތަކެއް ކުރީން، ސައެންސް އެޑިޔުކޭޝަން ސެންޓަރު (މިހާރުގެ ސީއެޗްއެސްއީ) ގައި ކިޔަވަމުންދިޔަ ވަރަށް ތޫނުފިލިކުއްޖަކު މާލޭގެ ފަޅުތެރެއަށް ވެއްޓި ގެނބިގެން މަރުވިއެވެ. މިހާދިސާ ރާއްޖޭގެ ތަޢުލީމީ ދާއިރާ ހޭލައްވާލިއެވެ. ނަތީޖާއެއްގެ ގޮތުން ފަސްވަނަ ކުލާސް ނިމެންވާއިރަށް ކޮންމެ ކުއްޖަކީ ފަތަން ދަންނަ ކުއްޖަކަށް ހެދުމަށް ނިންމައި، ޤައުމީ ފެންވަރުގެ ޕްރޮގުރާމެއް ފެއްޓެވިއެވެ. އެޕްރޮގްރާމުގެ ޝިޢާރަކީ ''އެވްރީ ޗައިލްޑް ސްވިމްސް'' އެވެ. އާދެ، ކޮންމެ ކުައްޖަކީ ފަތަން ދަންނަ ކުއްޖެއް މިއެވެ.\nއަޅުގަނޑަށްވުރެ ބޮޑަށް ޖަޕާނު އެނގިލައްވާނީ ތިޔަ ބޭފުޅާއަށެވެ. ޖަޕާނަކީ ވަރަށް ބޮޑަށް ޘަޤާފީ އެއްގޮތްކަން އެޤައުމުގައި ބޭއްވުމަށް ސަމާލުކަންދޭ ޤައުމެކެވެ. ޖަޕާނުމީހުންނަކީ އެމީހުންގެ ބަހަށް ވަރަށް އިސްކަން ދޭ ބައެއް ވެސް މެއެވެ.\nޖަޕާނުގެ ޚިދުމަތްތެރިޔަކު އަޅުގަނޑުމެންގެ މިޤައުމަށް ޚިދުމަތްތަކެއް ކޮށް ދީފިއެވެ. އެފަދަ ޚިދްމަތްތެރިންނަށް މިރާއްޖެގައި ދެވޭ ޢާންމު ޚިދުމަތުގެ ހިތްވަރު ދިނުމުގެ އިނާމު އަޅުގަނޑުމެން އޭނާއަށް ދީފީމެވެ. ނަމަވެސް އަޅުގަނޑު ދެކޭގޮތުގައި މިދެންނެވި ޚިދްމަތްތެރިޔާއަށް އިނާމު ދެވުނީ، އިނާމު ލިބުމުގެ އުފާ، އޭނާގެ ހިތުގެ އެންމެ ފުނަށް ވާސިލްވާފަދަ ގޮތަކަށް ނޫނެވެ. އިނާމުދިނުމުގެ ޖަލްސާގައި އޭނާއާއި ދޭތެރޭ ކަންކުރެއްވީ، އަޅުގަނޑަށް ވަރަށް ޢައިބުގޮތަކަށެވެ. ސަބަބު ފަހުން ދަންނަވާނަމެވެ.\nދެން އެހެން ވާހަކައެކެވެ. ވޭކަޕްގެ ވާހަކައެވެ. ވޭކަޕަކީ ކޯޗެއްކަން އެނގިލައްވާ، އެހެން ނޫންތޯއެވެ؟ އެއީ ކުޅިވަރު ކަޕެއްނޫނެވެ. ސަމާސާއެއް ނޫނެވެ. ދިވެހި މުޖުތަމަޢުގައި ވަކިހިއްޕާލާފައިވާ، އަމަލުވާތަކެތި ބޭނުންކުރުމުގެ އާދަޔާމެދު ހޭލުންތެރި ކުރުވުމަށް ފެއްޓެވި ވަރުގަދަ ކެމްޕޭނެކެވެ. މި ކެމްޕޭނުގެ ވެބްސައިޓް ބަލާލިއިރު، މުޅިންވެސް ހުރީ އިނގިރޭސި ލިޔުންތަކެވެ. ވެބްސައިޓްގެ ޕޯސްޓަރު ބައިގައިވާ ޕޯސްޓަރެއްގައިވަނީ، ''ޓޯކް ޓު ޔޮރ ކިޑްސް ބިފޯ އަ ޑީލާ ޑަޒް'' މިހެންނެވެ. ބެލެނިވެރިންނަށް އޮތް ކޮންފަދަ ހެޔޮ ނަސޭހަތެއްތޯއެވެ.\nދަންނަވަން މިއުޅެނީ މި ވާހަކައެވެ. ނަސޭހަތާއި ހޭލުންތެރިކުރުވުމާއި ދިވެހިންނާއި އިނގިރޭސިބަހުގެ ވާހަކައެވެ.\nމިދިޔަ ނޮވެމްބަރު މަހު އަޅުގަނޑަށް އެ ފެނުނު، ވިލުނޫކުލައިގެ ފޮތިގަނޑަކީ ހަކުރުބައްޔާއި މެދު ހޭލުންތެރިކުރުވުމަށް ބޭއްވި ހިނގާލުމެއްގައި ބޭނުންކުރި ފޮތިގަނޑެކެވެ. ހަކުރުބަލިފަދަ ދިވެހިންގެ ތެރޭގައި ޢާންމުވަމުން އަންނަ ބައްޔަކާއި މެދު ދިވެހީން ހޭލުންތެރި ކުރެއްވުމުގައި އިނގިރޭސި ބަސް އިސްކުރެއްވި ސަބަބެއް އެނގިލައްވާނީ ކަންކުރެއްވި ފަރާތަށެވެ. އަޅުގަނޑުގެ ނަޒަރުގައި، ދިވެހިބަސް ބޭނުންކުރެއްވިނަމަ ދިވެހިންނަށް ދޭހަވާ މިންވަރު އިތުރުވާނެއެވެ. ދިވެހީންނަށް ހަކުރުބައްޔަކީ ހަކުރުބައްޔެވެ. ޑައިބީޓީޒް އެއް ނޫނެވެ. ވީމާ، ނޮވެމްބަރު ސާދަވަނަ ދުވަހަކީ، ހަކުރުބަލީގެ ދުވަހެވެ. އެދުވަހު ބޭނުންކުރެއްވި ފޮތިގަނޑުގައި 'ހަކުރުބަލީގެ ދުވަހުގެ ހިނގާލުމޭ، ލިޔުއްވިނަމަ، ދިވެހީންނަށް މާބޮޑަށް އަސަރުކުރީސްކަން ޔަޤީނެވެ. އެއީ ކޮންދުވަހެއްގެ ހިނގާލުމެއްކަން މާބޮޑަށް ސާފުވީހެވެ.\nޚާއްޞައެހީއަށް ބޭނުންވާ މީހުންގެ ދުވަހު، އެމީހުންނާއިމެދު އޯގާވެރިވުމަށާއި، އެހީތެރިވުމަށް ގޮވާލާ ހިނގާލުމެއްގައި ''ލެންޑް އަ ހޭންޑް'' އޭ ލިޔުއްވުމަށްވުރެ، އެހީތެރިވާށޭ ލިޔުއްވިނަމަ ކިހާ ރަނގަޅުވީސް ތޯއެވެ. ދިވެހި ހިތްތައް ކުލުނުން މަޑުވެގެން ދިޔައީހެވެ.\nއެއިޑްސް ބަލީގެ ނުރައްކާތެރިކަން ދިވެހީންގެ ހިތްތަކަށް ވެއްދުމަށް ''އެއިޑްސް ކިލްސް'' އޭ ލިޔުއްވުމުގެ ބަދަލުގައި، އެއިޑްސް މީހުން މަރައެވެ. އެއިޑްސް ފަނާކުރެއެވެ. އެއިޑްސް އަކީ ޤާތިލެކެވެ. ފަދަ ޢިބާރާތެއް ބޭނުންކުރެއްވިނަމަ، ދިވެހީންގެ ހިތްތައް ބިރުން ގޮސް އަވަދި ވާނެކަން ޔަޤީނެވެ.\nދެން އަޅުގަނޑަށް ލިބުނު ވީސީޑީގެ ވާހަކައެވެ. އެ ވީސީޑީއަކީ، އެމެރިކާގެ ކުރީގެ ނާއިބް ރައިސް އަލްގޯ ހުށައެޅުއްވި ތިމާވެށީގެ ރިޕޯޓެވެ. އެ ރިޕޯޓަކީ ތިމާވެއްޓާއި މެދު ހޭލުންތެރިކުރުވުމަށް ހުށަހެޅުއްވި ރިޕޯޓެކެވެ. އަޅުގަނޑު ހިތުން އެ ވީސީޑީ ކޮޕީކޮށްގެން ދިވެހީންނަށް ބަހަނީ ދިވެހީން ހޭލުންތެރިކުރުވާށެވެ. ނަމަވެސް ވީސީޑީވަނީ އިނގިރޭސި ބަހުންނެވެ. އެންމެ ކުޑަމިނުން ވީސީޑީގައި ކިޔާއެއްޗެތީގެ ތަރުޖަމާއެއްވެސް ތާނައިން، އިސްކިރީނުން ފެންނަވަރު ކޮށްލައްވާފައި ނުވެއެވެ. އެކަމަކު މި ވީސީޑީގެ ކަވަރުގައި، ވީސީޑީ ބަލަންޖެހޭ ފަންތިތަކުގެ މީހުންގެ ލިސްޓެއް ތާނައިން ލިޔެފައިވެއެވެ. އޮޑިވެރިން، އިންޖިނޭރުން މިހެން ގޮސް ދިގު ލިސްޓެކެވެ! ދިވެހިބަހުން އަޑުއެޅުއްވިނަމަ، ނޫނީ ތަރުޖަމާ، އިސްކިރީނުން ފެންނާނެ ގޮތް ހެއްދެވިނަމަ، ކޮންފަދަ ރަނގަޅުވީސްތޯއެވެ.\nދިވެއްސަކު ނިދިން ހޭލައްވަން ބޭނުންނަމަ، ''ވޭކަޕް'' އޭ ގޮވުމުގެ ބަދަލުގައި ''ހޭލާށޭ'' ގޮވީމާ މާއަވަހަށް ހޭލާނެކަން އަޅުގަނޑުމެން ދަންނަމެވެ. ނަމަވެސް ދިވެހިން މަސްތުން ހޭލެއްވުމަށް ކުރާ މަސައްކަތަށް މިކިޔަނީ ވޭކަޕެވެ. އެކަމަށް ބޭނުންކުރާ ވެބްސައިޓާއި ޕޯސްޓަރުތައް މިހުރީ ރޯ އިނގިރޭސި ބަހުންނެވެ. މީގެ އަހަރުތަކެއް ކުރިން ސްކޫލް ކުދިންނަށް ފަތަން ދަސްކޮށްދެއްވުމަށް ހިންގެވި ޕްރޮގްރާމަށް ''އެވްރީ ޗައިލްޑް ސްވިމްސް'' އޭ ކީގޮތަށެވެ. ދިވެހިން ދިވެހި ކަނޑުފަޅުގައި ފަތާނީއެވެ. ފީނާނީއެވެ. ދުވަހަކުވެސް ސްވިމް އެއް ނުކުރާނެ އެވެ.\nޝައްކެއްވެސް ނެތެވެ. ބިދޭސީ ރައްޔިތަކު ދިވެހީންނަށް ޚިދުމަތްކުރާނީ އޭނާގެ ހިތުގައި ދިވެހިންނާއި، ދިވެހީންނަށް ނިސްބަތްވާ ހުރިހާ ކަމަކާއި އެއްޗެއްސާއި މެދު އުފެދިފައި އޮންނާނެ ފުން ލޯތްބެއްގެ ސަބަބުންނެވެ.\nކުރީން އަޅުގަނޑު ދެންނެވި ޖަޕާނުގެ ޚިދުމަތްތެރިޔާގެ ހިތުގައިވެސް މިދެންނެވި ފަދަ ފުން ލޯތްބެއް އަޅުގަނޑުމެންނާއި މެދު އޮންނާނެ ކަމާއި މެދު ޝައްކެއް ނުކުރަމެވެ. ޖަޕާނުގެ ޚިދުމަތްތެރިޔާއަށް އަޅުގަނޑުމެން ޝުކުރުގެ އިނާމު އެރުވީ ޤައުމީ މުނާސަބަތެއްގައެވެ. މުޅި ޖަލްސާކުރިއަށް ގެންދެވީ ދިވެހިބަހުންނެވެ. ޖަޕާނުގެ ޚިދުމަތްތެރިޔާއަށް ފިޔަވައި އެހެން ހުރިހާ ކަލުންނާއި ކަނބަލުންނަށް އިނާމު ލިބިގަތުމަށް ދެންނެވީ ދިވެހިބަހުންނެވެ. ޖަޕާނުގެ ޚިދުމަތްތެރިޔާއަށް ދެންނެވީ އިނގިރޭސިބަހުންނެވެ! އެއީ އޭނާއާއި އެއްވެސް ގުޅުމެއްނެތް އިސްތިޢުމާރީ ބަހެއް ބޭނުންކޮށްގެން ކުރެއްވި ކޮންފަދަ ނަސްލީ ތަފާތު ކުރެއްވުމެއް ތޯއެވެ. އަޅުގަނޑު ހިތުން، ދިވެހިބަހުން، އިނާމު ލިބިގަތުމަށް ދެންނެވިނަމަ ޖަޕާނުގެ އެ ޚިދުމަތްތެރިޔާ ގެ ހިތަށް މާ ފުން އުފަލެއް ލިބުނީހެވެ. އެހެނީ، ވަގުތާއި ޙާލަތަށް ބަލާއިރު، އޭނާއާއި އެންމެ ގާތްވާނީ އޭނާގެ މާދަރީ ބަހާއި ދިވެހިބަހެވެ. ދިވެހީންނަށްޓަކައި އެހުރިހާ ޚިދުމަތްކުރީމާ ވެސް، އެނާގެ ހިތަށް ބީރެއްޓެހިކަމުގެ ޝުޢޫރު ވަންނަފަދަ ގޮތަކަށް އިނާމު އެރުވުން އަޅުގަޑަށްވީ ޢައިބުކަމަކަށެވެ.\nދަންނަވަންތޯއެވެ. އަދިވެސް ދިވެހީންގެ ގިނަބަޔަކަށް އިނގިރޭސި ބަހެއް ނޭނގެއެވެ. އެމީހުން ވިސްނަނީ ދިވެހި ބަހުންނެވެ. އެމީހުން، ދުނިޔެ ތަޢުބީރުކުރަނީ ދިވެހިބަހުންނެވެ. މަދު ބަޔަކަށް އޮޅިފައިވިޔަސް، އެމީހުންގެ ހިތާ ާއެންމެ ގާތީ ދިވެހި ބަހެވެ. ދިވެހިބަހަކީ އެމީހުންގެ ދިވެހިވަންތަކަމުގެ ރުކުނެކެވެ.\nވީމާ، އަޅުގަނޑުމެން ދިވެހީންގެ ދިރިއުޅުމަށް ހެޔޮބަދަލު ގެނައުމުގެ ނިޔަތުގައި ކުރާކަންކަމުގައި، ބޭނުމެއްނެތް ގޮތުގައި އިނގިރޭސި ބަސް ބޭނުންކުރެއްވުމަކީ އެކަމުން އެދެވޭ ނަތީޖާއެއް ނުކުންނާނެކަމެއް ނޫނެވެ. ދިވެހިންނަށް ކަންކަން ދޭހަކޮށްދީ މޭރުންކުރުވުމަށް އެމީހުންގެ މާދަރީ ބަސް ފުދެއެވެ. ދިވެހިންގެ ޤައުމީ ޖަލްސާތައް ދިވެހިބަހުން ކުރިއަށް ގެންދެވޭނެއެވެ. ދިވެހީންގެ ނަފްސަށާއި ޖިސްމަށް އަސަރުކުރުވުމަށް އެންމެ އެކަށީގެންވަނީ ހަމަ ދިވެހިބަހެވެ.\nކުރިން ދެންނެވި، ޔޫޓިއުބުން ފެނުނު ވީޑިއޯ ބަލާފައި ބައެއް ފަރާތްތަކުން ފާޅުކޮށްފައިވާ ޚިޔާލުތަކުން އަޅުގަނޑަށް ވިސްނުނީ، ބައެއް ދިވެހިންގެ ނަޒަރުގައި، މީހެއްގެ ތައުލީމީ ފެންވަރާއި، ޤާބިލުކަން މިނާލެވޭނެ ހަމައެކަނި ''ނާޅި'' އަކީ އެމީހެއްގެ އިނގިރޭސިބަހުގެ ފެންވަރުކަމަށެވެ! ދިވެހި ގައުމަށް ޚިދުމަތެއް ކޮށްދިނުމަށް އިނގިރޭސި ބަހަށް ނުހަނު ފަރިތަވާން ޖެހޭނެ ކަމަށެވެ.\nދަންނަވަންތޯއެވެ. ދިވެހިން ބޭނުންވާނީ މި ޤައުމުގެ ވެރިންނަށާއި މަސްއޫލު ފަރާތްތަކަށް، ކުށެއްނެތް ދިވެހިބަހުން ލިޔާށާއި ކިޔަން އެނގޭށެވެ. އިނގިރޭސި ބަސް އެނގުމަކީ އޭގައި ފައިދާތަކެއް އޮތްކަމެއް ނޫނެކޭ ނުދަންނަވަމެވެ. ނަމަވެސް ދިވެހި ކޮންމެ ވެރިޔަށް އިނގިރޭސި ބަސް ފެންފަދަ ވުން ލާޒިމެއް ނޫނެވެ. ދިވެހި ގައުމުގެ މަހާރެހެންދި ބިދޭސީ ރައްޔިތަކަށްވުމުން އޭނާއަށް ދިވެހި ދިދަ ކުރުނީސްކުރަން ލަދުގަތުމަށްވުރެ، ދިވެހި ޤައުމުގެ ވެރިންނަށާއި، މަސްއޫލުފަރާތްތަކަށް ދިވެހިބަހުން ރައްޔިތުންނަށް ދޭހަވަގޮތަށް މުވާޞަލާތު ނުކުރެއްވޭނަމަ، އަޅުގަނޑު މާބޮޑަށް ލަދުގަންނާނެއެވެ.\nއެއްވެސް ބަހަކީ އޭގެ ޒާތުގައި އެހެން ބަހަކަށް ވުރެ މޮޅު ނުވަތަ ދެރަ ބަހެއް ނޫނެވެ. ކޮންމެ ބަހަކީވެސް އެބަހެއް ބޭނުންކުރާ މުޖުތަމަޢުއާއި ގުޅުންހުރި ޚާއްޞަ ސިފަތަކެއް ލިބިގެންވާ އެއްޗެކެވެ. ދިވެހިބަހަކީ އަޅުގަނޑުމެންގެ ވަންތަކަމުގެ އެއްބައެވެ. 'އައިޑެންޓިޓީ' ގެ އެއްބައެވެ. ޘަޤާފަތުގެ ބައެކެވެ. ވީމާ، ދިވެހީންނަށް ރައްދުކޮށް ކުރާކަންކަމުގައި، އިސްވާންޖެހޭނީ ދިވެހި ބަހެވެ.\nއަޅުގަނޑުމެން އިނގިރޭސިވެގެން މިއުޅޭ އުޅުން ދޫކޮށްލާނީ، ކޮން ދުވަހަކުންތޯއެވެ؟


Case thah ithuruvaathee WHO in eheevanee – Iru\nކޭސްތައް އިތުރުވާތީ ޑަބްލިއުއެޗްއޯއިން އެހީވަނީ\nކޮރޯނާ ވައިރަސް ފެތުރޭ މިންވަރު އިތުރުވަމުންދާތީ ރާއްޖެ ހިމެނޭހެން ދެކެނު އިރުމަތީ އޭޝިއާ ގައުމުތަކަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯއިން އެހީދޭން ނިންމައިފި އެވެ.\nޑަބްލިއުއެޗްއޯގެ ދެކުނު އިރުމަތީ އޭޝިއާގެ ރީޖަނަލް އޮފީހުން ނެރުނު ބަޔާނުގައި ބުނީ ކޮވިޑް ކޭސްތައް އިތުރުވަމުންދާތީ މިހާރުވެސް 340 މެޓްރިކް ޓަނުގެ ބޭހާއި ސިއްހީ އެކިއެކި ތަކެތި ދެކުނު އިރުމަތީ އޭޝިއާގެ ގައުމުތަކަށް ފޯރުކޮށްދީފައިވާ ކަމަށެވެ.\nއަދި ކުރިއަށް އޮތް ހަފްތާތަކުގައި ރާއްޖެއާއި ބޫޓާންއާއި ނޭޕާލް އަދި ސްރީލަންކާއަށް ބޭނުންވާ މެޑިކަލް ތަކެތީގެ މިންވަރު ދެނެގަތުމަށްފަހު އެތަކެތި ފޯރުކޮށްދިނުމަށް މަސައްކަތް ކުރަމުންދާ ކަމަށް ބުނެފައި ވެއެވެ.\nޑަބްލިއުއެޗްއޯގެ ދެކުނު އިރުމަތީ އޭޝިއާގެ ރީޖަނަލް ޑައިރެކްޓަރު ޕޫނަމް ސިންގް ވިދާޅުވީ ފާއިތުވި ދުވަސްތަކުގައިވެސް ހޮސްޕިޓަލް އެނދާއި، އޮކްސިޖަން ކޮންސެންޓްރޭޓް، ޓެންޓް އަދި ޕީޕީއީ ފަދަ ވަސީލަތްތައް އެންމެ ބޮޑަށް ބޭނުންވާ ގައުމުތަކަށް ފޯރުކޮށްދީފައިވާ ކަމަށެވެ.\nއެގޮތުން މިދިޔަ ހަފްތާ އެކަނިވެސް 4000 އޮކްސިޖަން ކޮންސެންޓްރޭޓަރާއި، 120 އަށް ވުރެ ޓެންޓާއި 400 މެޑިކަލް އެނދުގެ އިތުރުން 650،000 ޓެސްޓު ކިޓް ނިއު ދިއްލީއަށް ވަނީ ފޯރުކޮށްދީފަ އެވެ.


ކޮރޯނާވައިރަސްއަކީ ސީދާ އިންސާނުން “އިންފެކްޓް” ކުރުމަށް ހެދިފައިވާ ވައިރަހެއް – ސައިންސްވެރިން – Dhen.mv\nކޮރޯނާވައިރަސްއަކީ ސީދާ އިންސާނުން "އިންފެކްޓް" ކުރުމަށް ހެދިފައިވާ ވައިރަހެއް – ސައިންސްވެރިން\nކޮރޯނާވައިރަސް އަކީ އިންސާނުން "އިންފެކްޓް" ކުރުމަށް ވަކިގޮތަކަށް ބަދަލު ގެނެސްފައިވާ ވައިރަހެއްކަމަށް އޮސްޓްރޭލިޔާގެ ސައިންސްވެރިންގެ ޓީމަކުން ބުނެފިއެވެ.\nއޮސްޓްރޭލިޔާގެ ވެކްސިން ރިސާޗަރ އަދި މި ދިރާސާ ލިޑް ކުރައްވާ ޕްރޮފެސަރ ނިކޮލައި ޕެޓްރޮވްސްކީ ހާމަ ކުރިގޮތުގައި "ފެންނަން ހުރި ހެކިތަކަށް ބަލާއިރު މިއީ އާންމުކޮށް ފެންނަ އަދި ޖަނަވާރުންގެ ފަރާތުން އިންސާނުންނަށް ޖެހޭ ވައިރަހެއްނޫން، އެންމެ ފުރަތަމަ ދުވަހުން ފެށިގެން މިއީ އިންސާނުން އިންފެކްޓް ކުރާ ވައިރަހެއް ކަން ދަނީ ފެންނަމުން" ކަމަށެވެ. އެހެން ކަމުން މިކަމުގެ އެންމެ ފުނަށް ފީނަން، ޗައިނާގެ ވުހާންގެ ލެބޯޓަރީ އިތުރަށް ތަހުގީގު ކުރަން ޖެހޭކަމަށްވެސް ޕްރޮފެސަރ ނިކޮލައި ޕެޓްރޮވްސްކީ ގޮވާލިއެވެ.\nއޭނާ އިތުރަށް ހާމަ ކުރިގޮތުގައި މި ވައިރަހަކީ އާދަޔާ ޚިލާފް ޙާލަތެއްގައި ޖަނަވާރެއްގެ ފަރާތުން ޖެހުނު އެއްޗަކަށް ވެދާނެއެވެ. ނަމަވެސް ލެބޯޓްރީއަކުން ލީކްވި ކަމަށްވެސް ބެލެވެން އޮތުމުން އެކަން ބެލުމަށް ކުރަންޖެހޭ ކަންކަންވެސް ހުއްޓާލައިގެން ނުވާކަމަށް އޭނާ ބުނެފައިވެއެވެ. މިކަމަށް ބާރުދޭ އަނެއްކަމަކީ ކޮރޯނާވައިރަސްގެ ތަހުލީލުތައް ކުރެވެމުން ދިޔަ ވުހާންއިން މި ވައިރަސް ފެތުރެން ފެށުމެވެ. އެހެން ކަމުން ކިތަންމެ ކުޑަ ފުރުސަތެއް އޮތްނަމަވެސް އެކަން ނުބަލާ ދޫކޮށްލައިގެން ނުވާނެކަމަށާ، ގައުމުތަކުގެ މެދުގައި ސިޔާސީ ހަމަ ނުޖެހުމެއް އުފެދިދާނެކަމަށް ބަލާފައި ނަމަވެސް މިކަން ދޫކޮށްލެވެން ނެތް ކަމަށް ޕްރޮފެސަރ ހާމަ ކުރިއެވެ.\nމި ކަމާ ގުޅިގެން މިހާތަނަށް މީހަކު ނުހޯދާ ވަރަށް ޕްރޮފެސަރ ނިކޮލައި ޕެޓްރޮވްސްކީ ވަނި ހެކި ހޯދާފައެވެ. މިކަމަށް ބާރުދެމުން ދުނިޔޭގެ މަޝްހޫރު ބަޔޯސެކިއުރިޓީގެ ތަޖުރިބާކާރު ރިޗަޑް އީބްރައިޓް ހާމަ ކުރި ގޮތުގައި، މިއީ ގުރުރަތީ ގޮތުން މިވައިރަސް ހުންނަ ގޮތްކަމަށްވުމަކީ އެކަށީގެންވާ ކަމެއް ނަމަވެސް އެކަމަށް އޮތް ފުރުސަތު ކުޑައެވެ. އޭގެ ބަދަލުގައި މި ވައިރަހަށް ބަދަލުތަކެއް ގެނެސްފައިވާކަމަށް ދޭހަވާ ގިނަ ހެކި ފެންނަން ހުރި ކަމަށްވެސް އީބްރައިޓް ހާމަ ކުރިއެވެ.\nބާތިލު ވޯޓު މާނަ ކުރީ ނުބައިކޮށް ކަމަށް ބުނެ އެމްޑީޕީއިން ކޯޓަށް


Fathuruveriyaa Hayyaru Kurumun Nasheedh Ma'aafah Edhunu Massalla Balan Jehey: Nasheedh\nފަތުރުވެރިޔާ ހައްޔަރުކުރުމުން ނަޝީދު މައާފަށް އެދުނު މައްސަލަ ބަލަންޖެހޭ: ސަލަފް\nޖަމިއްޔަތުލް ސަލަފްގެ ނޫސްވެރިންގެ ބައްދަލުވުމެއް --\nކ. މާފުށީގައި ބިކިނީ ލައިގެން އެރަށު ތެރޭގައި އުޅެމުންދިޔަ އަންހެނަކު ފުލުހުން ހައްޔަރުކުރި މައްސަލާގައި އެ ފަތުރުވެރިޔާގެ ކިބައިން ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު މައާފަށް އެދުނު މައްސަލައަކީ ގައުމީ ފެންވަރެއްގައި ބަލަންޖެހޭ މައްސަލައެއް ކަމަށް ދީނީ ޖަމިއްޔާއެއް ކަމަށްވާ ޖަމިއްޔަތުލް ސަލަފުން ބުނެފިއެވެ.\nސަލަފްގެ ރައީސް އަބްދުﷲ ބިން ޖަނާބު ވިދާޅުވީ ފަތުރުވެރިޔާ ހައްޔަރުކުރީ އެކަމުގައި ފުލުހުންނަށް ދެވެން އޮތް ދުލެއް ދިނުމަށްފަހުގައި ކަމަށެވެ. އަބްދުﷲ ވިދާޅުވީ ކުށްކުރަމުން ދިޔަ އަންހެނަކު ވަކިގޮތަކަށް ހައްޔަރު ކޮށްގެން އަޑުގަދަކުރަމުން ދިއުމަކީ މިންތީގެ ހަމަހަމަ ކަމުގެ ވާހަކަށް ހުދު "އެބައިމީހުންވެސް" އީމާންވާ ކަމެއް ނޫން ކަމަށެވެ.\nމިއަދުގެ ރައްޔިތުންގެ މަޖިލީހުގައި ވާހަކަ ދައްކަވަމުން، ރައީސް ނަޝީދުވަނީ އިނގިރޭސިބަހުން ވާހަކަ ދައްކަވމުން އެ ފަތުރުވެރިޔާގެ ކިބައިން މާފަށް އެދިވަޑައިގެންފައެވެ. ރައީސް ނަޝީދު ވިދާޅުވީ ފަތުރުވެރިޔާ އަލުން ރާއްޖެ އައުމަށް މަޖިލީހާއި ޓޫރިޒަމް މިނިސްޓްރީއިން ދައުވަތު އަރުއްވާ ކަމަށެވެ.\nއަދި އެކަން ހިނގައިގެން ދިޔަ ކަމާމެދު ހިތާމަކުރައްވައި މާފަށް އެދިވަޑައިގަންނަވާ ކަމަށާއި، އެކަން ހިނގައިގެން ދިޔަ ގޮތުގެ ތަފްސީލް ހޯމް މިނިސްޓަރު އިމްރާން އަބްދުﷲ މީގެކުރިން ދެއްވާފައިވާ ކަމަށެވެ.\nދާދިފަހުން ރައީސް ނަޝީދު ކުރެއްވި ޓުވީޓެއްގައި ވިދާޅުވެފައިވަނީ، މާފުށީގައި ފަތުރުވެރިޔާ ހައްޔަރު ކުރީ ގޯހުން ނޫން ކަމަށް ދެކެވުމަކީ ކަންބޮޑުވުމެއް ކަމަށާއި، ހާލަތާ ނުބައްދަލު ބާރު ބޭނުން ކުރުމާއި އަންހެނެއްގެ ގަޔަށް، ބޮލަށް ފިރިހެން ފުލުހަކު އެރުން ފަދަ ކަންކަމަކީ ރާއްޖޭގެ ރީތި ނަން ހަރާބުވެ ފަތުރުވެރިކަމުގެ ވިޔަފާރިއަށް ގެއްލުންވާ ކަމެއް ކަމަށެވެ.\nފުލުހުން އޭނާ ހައްޔަރުކޮށްފައިވަނީ، މާފުށީގެ މަގުމަތީގައި ނިވާކަން ކުޑަ ހެދުމެއްގައި އުޅެނިކޮށެވެ. އޭނާ އެވަގުތު ހުރީ މަސްތުގެ ހާލަތުގައެވެ. އޭނާ ނިވާ ކުރުމަށް ފުލުހުން މަސައްކަތް ކުރުމުން ވަނީ ގަދަކަން ދައްކައި ފުލުހުންނަށް ހުރަސް އަޅާފަ އެވެ. އެހެންވެ ފުލުހުން އޭނާ ހައްޔަރުކުރީ ގަދަކަމުންނެވެ. އޭނާއާއެކު ޗުއްޓީ ހޭދަކުރަމުން ދިޔަ ފިރިހެން މީހާ މާރާމާރީ ހިންގި ކަމަށް ވެސްވެ އެވެ.\nއެ އަންހެން ފަތުރުވެރިޔާ ފުލުހުންގެ ބެލުމުގެ ދަށުގައި ބެހެއްޓުމަށްފަހު އޭނާވަނީ ދޫކޮށްލާފައެވެ.


Vaccine card balai nugaiy massalaeh nulibey: HPA\nވެކްސިން ކާޑު ބަލައިނުގަންނަ ކަމުގެ މައްސަލައެއް ލިބިފައެއް ނުވޭ: އެޗްޕީއޭ\nވެކްސިން ކާޑުގެ ފޮޓޯއެއް: ވެކްސިން ކާޑު ބަލައި ނުގަތް މައްސަލައެއް ނެތް ކަމަށް އެޗްޕީއޭއިން ބުނޭ --- އަވަސް ޕޮޓޯ: އަހުމަދު އަޝްހާރު (ޖެރީ)\nރާއްޖޭގެ ކޮވިޑް ވެކްސިން ކާޑު އެހެން ގައުމަކުން ބަލައި ނުގަންނަ މައްސަލައެއް އަދި ލިބިފައިނުވާ ކަމަށް ހެލްތް ޕްރޮޓަކްޝަން އޭޖެންސީ (އެޗްޕީއޭ) އިން ބުނެފި އެވެ.\nކޮވިޑް ވެކްސިން ޖެހުމުން އެޗްޕީއޭއިން ދޫކުރި ކާޑު ބޭރުގެ ބައެއް ގައުމުތަކުން ބަލައި ނުގަންނަ ކަމަށް ބައެއް އާންމުން ދަނީ ސޯޝަލް މީޑިއާގައި ބުނަމުންނެވެ. އެގޮތުން ޓްވިޓާގައި މީހަކު ބުނެފައިވާ ގޮތުގައި ޔޫއޭއިން އޭނާގެ ވެކްސިން ކާޑު ބަލައި ނުގަތެވެ. ސަބަބަކަށްވީ ގައުމީ ނިޝާނެއް އޭގައި ނެތުމުންނެވެ.\nމިކަމާ ގުޅޭގޮތުން ފޮރިން މިނިސްޓްރީއާއި އެޗްޕީއޭއަށް ސުވާލު ކުރުމުން ބުނީ އެފަދަ މައްސަލައެއް ހުށަހަޅާފައި ނުވާ ކަމަށެވެ.\nއެޗްޕީއޭއިން ވަނީ ކޮވިޑް ސޭފްގެ ނަމުގައި ވެކްސިން ޕާސްޕޯޓެއް ތައާރަފްކޮށްފަ އެވެ. މި ޑިޖިޓަލް ވެކްސިން ޕާސްޕޯޓާއެކު އެއްތަނުން އަނެއް ތަނަށް ދަތުރުފަތުރުކުރުމުގައި އިތުރު ލުއިފަސޭހަތަކެއް ލިބިގެންދާނެ ކަމަށް ބުނެ އެވެ. އަދި އެއީ ހެލްތު މިނިސްޓްރީގެ ފަރާތުން ރާއްޖޭގައި ބޭނުންކުރުމަށް ހަމަޖެހިފައިވާ ރަސްމީ ޑިޖިޓަލް ވެކްސިން ޕާސްޕޯޓް ކަމަށް ވެސް ބުނެފައިވެ އެވެ.\nނަމަވެސް ދުނިޔޭގެ ސިއްހަތާއި ބެހޭ ޖަމިއްޔާ އިމް ރަސްމީ ގޮތެއްގައި ވެކްސިން ޕާސްޕޯޓަށް އަމަލުކުރުމުގެ އުސޫލެއް އަދި އެކުލަވާލާފައެއް ނުވެ އެވެ.\nކޮވިޑް ވެކްސިނޭޝަން ޕްރޮގްރާމް ރާއްޖޭގައި ކުރިއަށް ދާއިރު މިހާތަނަށް 298،328 އަށް ވުރެ ގިނަ މީހުން ދެވަނަ ޑޯޒް ޖަހާ ވެކްސިން ވަނީ ފުރިހަމަކޮށްފަ އެވެ. އަދި ކޮވިޑް ވެކްސިންގެ ފުރަތަމަ ޑޯޒް 364،064 މީހަކަށް ދީފައިވެެ އެވެ.\nސަރުކާރުން ވަނީ އާބާދީގެ 90 އިންސައްތަ އަށް ވެކްސިން ޖެހުމަށް އަމާޒުކޮށް ބޮޑު ކެމްޕޭނެއް ފަށާފަ އެވެ.\nއެޗްޕީއޭ ފޮރިން މިނިސްޓްރީ ކޮވިޑް-19 + ކޮވިޑް-19 އިގެ ބަލާއާފާތް ކޮވިޑް ވެކްސިން އެޗްއީއޯސީ\nރާއްޖެއިން ބަންގްލަދޭޝާއި ނޭޕާލަށް ވެކްސިން ހަދިޔާކޮށްފި


ކައުންސިލަރުންނަށް އަމާޒުކޮށްގެން ތިން ދުވަހުގެ މުއްދަތަށް ޓްރާންސްޕޭރަންސީ މޯލްޑިވްސް އިން އިއްޔެ ފެށްޓެވި ތަމްރީން ޕްރޮގްރާމެއްގައި އައްޑޫސިޓީގެ ތިން ކައުންސިލަރުން ބައިވެރިވެލައްވައެވެ.\nއައްޑޫސިޓީ ކައުންސިލުން މިތަމްރީން ޕްރޮގްރާމްގައި ބައިވެރިވުމުގެ ފުރުސަތު ދެއްވާފައިވަނީ އަލަށް ކައުންސިލަށް ހޮވުނު3ކައުންސިލަރުންނަށެވެ. މި ޕްރޮގްރާމްގައި ބައިވެރިވެލައްވާފައިވަނީ ހިތަދޫ ކައުންސިލަރ ޖަމްޝީދާ މުހައްމަދާއި، މަރަދޫ ކައުންސިލަރ ފައިސަލް އިބްރާހީމް އާއި މީދޫ ކައުންސިލަރ ހުސައިން ހިޔާޒްއެވެ.\nމި ޕްރޮގްރާމްގައި ތަމްރީންދެވޭ ބައިތަކުގެ ތެރޭގައި، ލޯކަލް ޑިމޮކްރަސީ އާއި ކައުންސިލްތައް ބާރުވެރިކުރުވުމާއެކު ރައްޔިތުންގެ ހިއްސާ މުޖުތަމަޢުގައި އިތުރުކުރާނެ ގޮތްތައް ހިމެނެއެވެ. މިޕްރޮގްރާމް ރޭވިފައިވަނީ އެލްޖީއޭގެ ލަފަޔާއި އިރުޝާދު ލިބިގެން ކަމަށް ޓްރާންސްޕޭރަންސީ އިން މައުލޫމާތު ދެއްވިއެވެ.


First Lady Faathun Saudi Arabia ah furaavadaigenfi | Mihaaru\nފަސްޓް ލޭޑީ ފާތުން ސައުދީ އަށް ފުރާވަޑައިގެންފި\nފަސްޓް ލޭޑީ ފާތިމަތު އިބްރާހީމް: އެކަމަނާ މިއަދު ވަނީ ސައުދި އަރަބިއްޔާ އަށް ފުރާވަޑައިގެންފައި. --ފޮޓޯ:ހުސެއިން ވަހީދު/މިހާރު\n04 އޮކްޓޯބަރ 2018 - 19:46\nރައީސް އަބްދުﷲ ޔާމީންގެ އަނބިކަނބަލުން، ފަސްޓް ލޭޑީ ފާތުމަތު އިބްރާހީމް، ސައުދީ އަރަބިއްޔާ އަށް މިއަދު ހަވީރު ފުރާވަޑައިގެންފި އެވެ.\n"މިހާރު" އަށް އެނގިފައިވާ ގޮތުގައި، އެންމެ ހަގު ފިރިހެން ދަރިކަލުންނާ އެކު އެކަމަނާ ފުރާވަޑައިގަތީ ސައުދީ އެއާލައިންގަ އެވެ. ފަސްޓް ލޭޑީ ވަޑައިގަތީ އުމްރާ އަކަށް ކަމަށް ވާހަކަ ދެކެވުނަސް ރަސްމީ އެއްވެސް ފަރާތަކުން މި ދަތުރުފުޅާ ގުޅޭ ގޮތުން ވާހަކައެއް ނުދެއްކި އެވެ.\nރައީސް އޮފީހުގެ ތަރުޖަމާން އިބްރާހިމް މުއާޒް އަލީ ވިދާޅުވީ ރައީސް ޔާމީނާއި އަނބިކަނބަލުންގެ ދަތުރުފުޅުތަކާ ގުޅޭގޮތުން ރަސްމީކޮށް ހާމަކުރަން ޖެހޭ މައުލޫމާތު އެ އޮފީހުން އިސްވެ ހާމަކުރާނެ ކަމަށެވެ. ރިޔާސީ އިންތިޚާބުގައި ރައީސް ޔާމީނަށް ކުރިމަތިވެވަޑައިގެންނެވި ބޮޑު ނާކާމިޔާބީއާ ގުޅިގެން އެކަމަނާ "ފިއްލެވީ" ކަމަށް ފަތުރާ ވާހަކަތައް މުއާޒް ދޮގުކުރެއްވި އެވެ.\n"އަޅުގަނޑު ޔަގީންކަން އަރުވަން، ރައީސް ޔާމީން އަދި ފަސްޓް ލޭޑީ ވެސް މި ގައުމު ދޫކުރައްވައި ނުފިއްލަވާނެ ކަން،" މުއާޒް ވިދާޅުވި އެވެ.\nފަސްޓް ލޭޑީ މިއަދު ފުރާވަޑައިގަތުމަށް އެއާޕޯޓުގައި ކަމަށް ބުނެ ސޯޝަލްމީޑިއާގައި ދައުރުވި ފޮޓޯއެއް.\nރައީސް ޔާމީނަށް ވެރިކަމުގެ ދެ ވަނަ ދައުރެއް ހޯއްދަވައި ދެއްވަން އެންމެ ބުރަކޮށް މަސައްކަތްޕުޅު ކުރެއްވީ ފާތުން އެވެ. އެކަމަކު، އިންތިޚާބުގެ ނަތީޖާ އިއުލާން ކުރި ފަހުން އެކަމަނާ އާއްމުންގެ ތެރެއަށް ނުކުމެވަޑައިގެންފައެއް ނުވެ އެވެ. އިންތިޚާބަށް ފަހު ޕީޕީއެމްގެ ރައީސަކަށް، ރައީސް ޔާމީން އައްޔަންކުރި ކޮންގްރެސްއަކުން ވެސް އެކަމަނާއެއް ނުފެނެ އެވެ. އިންތިޚާބު އޮޅުވާލާފައިވާ ކަމުގެ ތުހުމަތާ އެކު ހައްގު ހޯދަން ކަމަށް ބުނެ ޕީޕީއެމުން މިހާރު ހިންގާ ހަރަކާތްތަކުގައި ވެސް ފަސްޓް ލޭޑީ ފާތުންގެ ބައިވެރިވުމެއް ނުފެނެ އެވެ.\nރިޔާސީ އިންތިޚާބުގެ ކެމްޕޭންގައި ރައީސް ޔާމީނަށް ތާއީދު ހޯއްދެވުމަށް ގިނަ ރަށްތަކަށް ފާތުން ވަޑައިގަތެވެ. އަދި މާލެ އާއި ރަށްރަށުގެ ވެސް ބައެއް ގެތަކަށް އަމިއްލަފުޅަށް ވަޑައިގެން ވެސް ވޯޓު ހޯއްދަވަން މަސައްކަތްޕުޅު ކުރެއްވި އެވެ.\nފަސްޓް ލޭޑީ ފުރާވަޑައިގަތުމަށް އެއާޕޯޓުގައި. --ފޮޓޯ/ސޯޝަލްމީޑިއާ\nރައީސް ޔާމީނަށް ޚިޔާނާތުގެ ބޮޑެތި ތުހުމަތުތަކެއް އަމާޒުވެފައިވާ ވެރިކަމުގެ މި ފަސް އަހަރުގެ ތެރޭގައި، ސަރުކާރުގެ އެކި މަސައްކަތްތަކުގައި ފަސްޓް ލޭޑީގެ ދައުރު ބޮޑެވެ. ޚާއްސަކޮށް، އެކަމަނާ ބެލެހެއްޓެވި އިޖުތިމާއީ ދާއިރާގެ ޚިދުމަތްތައް ސަރުކާރުގެ އެކި އޮފީސްތައް މެދުވެރިކޮށް ފުއްދައިދެއްވަން އެކަމަނާ ގިނަ މަސައްކަތްތަކެއް ކުރެއްވި އެވެ. އޭގެތެރޭގައި އެކި އިދާރާތައް މެދުވެރިކޮށް، މީހުންނަށް އެހީ ފޯރުކޮށްދިނުން ވެސް ހިމެނެ އެވެ.\nއިލެކްޝަންސް ކޮމިޝަން (އީސީ) އިން އާއްމުކޮށްފައިވާ ދާއިމީ ނަތީޖާގައިވާ ގޮތުން ރައީސް ޔާމީންގެ މައްޗަށް ބޮޑު ތަފާތަކުން ކުރި ހޯއްދެވީ، އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އެވެ. އިންތިޚާބުގައި އިބޫ އަށް 134،705 ވޯޓު ލިބިވަޑައިގަތްއިރު، ރައީސް ޔާމީނަށް ލިބިވަޑައިގަތީ 96،052 ވޯޓެވެ. އެއީ އިބޫ އަށް ވޯޓުގެ 58.4 ޕަސެންޓް އަދި ރައީސް ޔާމީނަށް 41.6 ޕަސެންޓެވެ.\nސައޫދީ އަރަބިއްޔާ ރައީސް އަބްދުﷲ ޔާމީން\n69 ކޮމެންޓް, 591 ރިއެކްޝަންސް\nމީވީގޮތޭ އަދު ބަދަލުވެއްޖެޔޭ މުޅި ޒަމާން\nކޮންމެ މީހަކަށްވެސް ބޭނުން ޤައުމަކަށް ދިއުމުގެ މިނިވަންކަން އޮންނާނެ އެއީ މީހަކު ބެހެންޖެހޭ ކަމެއް ނޫނެއްނު.\nމީހަކު ހަމަ ތަނަކަށް ދިއުމަކުން މައްސަލައެއް ނެތް. އެކަމަކު މިވަގުތު މިގައުމުގެ ފަސްޓްލޭޑީއަށް ވެފައި އެކި ނަންނަމުގައި ގައުމުގެ ހިންގުމުގެ ކަންކަމަށް އަތް ބާނައި އެތައް ބައެއްގެ ހައްގުތަކަށް އަރައިގަނެ، ދައުލަތުގެ ފައިސާ ނުހައްގުން ބޭނުން ކޮށްފައިވާކަމަށް ތުހުމަތު ކުރެވޭ ބޭފުޅަކު މިފަދަ ދަނޑިވަޅެއްގައި ގައުމުން ބޭރަށް ވަޑައިގަންނަވަންޔާ ބަލަންޖެހޭނެ.\nނަޝީދުވެސް ޖަލަށް ބިރުން ފިލީއެވެ. ޤާސިމްވެސް، ޖަމީލުވެސްއެވެ. ވީއިރު މެޑަމްއަށް ނުދެވެންވީ ކީއްވެހެއްޔެވެ.\nރައްޔިތުންގެ ފައިސާ ޚިޔާނާތްވެގެންނޫން ރައީސް ނަޝީދު، ގާސިމް ޖަމީލު ބޭރުގައި ހުތިއްބެވީ..\nވަރަށް ހިތަށް އަސަރުކުރޭ މިފޮޓޯ ބަދަލުކޮށްލަދީ\nކޮބާތޯ މައްސަލަޔަކީ ކުށެއްނޫނެއްނޫން ކުށެއްނަމަ ޕާސްޕޯޓް ހިފަހައްޓާނެ ދޯ\nސައޫދީން ހަދިޔާކުރި ކަދުރުކޮޅުވެސް ލިބެނީ ފަނިއަޅާފަހުން މީހަކު މެދުވެރިކޮށް. ހައްޖުކޯޓާވެސް ލިބެނީ ހައްޖު ދުވަހުގެ ކުރީދުވަހު މީހަކު މެދުވެރިކޮށް.\nއަވަހަށް ފިލާ. ރަގަޅީވެސް ފިލިއްޔާ. އޭރުން އަންނަ ރަމްޟާމަހަށް ލިބޭ ކަދުރު ކޮޅު ސަލާމަތް ކުރެވޭނެ\nވެރިކަމުގެ ލައްޒަތުގެ ރަހަފެނިއްޖެ ގިނަމީހުންނަށް ވަރަށްއުނދަގޫވޭ ދޫކޮށްލާފަ ރީތިގޮތުގަ ދުރުވާން. ދެވިހިފާކަމެކޭވެސް ކިޔާއަޑުއިވޭ.\nދެމިޔަ ކަނުން ހަނދު އޮއްސި ، ޢަޞުރަށް އިރު ތިރިވެ ، މެންދުރުކާޅަކަށް ވެފަ. މިހާރު ހުންނާނީ ނުޙައްޤުން މީހުންގެ ވަޒީފާތަކާ ކުޅެ ހޭވިހަޑި ނަސަންދުރަ ވެފަ. ކޮންމެ މީހަކަށްވެސް އެމީހަކު ކުޅަކަމެއްގެ ޖަޒާ ކޮންމެސް ދުވަހަކުން ﷲ ދެއްވާނެ. އަނިޔާލިބި ޙައްޤުގެއްލިފައިވަނީ ވެސް ﷲ ހެއްދެވި މަޚްލޫޤުންގެ. އެހެންވެ ބާރެއް ލިބޭހިނދު ޢަދްލުވެރި ވުމަށާއި ޙައްޤުތައް ރައްކާތެރި ކުރުމަށް ﷲ އަމުރު ކުރައްވާފައިވަނީ. ހާދަބައެއްގެ ބަދު ދުޢާ އެފަދަމީހުންނަށް ރައްދުވާނޭ.


އައިނާ (2)4– Esfiya – Dhivehi Vaahaka Site\n- by A aaR - 25- June 30, 2020\n“ހިޝާންބެ އާއި އަނާގެ އެއްކަލަ ފޮޓޯ ހައިދައްތަ ނެގީމައި ޑިލިޓް ކުރާށޭ ނުބުނުމުން.. އެކަމާ..؟” އަޝްހާ މިހެން ބުނެނިމުނުތަނާ އިވުނީ އެއްވެއް ބިންމައްޗައް ވަރަށް ބާރަށް ވެއްޓުނު އަޑެވެ. އޭރު އަޝްހާ އިނީ އައިނާގެ ކޮޓަރީގެ ދޮރުމަތީގައި ލިވިންގ ރޫމަށް ކުރިމަތި ލައިގެންނެވެ.\nއެނބުރި ބަލައިލިއިރު ކަމަކު ދާކަށް ނެތެވެ. ވެއްޓި ޖެހުނު ގޮތަކުން އުނަގަނޑައް ތަދުވެގެން ނުތެދުވެވިފައި އޮތީ އައިނާ އެވެ. “އަނާ.. ކިހިނެތް ތަ ތިހެދީ..؟” އަޝްހާ ހާސްކަމާއެކު އައިނާ ކައިރިއަށް ގޮސް ބުނެލިއެވެ.\nތަދުވާވަރުން އައިނާ އަށް އޮތީ ވާހަކަ ދެއްކޭ ވަރުވެސް ނުވެފައެވެ. އައިނާ އަތުލަފި ކޮށްގެން އަޝްހާ އޭނާ އެދުގައި ބަންޑުން ބާއްވާލިއެވެ. އަދި ފަސްޓް އެއިޑް ބޮކްސް އިން މޫވް ފުޅިއެއް ނަގާ އުނަގަނޑުގައި ހާކާލަ ދޭން ފެށިއެވެ. “ކިހިނެތްތަ ތިހެދީ އަނާ..؟” އަޝްހާ ކަންބޮޑު ވެފައި އަހާލިއެވެ.\n“އެ.. އެއީ ސިއްސައިގެން ދިޔަ ބޮނޑީ ފައި ކައްސާލީ..” އައިނާ އަވަހަށް ބުނެލިއެވެ. “ހަމަ އެހާވަރުގެ އެއްޗެއްތަ އަހަރެންނަށް ބުނެވުނި..” އަޝްހާ ދިމާ ކުރާ ރާގަކަށް ބުނެލިއެވެ. އަޝްހާ އާއި އެންމެ ކައިރީގައި އޮތް އަތް ފޯރުވާފައި އައިނާ އަޝްހާގެ ފަލަމަސްގަނޑުގައި ޖެހިއެވެ. “އައުޗް..” އެކްޓު ދައްކާލަމުން އަޝްހާ ބުނެލިއެވެ.\n“އާނ.. ނޫން.. މިއަނެއް އެތާ މަތިން ކުރަތްޕެއް ފެނުނީމައި.. އެހެންވެ..” އައިނާ އަވަހަށް ވާހަކަ އެއް ހަދާލިއެވެ. އަޝްހާ އެއްވެސް ބަހެއް ނުބުނެ މަޑު ކޮށްލިއެވެ.\n“ތެދުވެ ވޭނެތަ..؟” އަޝްހާ އައިނާ ކުރެން އަހާލިއެވެ. “އައިނާ ދެފަރާތައް ބޯހޫރުވާލިއެވެ. އެވަގުތު އަޝްހާ އަށް އާޝިޔާގެ ފޯނު ކޯލެއް އައެވެ.\n“ދަރިފުޅާ ހާދަ އިރެއް ނަގަނީ..؟” އާޝިޔާ ކަންބޮޑުވެފައި ސުވާލު ކުރަން ފެށިއެވެ. “އާނ މަންމާ.. މި އަނާ ގޮނޑިން ވެއްޓިގެން ބޮނޑިއެއް ބޮއެގެން މިއުޅެނީ.. މިހާރު ބޭސް ހާކާފައި އެނދުގައި އެބަ އޮތް..” އަޝްހާ ކޮޓަރިން ނިކުމެ މަތީބައިގައި އިން ސޯފާގައި އިށީން ދެލަމުން ބުނެލިއެވެ.\n“ވެއްޓުނީއޭ.. ވަރަށް ވަރު ވިތަ..؟ މަންމަ ދަންތަ..؟” އާޝިޔާ ކަންބޮޑުވެފައި ސުވާލު ކުރިއެވެ. “އުނހު.. އެހާ ވަރެއް ނުވޭ އެކަމު ނުތެދުވިފައި އެބައޮތް.. މާގިނަ އިރު ރަނގަޅު ނުވަންޏާ މަންމަ އަށް ގުޅާނަން.. އޯކޭ.. މި މަންމާ.. އޯކޭތަ މިރޭ އަޅުގަނޑާއި އަނާ މިގޭގަ މަޑު ކޮށްލިއަސް.. އަނާ ތެދުވެ އުޅެވޭ ވަރުވީމައި މާދަން ދިޔަސް..؟؟؟” އަޝްހާ އުންމީދުން ފުރިގެންވާ ރާގަކަށް އެހިއެވެ.\n“އެކަމު ދެކުދިން އެކަނި ވީމައި މަންމަ އަށް އާނއެކޭ ބުނަން ވަރަށް އުނދަގޫ.. އަނެއްކާ އަންހެން ދެކުދިން.. މީހަކަށް ޚަބަރު ލިބިއްޖެއްޔާ ނޭނގެ ހަދާނެ ގޮތެއްވެސް..” އާޝިޔާގެ ބަސްތަކުން ހުއްދަ ނުދޭކަން އަޝްހާ އަށް އެނގުނެވެ. “ޕްލީސްސްސް….” އަޝްހާ ރާގަށް ދަމާލާފައި ބުނެލިއެވެ.\n“އޯކޭ.. އެކަމު ދެކުދިން އެކަންޏެއް ނޫން.. މަންމަ…………” އާޝިޔާގެ ވާޙަކަ ނުނިމެނީސް އަޝްހާ ހުއްޓުވާފައި ފެށިއެވެ. “ނޫން ނޫން މަންމަ އަންނާނެ ކަމެއް ނެތް.. ވީ ވިލް މެނޭޖް..” އަޝްހާ އަވަސް އަވަހަށް ބުނެލިއެވެ.\n“މަންމަ ވާހަކަ ދައްކާ ނިމެންދެން މަޑު ކޮށްބަލަ.. މަންމަ ބުނީ މަންމަ ދާ ވާހަކަ އެއް ނޫނޭ.. ހިޝާންބެ ފޮނުވާނަމޭ ތިގޭގައި މިރޭ މަޑު ކޮށްލަން.. ޑޯންޓް ސޭ ނޯ.. އިނގޭ..” އާޝިޔާ ބުނެލިއެވެ. “ޕާފެކްޓް” އަޝްހާގެ ދެތުންފަތް ފޫދުއްވާލައިފައި މަޑުން ނިކުތެވެ. “ކީކޭ ދަރިފުޅު ތިބުނީ..” އާޝިޔާ އަށް އަޝްހާ ބުނިއެއްޗެއް ސާފު ނުވުމުން އަހާލިއެވެ.\n“އެއީ ދޮންބެ އާއި ދޮންބެދައްތަ ކައިރީ ނުބުނައްޗޭ އަނާގެ ވާހަކަ.. ވަރަށް ކަންބޮޑުވާނެ..” އަޝްހާ ބުނެލީ ނިކަން އަވަސް އަރުވާލައިފައެވެ. “އޯކޭ..” އާޝިޔާ ވެސް އެކަމަށް އެއްބަސްވިއެވެ.\nފޯނު ކޯލު ކުރުކޮށްލާފައި އަޝްހާ އެތެރެއަށް ވަތް އިރު އައިނާ އަށް އޮތީ ނިދިފައެވެ. އުނދަގޫ ނުކުރަން ވެގެން އަޝްހާ ކޮޓަރީ ދޮރު ލައްޕާފައި ބަދިގެ އަށް ވަދެ މެންދުރަށް އެއްޗެއް ކައްކަން އުޅުނެވެ.\nނިދިފައި އޮތް އައިނާ އަށް ހޭލެވުނީ އޭނާ އަށް އެއްމެ މީރު ވައިޓް ސޯސް ޕާސްޓާގެ ވަސް ނޭފަތުގައި ޖެހޭހެން ހީވާތީއެވެ. އެހެން ކަމުން ލޯހުޅުވާލައިފައި ތެދުވާން މަސައްކަތް ކުރީ އުނަގަނޑުގައި ހުރި ރިހުން މަތިން ހަނދާން ނެތި އެވެ.\nއެނދުމަތިން ތެދުވާން އައިނާ ފުރަތަމަ ތެދުވި ނަމަވެސް އުނަގަނޑައް އެރި ތަދަކުން އިތުރަކަށް ނުއެއް ތެދުވެވުނެވެ. އިރުކޮޅެއް ނުވެ އަޝްހާ ތަބަކަށް ދެ ޕާސްޓާ ތަށި ލައިގެން ކޮޓަރިއަށް ވަނެވެ. އެރި މީރުވަހުން އައިނާ އަށް ނޭފަތް ދަމާލެވުނެވެ.\nއެހެން ނަމަވެސް ފުރަތަމަ ނަމާދު ކުރަން އައިނާ ބޭނުން ވިއެވެ. އަޝްހާގެ އެހީގައި ގޮނޑީލައި އައިނާ ނަމާދު ކޮށްލައިގެން އެނދުގައި އިށީންދެލިއެވެ. ޓީވީ އިން ހެރީ ޕޮޓާ އަޅުވައިގެން އެބަލަން އެމީހުން އިރު އޮއްސެން ދެން ތިއްބެވެ.\nމަޣުރިބު ނަމާދު ކޮށްލައިގެން އަޝްހާ އައިނާގެ އުނަގަނޑުގައި އާޝިޔާ ފޮނުވި ތެޔޮފުޅިން އެތިފޮދެއް އަޝްހާ ދަމާލަ ދިނެވެ. އޭގެން ދުވާ ވަހުން އައިނާ އޮތީ ނޭފަތުގައި އަތްއަޅައިގެންނެވެ. ނަމަވެސް އަޝްހާ އަށް އެއީ އާވަހަކަށް ނުވުމުން އެކަމަށް ހޭނިއްޖެއެވެ.\nތެޔޮދަމާލުމުން އައިނާ އަށް ތެދުވެ އުޅެވޭ ވަރު ވިއެވެ. އެހެން ކަމުން ދެކުދިން ރޭގަނޑައް ކައްކާނެ އެއްޗަކާ މެދު ބަހުސް ކުރަން ފެށިއެވެ. “ހިނގަ އިޓާލިއަން ރެޑް ސޯސް ޕާސްޓާ ހަދަން…” އައިނާ ޚިޔާލު ދިނެވެ.\n“އަނެއްކާ ޕާސްޓާ..؟!” އަޝްހާ ފޫހި ގޮތަކަށް ބުނެލިއެވެ. “ކުކުޅެއް ހިކިކޮށް ހަދާފައި ބަތާ އެއްކޮށް ކާން… ދެން ހަދާނީ މެގްނަމް ފުޑިން..؟” އައިނާ އަނެއްކާވެސް ބުނެލިއެވެ. އަޝްހާ ވެސް ވަގުތުން އެއްބަސްވިއެވެ.\nއިޝާނަމާދު ކޮށްލައިގެން އެދެކުދިން ބަދިގެއަށް ވަނެވެ. އައިނާ ކުކުޅު ފިނި ކަނޑުވަން ވެގެން ނެގިއެވެ. އަދި ކޮތަޅު ފަޅާލާފައި ދެފަޔާއި އަތުގެ މަސްކޮޅުތައް ނެގިއެވެ. އަދި ދެން އޮތް ބައި ގަނޑު ކުރާ ބަޔަށް ލާން މިސްރާބު ޖެހިއެވެ.\n“ތިކުރަނީ ކޮންކަމެއް..؟” އަޝްހާ އައިނާ ކުރާ ކަމެއް ނޭނގިގެން ބުނެލިއެވެ. “އަހަރުން ދެމީހުންނެއްނު..؟ ކުކުޅެއް އެއްކޮށްހެދީމައި ގިނަ ވާނީ އެހެންވެ..؟” އައިނާ ބުނެލިއެވެ. “ތީތި އެއްކޮށް ހަދަބަލަ.. މިރޭ އަހަރުން މިގޭގައި މަޑު ކުރާތީ މަންމަ އަހަރުން އެކަނި ތިބެން ހިތްހަމަ ނުޖެހޭތީވެ ހިޝާންބެ މިރޭ މިގޭގައި އަހަރުންނާއެކު މަޑުކުރަން އަންނާނެ.. ވާނެ ދޯ ކެރަމް ކުޅެން..” އަޝްހާ މިހެން ބުނުމުން އައިނާ ދެލޯ ބޮޑުކޮށްލިއެވެ.\nއެތަން އަޝްހާ އަށް ނުދައްކަންވެގެން އައިނާ އަވަހަށް އަނެއް ފަރާތައް އެނބުރުނެވެ. ނަމަވެސް އެތަން އަޝްހާ އަށް ފެނުނެވެ. ފެނުނު ކަމަށް ނުހެދީ އައިނާ ލަދުގަނެދާނެތީއެވެ. ނުވައެއް ޖެހިއިރު ހުރިހާ އެއްޗެއް ހަދާ ނިމިއްޖެއެވެ.\nމާގިނައިރެއް ނުވެ ހިޝާން ވެސް އައެވެ. އަޝްހާ ކާން ހިނގާށޭ ބުނުމުން ތިންމީހުން އެއްކޮށް ކާގެއަށް ވަނެވެ. ކާން އަޅައިގެން ތިން މީހުން ނިކުތީ ލިވިންގް ރޫމަށެވެ. ޓިވީއިން ނެޓްޕްލިކްސް އަޅުވައިގެން ތިން މީހުން ކާން ތިއްބެވެ.\nކައި ނިމުމުން އަޝްހާ ކެރަމް ކުޅެން އެދުނެވެ. ތިންމީހުން ވެގެން ކެރަމް ކުޅެން ވެސް ވަރަށް ދަންވަންދެއް ތިއްބެވެ. އައިނާ މާބޮޑައް ބުރަކައްޓައް ތަދުވާތީވެ އެވާހަކަ ބުނުމުން ނިންމާލިއެވެ. ހިޝާން އަށްވެސް ގޭތެރޭގައި އަޝިޔާ އެވާޙަކަ ދައްކާތީވެ އޮތީ މާކުރިން އެނގިފައެވެ.\nނިދުމުގެ ކުރިން އަނެއްކާވެސް އަޝްހާ އައިނާގެ ބުރަކަށީގައި ތެޔޮ ދަމާލަ ދިނެވެ. ހެނދުނު ހޭލިއިރު އުނަގަނޑައް ތަދުވަނީ ވަރަށް ކުޑަކޮށެވެ. މިފަހަރު ފޮށި ނެގީ އަޝްހާ އެވެ. އަދި އެއްޗެހި އަޅައިގެން ނިކުތް އިރު ހިޝާން އެމީހުން ލަސްވެގެން އުޅެއެވެ.\nއެދެމީހުން ގޮވައިގެން ދާން ވެގެން ހިޝާން އައީ ކާރުގައެވެ. ޖެހިގެން އައި ދުވަހު ސްކޫލަށް ދާން ވާއިރަށް އައިނާ އެއްކޮށް ރަނގަޅު ވިއެވެ. ހުރިހާ ޝުކުރެއް އަޝްހާ އަށެވެ.\nއާދިއްތަ ދުވަހު ސްކޫލުން އައިސް އައިނާ އޭނާގެ ކޮޓަރި އަށް ދާން މިސްރާބު ޖެހިއެވެ. އައިނާ އަށް އިންނަން ހަމަޖެހުނީ ކުރިން އައިނާ އެގޭގައި އުޅުނު ކޮޓަރި އެވެ. ފެން ވަރާ ތާޒާ ވެލައިގެން ނިކުމެ ނަމާދު ކޮށްގެން ފިލާވަޅުތައް ނިންމާލިއެވެ.\nއަދި ކުޑައިރުކޮޅަކު ފޮތް ކިޔާލަން މަޑު ކޮށްލާފައި ފޯނު ނަގާ އިސްރާ އަށް ގުޅާލިއެވެ. އިސްރާ އާއި ވާހަކަ ދައްކާލަން އިރުކޮޅަކު އައިނާ އިނެވެ. އަދި ނިންމާލީ ގޭގެ ނޯކަރަކު އައިސް މެންދުރުގެ ކެއުމަށް އިންސާފު ކުރަން ދާން އަންނާށޭ ބުނުމުންނެވެ.\nއައިނާގެ ހިތައް އެންމެ ހަމަޖެހުން ލިބުނީ އިސްރާގެ ދެމައިން ރަނގަޅޭ ޑޮކްޓަރު ބުނުމުން ނެވެ. އެކަމާ ހިތްހަމަ ޖެހިގެން އިނދެ ނިކުތް އިރު މޭޒު ދޮށުގައި މަދީ އޭނާ އެކަންޏެވެ. ގޮނޑީގައި އިށީންދެފައި ތައްޓެއް ނަގަން ކުރިމައްޗައް ބަލާލުމުން ސިހުނީ ހިޝާން ފެނިފައެވެ.\nއައިނާ ބަލާލިއިރު ހިޝާން ވެސް އިނީ އައިނާ އަށް ބަލާށެވެ. ކުޑަ ވަގުތު ކޮޅަކަށް ނަމަވެސް ދެމީހުންގެ ހަތަރު ކަޅި ބައްދަލު ވިއެވެ. އަވަހަށް އައިނާ ނަޒަރު ބަދަލު ކޮށްލާފައި މަޑު މަޑުން ތައްޓައް އެއްޗެހި އަޅައިގެން އިނދެ ކާންފެށީ އޭނާގެ އިހުސާސްތައް ބޭޒާރު ވެދާނެތީވެއެވެ.\nއެންމެ އަވަހަށް ކައި ނިމުނީ އައިނާ އެވެ. “ހާދަ ކުޑަގޮތެއް ތިހަދާލީ..” އާޝިޔާ އައިނާ ކުރެން އަހާލިއެވެ. “ލައްބަ.. ވަރަށް ވަރުބަލި ވެފަ މީނީ.. އެހެންވެ އަޞުރަށް ގޮވަން ވާއިރައް ޖައްސާލަން ކަމަށް..” އައިނާ އަވަހަށް ބަހަނާ އެއް ހޯދާލިއެވެ.\nއަދި މައްޗައް އަރައިގެން ދިޔައީވިދުވަރެއް ހެން ހިނގާފައެވެ. އެކަމާ އިތުރަށް ވިސްނަން ބޭނުން ނުވާތީވެ އައިނާ ފޯނުހިފައިގެން އެނދުމައްޗައް ވެއްޓިގަނެގެން އިންޓަގްރާމް ހާވަން އޮތެވެ. އެހެން އޮއްވާ ނިދުނު ގޮތެއްވެސް ނޭނގެއެވެ.\nދެން ހޭލެވުނީ ހައެއް ޖެހިއިރު އެވެ. އެވެސް ފޯނު އެލާމް ވާތީވެއެވެ. މިގަޑީ އެލާމްވާތީ އައިނާ ހައިރާން ވިއެވެ. ދެން ބަލާލިއިރު ހެނދުނު ހައެއް ޖަހާއިރު ވާން ޖެހޭ އެލާމް މިގަޑީ އެވަނީ އޭ.އެމް، ޕީ.އެމް އަށް ބަދަލު ކޮށްފައި އިންނާތީވެއެވެ. އަމިއްލަ މޮޔަކަން ހިތައް އަރުވާފައި ދެފަރާތައް ބޯހޫރުވާލިއެވެ. ޢަޞުރު ނަމާދާއި މަޢުރިބު ނަމާދުވެސް ކޮށްލައިގެން އައިނާ އިރުކޮޅަކު ޤުރުއާން ކިޔަވަން އިނެވެ.\nޤުރުއާން ކިޔަވާ ނިމުމުން ޕާސް ޕޭޕަރު ނަގައިގެން އޭގެން ސުވާލުތަކެއް ހަދަން އިނެވެ. ޢިޝާ އަށް ގޮވުމުން ނަމާދު ކޮށްލައިގެން ދެން ތައްޔާރުވީ ޓިއުޝަން ކުލާހަށް ދާށެވެ. ކިރިޔާ ކަކުލާ ހަމައަށް ނާރާ ވަރުގެ ގަޔަށް ދޫ ދަނބު ކުލައިގެ ޓޮޕު ކޮޅަކާއި ކަޅުކުލައިގެ ޖިންސެއް ނަގައިގެން އައިނާ އިސްތިރި ކުރަން ދިޔައެވެ. އެހެދުމުގެ އަތް އިނީ ކޮނޑާ ހަމައިން ފެށިގެން ދޫކޮށެވެ. ހެދުމުގެ ކަރު އިނީ ކިރިޔާ ބޮލުން ވައްޓާލެވޭ ވަރަށް ކުޑަކޮށެވެ. ހެދުމުގެ މޭމަތިން ފެށިގެން އިނީ ކުދި ރޫތަކެއް ޖައްސާލެވިފައެވެ.\nއެހެދުން ލައިގެން އައިނާ ލޯގަނޑު ކުރިމަތީގައި ހުއްޓިފައި އުނަގަނޑާ ހަމައަށް އަރާ ކަޅުކަންގަދަ ބުޅި އިސްތަށިގަނޑު ފުނާ އަޅާލިއެވެ. އިސްތަށިގަނޑު ބޯކަމުން އަތްގުޅި ނުކައެވެ. ނާއްސާ ފަހަތަށް ދުކޮށްލައިފައި ކުރިމަތިން ވެއްޓޭ އިސްތަށިކޮޅު ހަރު ކޮށްލަން ވެގެން އެޅީ ކަޅުކުލައިގެ ބޭނޑެކެވެ.\nތައްޔާރު ވެލައިގެން ނިކުމެވުނީ އާޝިޔާގެ ކުރިމައްޗަށެވެ. “އަނާ އެއްވެސް ތާކަށް ދާންތަ ތިއުޅެނީ..؟” އާޝިޔާ އައިނާ ކުރެން އަހާލީ އައިނާ ރީތިވެލައިގެން ހުރުމުންނެވެ.\n“ލައްބަ.. ޓިއުޝަނަށް ދާންވެގެން މިނިކުތީ..” އަތުގައި ހުރި ފޮތްތައް އަތްމަތީގައި ރަނގަޅު ކޮށްލަމުން އައިނާ ބުނެލިއެވެ.\n“އެކަނިތަ ދެން ދަނީ.. އިޔާޒުބެ އެހެން ނޫނީ ހައިފާގެ މީހަކަށް ގޮވާލަންތަ..؟” އާޝިޔާ އައިނާގެ މޫނަށް ނަޒަރު ހުއްޓާލައިގެން އިނދެ ބުނެލިއެވެ.\ni amagirl who loves to read n write dhivehii stories☺.... luv to read comments frm readers..❤ Accepting positive and negative comments tooo... study in dh.a.e.c gr. 8... dh. Kudahuvadhoo.. age 14.. can contact via my insta acc @a.s.n.a.03______... My short stories: Myra, Dhonmanma, Maizal, Erey, Edhathuru.. My long stories: Aina, Kaamiyaabu, Aharenge Vaahaka... My on going story: Aina S2.. _A aaR\nYay me first dhoa. This part is really really really awesome 💟👍💟👍👍❤😍😍😍❤❤😊👍😍😍😍😍😍😍😍😍😍😍❤👍💟😍😀😀😍👍👍💟😊💟👍😍😍❤💟💟😍😀❤👍😀❤😀❤😀A aar you are the best👍👍\nyh faiherrr… jazaakallah khairan\nmiothy mibai ves up vefa.. kamudhaane kamah unmydhu kuran..\nnote: mi vaahakaige aa baeh konme dhedhuvahakun eh dhuvahu alhugandu submit kohlaanan\nVvv rythi vhk eh myy😘🥰…. Masha Allah ❤😍….. Keep it up A aaR👏🏻💯…. Waiting for nxt prt❣🥀…. Lysm🌠✨💞\nJazaakallah khairan shai ❤


Roadha mahah Ooredoo varah haahsa!\n19th September 2018 | Last update: 13:26\nބަރަކާތްތެރި ރަމަޟާން މަހުގެ ހެޔޮ އެދުމާ ތަހުނިޔާ އެންމެހާ ދިވެހި ރައްޔިތުންނަށް ފޮނުވައި، ރަމަޟާން މަހުގެ އުފަލުގައި އުރީދޫގެ ކަސްޓަމަރުންނަށް ހާއްސަ ހިދުމަތްތަކާއި ޕްރޮމޯޝަން ތަކެއް ފަށައިފި އެވެ.\nއުރީދޫގެ ހުރިހާ ޕޯސްޓްޕެއިޑް ކަސްޓަމަރުންނަށް ހުޅުވާލެވޭ ލަކީ ޑްރޯ އެއް މި ރަމަޟާންމަހު ފެށިގެންދާނެއެވެ. ކޮންމެ ހަފްތާއެއްގައިވެސް އަގުހުރި އިނާމުތަކެއް ލިބޭ މި ލަކީ ޑްރޯގައި ބައިވެރިވުމަށް، “THAFAATHU POSTPAID” ޖައްސަވާފައި، 929 އަށް ހިލޭ އެސްއެމްއެސް އެއް ފޮނުއްވާށެވެ. މި ޕްރޮމޯޝަންގައި އުރީދޫގެ ހިދުމަތް މިހާރު ބޭނުންކުރައްވާ ކަސްޓަމަރުންނާއި، އަލަށް ޚިދުމަތް ހޯއްދަވާ ކަސްޓަމަރުން ވެސް ހިމެނިގެންދާނެ އެވެ.\nކޮންމެ ހަފްތާއެއްގެ ނަސީބުވެރިއަކަށް ލިބޭ އިނާމުތަކުގެ ތެރޭގައި:\n* 50 ގެ ޓީވީ، އަދި ހޯމް ތިއޭޓާ ކިޓް\n* ނިއުރޭޑިއަންޓް ޓީމާއި އެކު،5ބޭފުޅުންނަށް ރޯދަވީއްލުން\n* އައިފޯން X\n* ކަނޑުއަޑީގައިވާ އިތާ ރެސްޓޯރަންޓުގައި، ދެ ބޭފުޅަކަށް މެންދުރު ކެއުން\nއެންމެ ހާއްސަ އިނާމުގެ ވެރިފަރާތް ހޮވިގެންދާނީ ރަމަޟާން މަސް ނިމުމުންނެވެ. އެގޮތުން ހޮވިގެންދާ ނަސީބުވެރި ފަރާތަކަށް، ދެބޭފުޅުންގެ ހަތަރުރޭގެ ހުރުމާއިއެކު، ރާއްޖޭގެ އެންމެ ބޮޑު ކްރޫޒް ހޮޓެލްގައި ދަތުރުކުރުމުގެ ފުރުސަތު ލިބިގެންދާނެއެވެ.\nއާއިލާ އާއި ރައްޓެހިންނަށް ޑޭޓާ ހަދިޔާ ކުރަން\nމި ރަމަޟާން މަހު އުރީދޫގެ މަގޭ ޕްލޭން މެދުވެރިކޮށް އާއިލާގެ ބޭފުޅުންނަށް ނުވަތަ ރައްޓެހިންނަށްނަށް ޑޭޓާ ޕެކް ހަދިޔާކުރެއްވުމުން، ހަދިޔާކުރެއްވި ޕެކްގެ ޑޭޓާ އެލަވަންސް ދެގުނަވެގެންދާނެ އެވެ. ޑޭޓާ ޕެކް އެއް ހަދިޔާ ކުރެއްވުމަށް، މައި އުރީދޫ އެޕް މެދުވެރިކޮށް މަގޭ ޕްލޭންގެ ހިދުމަތް ހޯއްދަވައި، 110، 220 ނުވަތަ 330 ޕެކް ހިޔާރުކުރައްވާށެވެ.\nސައުދީ އައިޑީޑީ އަދި ރޯމިންގް\nރަމަޟާން މަހު، ސައުދީ އަށް ގުޅާލުން ފަސޭހަކޮށްދޭ ޕެކޭޖެއްކަމުގައިވާ، ސައުދީ ޕްލޭން 99 އުރީދޫ އިން މިއަދު ވަނީ ތަޢާރަފްކޮށްފައެވެ. އެންމެ 99 ރފ. ގެ މި ހާއްސަ ޕްލޭން މެދުވެރިކޮށް ސައުދީގައިވާ އާއިލާ އާއި ރައްޓެހިންނަށް ގުޅާލުމަށް 70 ހިލޭ މިނިޓް ލިބިގެން ދާނެ އެވެ. ހަމައެއާއި އެކު، ސައުދީ ޕްލޭން އެކްޓިވް ކަމުގައިވާނަމަ، ހިލޭ މިނިޓް ބޭނުންކުރުމަށްފަހުވެސް، މިނިޓަކު އެންމެ 2.99 ރފ. އަށް ސައުދީ އަށް ގުޅާލެވޭނެއެވެ. މި ޕެކޭޖް ބޭނުން ކުރެއްވުމަށް، “SAUDI” ޖެއްސެވުމަށްފަހު 4123 އަށް އެސްއެމްއެސްއެއް ފޮނުއްވުމުން ނުވަތަ *929*18# އަށް ގުޅާލުމުން، ޕެކް އެކްޓިވޭޓް ވާނެ އެވެ. ހަމައެއާއި އެކު، ރަމަޟާން މަހުގެ ތެރޭގައި، ސައުދީ އަށް ދަތުރުކުރައްވާ އުރީދޫގެ ހުރިހާ ކަސްޓަމަރުންނަށް ވެސް، އެގައުމުގައި ރޯމިންގް ބޭނުންކުރައްވާއިރު 15 އިންސައްތަ ޑިސްކައުންޓް ލިބިގެންދާނެ އެވެ.\nމި ރޯދަމަހު، އުރީދޫގެ ހަލުވި ސްޕީޑުގެ ސުޕަނެޓް ފިކްސްޑް ބްރޯޑްބޭންޑްގެ އައު ކަނެކްޝަން އެއް އިޚްތިޔާރުކުރެއްވުމުން، 30 އިންސައްތަ ޑިސްކައުންޓް ލިބިގެންދާނެ އެވެ.\nރޯދަ ކުރުކުރުމަށް، އުރީދޫ އިން މިފަހަރު ގެނެސްދެނީ "ކައްކަނީ ކޯއްޗެއް؟" އެސްއެމްއެސް ކުއިޒް އެވެ. ކޮންމެ ދުވަހަކު ވެސް، ކައްކަނީ ކޮންއެއްޗެއްކަން ދިމާކުރައްވައިގެން، މި ކުއިޒް މެދުވެރިކޮށް އުރީދޫ ކަސްޓަމަރުންނަށް ކޮންމެ ދުވަހަކުވެސް ވަރަށް ހިތްގައިމު އިނާމުތައް ލިބިގެންދާނެއެވެ.\n* އެސްއެމްއެސް މެދުވެރިކޮށް ނަމާދު ވަގުތު ހޯއްދެވުމަށް، GO ޖެއްސެވުމަށްފަހު 4777 އަށް ފޮނުއްވާ.\n* ރީތި ޓިއުންސް ހިދުމަތް މެދުވެރިކޮށް ކީރިތި ޤުރުއާންގެ ދިވެހި ތަރުޖަމާ އަދި މަދަހަ ހޯއްދެވުމަށް، GO ޖެއްސެވުމަށްފަހު 4000 އަށް ފޮނުއްވާ.\n* ސްއެމްއެސް މެދުވެރިކޮށް ދީނީ ނަސޭހަތް ހޯއްދެވުމަށް، GOR ޖެއްސެވުމަށްފަހު 4546 އަށް ފޮނުއްވާ.\n* އެސްއެމްއެސް މެދުވެރިކޮށް ކެއްކުމާއި ބެހޭ މައުލޫމާތު ހޯއްދެވުމަށް، GOC ޖެއްސެވުމަށްފަހު 4546 އަށް ފޮނުއްވާ. ފާއިތުވެދިޔަ އަހަރުތަކާއި އެއްގޮތަށް، އުރީދޫ ޕްރީޕެއިޑް އަދި އުރީދޫ މިކްސް ބޭނުންކުރައްވައިގެން ފިތުރު ޒަކާތް ދެއްކޭނެއެވެ. ފިތުރު ޒަކާތް ދެއްކެވުމަށް *909# އަށް ގުޅުއްވުމުން، އެއްވެސް އިތުރު އަގަކާއި ނުލާ ޒަކާތް ދެއްކޭނެއެވެ.\nއުރީދޫގެ ނިރު ހެކަތަން ކާމިޔާބުކުރީ، "ކައުރީ"\nއުރީދޫއިން ރާއްޖެއަށް ގެލެކްސީީ ނޯޓް9ތައާރަފްކޮށްފި


Norway ge miskithakah hamalaadhin meehaku huhtuvaifi\nނޯވޭގެ މިސްކިތަކަށް ހަމަލާދިން މީހަކު ހުއްޓުވައިފި\nނޯވޭގެ ވެރިރަށް އޮސްލޯގައި ހުންނަ މިސްކިތް ކައިރީގައި ފުލުހަކު ފޯރި މަރަނީ. -- ފޮޓޯ: އޭއެފްޕީ\nއޮސްލޯ (އޯގަސްޓް 11) - ނޯވޭގެ އޮސްލޯގައި ހުރި މިސްކިތަކަށް ބަޑި ހިފައިގެން ވަދެ ހަމަލާދިން މީހަކު އެވަގުތު މިސްކިތުގައި ތިބި މީހުން ހުއްޓުވައިފި އެވެ.\nފުލުހުން ބުނި ގޮތުގައި ގިނަ އަދަދެއްގެ އޮޓޮމެޓިކް ބަޑިތަކެއް ހިފައިގެން މިސްކިތަށް ހަމަލާދީފައިވަނީ އެންމެ މީހެއް ކަމަށާއި، ނަމަވެސް އެވަގުތު މިސްކިތުގައި ތިބި މީހުން އެ މީހާ ހުއްޓުވާފައިވާ ކަމަށެވެ.\nނަމަވެސް، އަލް-ނޫރު އިސްލާމިކް ސެންޓަރަށް ހަމަލާދިން ވަގުތު އެކަކު ޒަހަމްވެފައިވާކަމަށް ފުލުހުން ވަނީ ބުނެފަ އެވެ. މިސްކިތުގައި ތިބި މީހުން ވަނީ ހަމަލާދިން މިހާ ހިފަހައްޓާއި، ފުލުހުންނާ ހަވާލުކޮށްފަ އެވެ.\nމިއަދު ނޯވޭގައިވެސް އީދު ފާހަގަކުރާއިރު، އެގައުމުގައި ހުރި މިސްކިތްތަކުގެ ސަލާމަތީ ކަންކަން ވަރުގަދަ ކުރުމާމެދު އަދި ގޮތެއް ނުނިންމަ އެވެ. ފުލުހުން ބުނެފައިވާ ގޮތުގައި އިތުރު ފިޔަވަޅެއް އަޅާނީ، އެހެން މިސްކިތްތަކަށް ނުރައްކަލެއް އޮތް ކަމަށް ދެނެގަނެވިއްޖެނަމަ އެވެ.\nމިއަހަރު ކުރީ ކޮޅު ނިއު ޒީލެންޑުގައި ހުރި ދެ މިސްކިތަކަށް ދިން ބަޑީގެ ހަމަލާތަކެއްގައި 50 އަށް ވުރެ ގިނަ މީހުން ވަނީ މަރުވެފަ އެވެ. އެ ހަމަލާއާ ގުޅިގެން ނިއު ޒީލެންޑުގައި އާންމުންގެ މީހުން އޮޓަމެޓިކް ބަޑި ގެންގުޅުން ވަނީ މަނާކޮށްފަ އެވެ.


BREAKING NEWS: Majooreen Agu Bodu Kohfinama Ekamuge Thereyah Vannaanan - Sarukaaru - Vaguthu\nމަޖޫރީން އަގުބޮޑު ކޮށްފިނަމަ އެކަމުގެ ތެރެއަށް ވަންނާނަން - ސަރުކާރު\nއިކޮނޮމިކް މިނިސްޓްރީގައި ބޭއްވި ނޫސްވެރިންގެ ބައްދަލުވުމުގެ ތެރެއިން - ވަގުތު އިމޭޖެސް: އިބްރާހިމް ޝަބިލް\nމާލެ ތެރޭގައި މުދާ އުފުލާ ގަޑިއަށް ބަދަލު ގެނައުމުން މުދާތައް ކްލިޔާ ކުރާ މަޖުރީން އަގުތައް ބޮޑުކޮށްފިނަމަ އެކަމުގެ ތެރެއަށް ވަންނާނެ ކަމުގެ އިންޒާރު އިކޮނޮމިކް މިނިސްޓްރީން ދީފިއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި އިކޮނޮމިކް މިނިސްޓަރު މުހައްމަދު ސައީދު ވިދާޅުވީ "އެގޮތަށް ކަންތައް ކޮށްފިނަމަ އެއީ ހުޅުވާލެވިފައިވާ ހިދުމަތަކަށް ހަދާނެ" ކަމަށެވެ.\n"އަޅުަގަނޑު ދަންނަވާލަން ބޭނުންވަނީ އެއްވެސް ބާވަތެއްގެ މުދަލެއް ނުވަތަ ހިދުމަތެއް މި ގަވާއިދަށް ބަދަލެއް ގެނެސްގެން ބޮޑު ކުރަން ސަރުކާރުން ފުރުސަތެއް ނުދޭނަމޭ." މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ އެ ނިންމުމަކީ މުދާ އުފުލާ ގަޑިތަކަށް އެކަނި ގެނައި ބަދަލެއް ކަމަށާއި އެކަމަކީ އުޒުރެއް ކަމަށް ބަލައިގެން މުދަލުގެ އަގު ބޮޑު ނުކުރެވޭނެ ކަމަށެވެ. އަދި ސަރުކާރުގެ ވިސްނުމަކީ ވީހާވެސް ހެޔޮކޮށް ތަކެތީގެ އަގު ބެހެއްޓުން ކަމަށް މިނިސްޓަރ ވިދާޅުވިއެވެ.\nމިނިސްޓަރު ވިދާޅުވީ މަޖޫރީންގެ ހިދުމަތަކީ މިހާރު ވަރަށް ބޮޑަށް ކޮންޓްރޯލް ކުރެވި ވަކި ބަޔަކަށް ހުއްދަ ދީފައިވާ ކަމެއް ކަމަށާއި ނަމަވެސް މަޖޫރީން އެގޮތަށް ކަންތައް ކޮށްފިނަމަ އެ ހިދުމަތް ދިނުމަށް އާއްމުކޮށް ހުޅުވާލާނެ ކަމަށެވެ.\nމި ބަދަލުގެ ސަބަބުން މަޖޫރީންނަށް އަގުބޮޑު ކުރަން އެއްވެސް ފުރުސަތެއް ނުދޭނެ ކަމަށާއި އެ ހާލަތުގައި ސަރުކާރު ކުންފުންޏަކާއި ހަވާލުކޮށްގެން ނަމަވެސް މަސައްކަތް ކުރުވާނެ ކަމަށް މިނިސްޓަރު ވިދާޅުވިއެވެ.\n"އެއްވެސް ގޮތަކަށް ހައްލު ނުވެއްޖެނަމަ މަޖޫރީންގެ މަސައްކަތް ހަވާލުކުރާނީ ސަރުކާރު ކުންފުންޏަކާ. މުދަލުގެ އަގު ބޮޑުވުމުގެ ފުރުސަތެއް ނުދޭނަން." މިނިސްޓަރު ސައީދު ވިދާޅުވިއެވެ.\nމުދާ އުފުލާ ގަޑިއަށް ބަދަލު ގެނައުމާ ބެހޭގޮތުން ވާހަކަފުޅު ދައްކަވަމުން މިިނިސްޓަރ ސައީދު ވިދާޅުވީ އެ ބަދަލާއި ގުޅިގެން މިހާރު ޓްރެފިކް ވަރަށް ބޮޑަށް ލުއި ވެފައިވާ ކަމަށެވެ. އަދި އެކަން އާންމު ރައްޔިތުން ވެސް ފާހަގަ ކުރާ ކަމަށް ވިދާޅުވިއެވެ.\nއަދި ރޭގަނޑު ގަޑީގައި މުދާ އުފުލުމުން އެކަމަށް ހޭދަވާ ވަގުތު ދަށްވެ ޕެޓްރޯލު ހަރަދުވެސް ކުޑަވާ ކަމަށް ވިޔަފާރިވެރިން ބުނަމުންދާ ކަމަށް މިނިސްޓާރ ވިދާޅުވިއެވެ.\nއޭޕްރީލް 3, 2018 15:02\nއޭޕްރީލް 3, 2018 15:07\nސާބަހޭ ސައިދު..6މީހުން ބޭނުންވާ ގޮތަކަށް ސަރުކާރު ނުހިންގޭނެ..\nއޭޕްރީލް 3, 2018 15:08\nހިތްވަރުގަދަ ކަމާއި ސާބިތުކަމުގެ ނަމޫނާއެކެވެ. ރައްޔިތުންގެ މަސްލަހަތަށް އިސްކަންދީގެން ހެޔޮނިޔަތުގައި މަސައްކަތްކުރުމުގައި ސަރުކާރުން ދައްކަވަމުންގެންދަވާ ނަމޫނާއަށް ސާބަސްދެމެވެ.\nއޭޕްރީލް 3, 2018 16:40\nސަބަސް ސަަާބަސް ވަރަށް އުފާ\nއޭޕްރީލް 3, 2018 15:09\nމީ މި ދައްކާ ވާހަކަ އަކީ، ބޭނުން އެއްޗެއް ނެހެދޭނެ މިހާރަކު.\nއޭޕްރީލް 3, 2018 15:29\nގަދަ ބެނުންހާކުޅިއެއް ނުކުޅެވޭނެ\nއޭޕްރީލް 3, 2018 15:18\nކޮބާ އަލިފާން ކެވުނު ބޭނުން ކޮންމެ ކަމެއް އެކޮއްލަނީ ހީވޭ ކަމެއްހެން . ގަޓު ސަރުކާރު ގަޓު ރައީސް ގަޓު ކޮރަޕްޝަން.\nއޭޕްރީލް 3, 2018 15:39\nރައްޔިތުންގެ ހައްގުގަ މަޖޫރީންގެ ވޯޓު އެދުއްވާލީ. މިއީ ރައްޔިތުން ދެކެ ލޯބިވުމަކީ. މިހާ ވޯޓު ކައިރިވެފަ ހުއްޓަވެސް ރައްޔިތުންގެ ހައްގުގަ މާލޭގެ މަގުތަކަށް ލުއި އެގެނެސްދިނީ\nއޭޕްރީލް 3, 2018 17:10\nއޭޕްރީލް 3, 2018 15:28\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަހަރާމްކޯރޭ ދަ ބަނޑުދޮންނައޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް...\nއޭޕްރީލް 3, 2018 15:32\nވަރަށް ރަނގަޅުކަމެއް. އެމް.ޕީއެލް އިން ކްލިރެންސްއާ ޑެލިވަރީވެސް ނަގާބަލަ. މަޖޫރީންނަކީ ސަރުކާރަށް ޖެއްސުން ކުރަން އިދިކޮޅާ ގުޅިގެން އުޅޭ ބައެއް.\nއޭޕްރީލް 3, 2018 15:38\nމަޖޫރީ އަގުބޮޑު ކޮށްފިނަމަ މަޖޫރީ އުވާލުމަށްފަހުއެމް÷ީއެލް ފޯސް އެއް އެކުލަވާލަ . ދިވެހިންނާ ބަންގާޅިންނަށް ވަޒީފާދީ މަޖޫރީން ބޭރު ކޮށްލާ\nއޭޕްރީލް 3, 2018 15:41\nސިފައިންނެރޭ.. އެފަންޑަށް ފައިސާލިބޭގޮތަށް.. ނޫންނަމަ އެމަސައްކަތްކުރާ ބަޔަކަށް އިތުރު އިނާޔަތެއް ލިބޭގޮތަށް...\nއޭޕްރީލް 3, 2018 15:45\nގަިނަ މަޖޫރީންނަކީ އެމްޑީޕީން ބޭނުންވަނީ ސަރުކާރަށްއެއްވެް ކަމެއް ކާމިޔާބު ވިޔަ ނުދިނުން.\nސާބަސް ސަރުކާރަށް ހަމަ ސާބަސް\nއޭޕްރީލް 3, 2018 15:46\nސައިއްޓޭ ތިވަރެއް ހަމަނެތޭ... އެއްކަލަ ޝެޒާ އައިހެވަންކަންތައް ރައީސްޔާމީނަށް ކޮޅެއްގަ ޖައްސައިދިންނަމަ ހަމަ ޔަޤީން ތި 2018ގެ ރަނިން މޭޓް..\nއޭޕްރީލް 3, 2018 15:47\nސައީދަށްވުރެއް ރަނިންމޭޓްކަމަށް ކުފޫހަމަވާ ވަޒީރެއް ނެތް މިސަރުލާރުގަ..\nމިކަމުގަ ސަރުކާރަށް މަގޭ ތާއީދު އެބޮތް\nއޭޕްރީލް 3, 2018 15:52\nމަޖޫރީންނާއީ ކުޅެންއުޅެގެން މީނީސްޓަރު ރާއްޖެދޫކޮއް ދާންނުޖެހުނީއްޔާ ރަނގަޅު..\nއޭޕްރީލް 3, 2018 15:54\nމަޖޫރީންގެ އަގު ބޮޑު ކޮށްފިނަމަ އެމެން ސައިޒު ކުރާނެކަމަށް މަމެންގެ ސުޕަރ ޓައިޓޭނިއަމް ޕުލޭޓޭޑް ވަޒީރު ސައިއްޓެ ވިދާޅުވެއްޖެނަމަ އެއީ މަމެން ލައްކަ އެޕްރިޝިއޭޓްކުރާކަމެކޭ.. އެމެން ސަރުކާރާ ޗެލެންޖުކޮށް ރައްޔިތުންނަށް ޖެއްސުންކުރަން އުޅެފިނަމަ މަމެންގެ ބިއުޓިފުލް އަދި ޕިންކީ ސަރުކާރުގެ ހުރި ގަޓުކަން އެމެންނަށް ރަނގަޅަށް ދައްކަންވާނެއޭ..އޭރުން އެމެން ހޭވް ނޯ ޗޮއިސް އެމެން ބަނޑަށް ޖެހި އަތްމަތި ދަތިވެ އެމެންގެ ސައިޒާ ފެންވަރު އެމެންނަށް ވިސްނި މަސައްކަތް ކުރީގެ އަގަށް ކުރުން ނޫން ގޮތެއް ނޯންނާނެއޭ ދޭ ހޭވް ނޯ ޗޮއިސް ނޯ ޗޮއިސް ނޯ ޗޮއިސް\nއޭޕްރީލް 3, 2018 16:30\nއޭއި އޭއި އޭއި ނުފުއްޕަގަ އިނގޭ މަހަށް ދޭބަލަ ދެން. މަހަށް މަހަށް މަހަށް ދޭބަލަ.\nއޭޕްރީލް 3, 2018 17:33\nފުއްޕާނަމޭ އިނގިއްޖޭ..މަމެން ބޭނުން ގިތެކޭ ހަދާނީ މީ މަމެންގެ ބިއުޓިފުލް އެނޑް އޯސަމް ފިންކީ ގަވަރމަންޓޭ..ތަމެން ޖެހޭނީ ހަމަ ބޯލަނބަން ތަމެންނަށް ނޯވޮއިސް ނޯޗޮއިސް ނޯޗޮއިސް\nއޭޕްރީލް 3, 2018 18:49\nނޯޗޮއިސް ކޯއްޗެއް ހަދާނަމޭ ހިތާތޭ ރަންރީނދޫ ޓްވިޓަރޭ ތިޔާ އުޅެނީ އޭން ބުނެބަލަ ބުނެބަލަ ބުނެބަލަ. އާއު ހަމަ މިހާރު އޮށް ރޯނު ބޮނޑި ވަރު ހިފަިއގެން ދަގަ ވަލަށް ދަރުހޮވަން. ދަރުހޮވާދޯ.\nއޭޕްރީލް 3, 2018 15:56\nކޮންމެ ކަމެއްވެސް ކުރަން ދެންއޮތީ ދާދި މަދު ދުވަސްކޮޅެއް ދެންޖެހެނީ ތިމާމެން ކެނޑި ކަނޑުލުގެ ހިތިފިލުވަން އުޅެން!\nއޭޕްރީލް 3, 2018 15:59\nމިނިސްޓަރު ބަރާބަރު ތިގޮތުގައި ހިފަހައްޓާތި މަޖޫރީމީ ކޮންބައެއްތަ އެމީހުންބޭނުންހާ ގޮތަކަން އެމްޕީއެލް ތެރޭމަސައްކަތް ކުރަން.މިއޮތްހާދުވަހު ވަކި ބަޔަކު އެތަނުގައި މަސައްކަތް ކުރަން ގްރޫޕް ހަދައިގެން ތިބޭތިބުން ނިމުމަކަން ގެންނަންޖެހޭ.ތިކިޔާ މަޖޫރީންގެ ސަބަބުން މުދަލުގެ އަގުބޮޑުވަނީ. މުދަލުގެ ވެރިފަރާތުން މުދާނެރޭ ގޮތަން ހަދަންފެނޭ.އޭރުން މުދަލުގެ ވެރިފަރާތުގެ މުައޏޒިފުންމބޭނުންކޮންގެންެމުދާއކްލިއަކުރެ ޭ\nއޭޕްރީލް 3, 2018 16:27\nވ ސަޅި1 މިކަހަލަ ސާފު ޖަވާބު މިވެރިންނަށް ދެވާ! ސާބަސް ސަރުކާރަށް!\nއޭޕްރީލް 3, 2018 16:35\nކޮބާ ރާކަނި މަސްކެވުނުތޭ. ތަމެން ރަންރީނދޫ ޓްވިޓަރޭ މެން ދެން މަހަށް ދޭބަލަ މަހަށް މަހަށް މަހަށް ދޭބަލަ. މަހަށް ދޭބަލަ ދެން. ޔުއަރ އެވްރީ ވިޝް ވިލް ބީ ކްރަޝްޑް ކްރަޝްޑް ކްރަޝްޑް. މަހަށް ދޭބަލަ ދެން.\nއޭޕްރީލް 6, 2018 11:04\nމަހައްދިއުމީ ދެރަކަމެއްތޯ ލަދުކަމެއްތޯ ހަރާމް ކަމެއްތޯ؟\nއޭޕްރީލް 3, 2018 16:43\nއަގުބޮޑުކޮއްފިނަމައޭ ތިކިޔަނީ ކީއްވެ ، މިހާރު އެވަނީ އަގުބޮޑުކޮށް ނިމިފައޭ\nއޭޕްރީލް 3, 2018 16:48\nއޭޕްރީލް 3, 2018 16:52\nޢާންމުކޮށް ހުޅުވާލާ. ސާބަސް. ކޮންމެ ކަމެއްވެސް ފުރިހަމަ ގާބިލްކަމާ ހަރުދަނާ ކަމާއެކު ކެރިގެން ކުރީމަ ވާނެ. މިފަހަރު ސަރުކާރުން ގެނައި ބަދަލު ގޯހެއްނޫން. މަޖޫރީން އަގުބޮޑުކުރި ކުރުން ގޯހީ. މިހާރު އެންމެނަށްހީވަނީ އެއިރެއްގަ އޮންނަ ސަރުކާރަކުން އަމުރެއްކުރީމާ އެކަމާ ނުރުހޭ ބަޔަކު ބޮޑާދައްކާލީމަ ނިމޭނެކަމަށް. ސަރުކާރުން ނިންމުމެއް ނިންމާއިރަށް އެޔާ އިދިކޮޅަށް ނިކުތުމަކީ ޑިމޮކްރަސީއެއްނޫން ކޮްކޮމެންނޭ. ސަރުކާރުން އެންމެ ޓަހެއްވެސް ދޫކުރާނެކަމެއްނެތް. ބޮޑާހާކާ މީހުނަށް އިސްލާހްވުން އެއީ ގައުމު އެދޭގޮތަކީ. ކޮންބޮޑައެއް ދައްކާކަށް.\nއޭޕްރީލް 3, 2018 16:53\nމީހުންގެ ވަގުތާއި ، ހުނަރާއި ، މަސައްކަތް އެއީ ފައިސާ. މަސައްކަތް ލޯޑު ބޮޑުގެ ވަގުތު އިތުރުވުމުން އެމީހުންދޭ ހިދުމަތެއްގެ އަގު ބޮޑުކޮށް ދިނުމުގެ ހައްގު އެހިދުމަތް ދޭ ފަރާތަށް ލިބިގެންވާނެ. މަޖޫރީން ލާއްވައި 24 ގަޑި އިރު މަސައްކަތް ކުރެވިފައި އެމީހުންނަށް 8 ގަޑި އިރަށް ފައިސާ ދިނީމައި ހަމަ ހަމަ ކަމެއް ނެތް.\nއޭޕްރީލް 3, 2018 17:36\nލޯޑެއް ބޮޑެއް ނުވާނެ..ދުވާލު އާއިލާއާއެކު ވަގުތު ހޭދަކޮށް ރެސްޓުކޮށްފަ ރޭގަނޑު ފިނި ޖެހުނީމަ މަސައްކަތްކުރަން އެއޮތީ ހަމަ ޖައްސާފަ.. ކުރިން ރައްދަކައަވީގަ ލޯބޯ ފިއްސައިގެން އެމެން ބަރު މުދާ އުފުލަނީ.. ފަސޭހަ ގޮތް ހެދީމަވެސް ފުއްޕަނީ..\nއޭޕްރީލް 3, 2018 16:59\nސާބަސް. ކަންކަން ކުރެވޭނީ ނިކަން ކެރިގެން ކުރީމަ. ހަމަ ބަޔަކު ނުރުހުންވިޔަސް މުޅިމަސްލަހަތަށް ނިންމާ އަމުރުތައް ނުޖެހޭ އަނބުރާލާކަށް. 1 ފެބްރުވަރީގަ ހުކުމެއްވެސް އަޅެ ނެރުނީތާ ބަޔަކު އެދިގެން. އެވެރިން ހީކުރިދޯ އަމައްޔާތް އޭ ކިޔާ ބިރުން ފިލާނެކަމަށް ސަރުކާރު. މިހާރު މިއޮތް އިދިކޮޅު ބައިގަނޑަކީ ހަމަ މޯލުން ތަކެއް. ސައީދަށް ސާބަސް. ތިޔަ ހިތްވަރާއެކު ކުރިޔަށް.\nސަރުކާރުން އުފައްދާ ކުންފުނިތަކަށްވެސް މުދާނެރެވިދާނެ ތިއީ ސަރުކާރަށް މާބޮޑުކަމެއްނޫން\nއޭޕްރީލް 3, 2018 17:47\nޓަނެއް ހުސްކުރަން ޖެހޭނޭ އަގެއް ކަނޑައަޅާ ނެރޭނީ ރެއެއް ދުވާލެއް ކިޔާނެ ކަމެއް ނެތް މާލެއަކި 24 ގަޑިއިރުގެ ތަނެއްކަމަށް ސަރުކާރުން އެ ވަނީ ކަނޑައަޅަފަ\nއޭޕްރީލް 3, 2018 18:34\nމަސައްކަތުގެ އަގު މަޖޫރީން ބޮޑުކުރާނަމަ، ސަރުކާރުން އެކަމުގެ ތެރެއަށް ވަދެ، މައްސަލަ ހައްލު ކުރާނަން ކަމަށް މަމެންގެ ޓައިޓޭނިއަމް ޕްލޭޓެޑް އިކޮން މިނިސްޓަރު ވިދާޅުވުން އެއީ މަމެން ވަރަށް އުފާ ކުރާ ކަމެކޭ. ކޮބާ ރަންރީނދޫ ރާކަނި މަސްކެވުނުތޭ ދެން ތަމެން މަހަށް ދޭބަލަ އިނގޭތޭ. ދަވޭ އެމެން މަޖޫރީން ނާއި އެކު ލޯ ބޮޑު ކަޅު އައިނު އަޅައިގެން ޖެއްސި އަގުޑަބަލް ކޮށްގެން ކަޓްކާ ގޭމް އެމެންގެ އަތަށް ގޮވަނީއޭ ދޯ ދަ ވޭ އެމެން އެކަން ކުރި ގޮތުން ވެސް މަމެން ނަށް އިނގެއޭ ރަންރީނދޫ ޓްވިޓަރޭ މެންނާއި މަޖޫރިއަނޭ މެންނާއި އެކު ލާރޖް ކޮށް ކަޓް ޖައްސައިގެން ގޮސް ބާރގަރ ކިންގް އަށް ވަދެ އޮވެ ކަޓް ފައިސާ އިން ބާރގަރ މަޅާލަ މަޅާލަ ތިބޭނެ ކަމަށް. ޔޫނޯ މަމެން މިވަނީ މިކަން ފަޅާ އަރުވާލާފައޭ އެމެން މަޖޫރިއަނޭ މެން އެއީ ނޯ ޑޭމް ގުޑް ފޯރ އަވަރ ކަންޓްރީ ހޫއް ހޫއް ބޭބީ ބޭބީ ޔޫނޯ ދޭއާރ ޑޭންޖުރެސް ޑޭންޖުރެސް ޑޭންޖުރެސް ޑޭންޖުރެސް ހޭއް ހޭއް ހޭއް ހޯއް ހޯއް ހާއް ހާއް ޑޭންޖުރެސް. ގެޓް ދަ ޕޮއިންޓް. ގުޑް ލެޓްސް ޑާންސް ޑާންސް ޑޭންޖުރެސް ޑޭންޖުރެސް ޑޭންޖުރެސް..\nއޭޕްރީލް 3, 2018 18:56\nއެމްޕީއެލް ގައި މަސައްކަތް ކުރާ މަޖޫރިއަނޭ މެންނަށް ކުޑާ ކޮށް ސައިޒު އޮޅިގެން އުޅޭތީވެ އެމެން ސައިޒުން ކަނޑާ އެމެންގެ ލެވެލް އަށް ތިރި ކުރަން ވެއްޖެއޭ ސައިއްޓޭ އިނގޭތޭ ޖައްސަބަލަ ތަންކޮޅެއް ލާރޖް ކޮށް ޖައްސާ އެމެން ސައިޒް ކަޓް ކޮށް ބަލަ. އެއިރުން އަލިފާނޯއިއޭ ގޮވަމުން މަޖޫރިއަނޭ މެން މަމެން ގާތު އާދޭސް ކުރާނެ ދޯ އެހެން ނަހަދާނަމޭ ބައްލަވާ މާފު ހަތަރެސް ފައިން މާފަށް އެދެމޭ ގޮވަމުން ދޯ. އެއިރުން ހުންނާނެ އެމެންނަށް އަލާފިލާފައި އެފަދަ ދުވަހަކުން ދޯ. އޫއް އޫއް ހޫއް ހޭއް ހޭއް ހޯއް ހޯއް ދި އާރޓް އޮފް ޑިޒައާރ ޖައްސާ ޖައްސާ ޖައްސާ ޖައްސާ...\nއޭޕްރީލް 3, 2018 19:04\nމަމެން ޕިންކީން މިއުޅެނީ އެއީ ވިޔަފާރި ވެރިންނަށް ޖެއްސުން ކުރަން ނޫނޭ މަމެން މިއުޅެނީ މާލެ ލިޓިލް ޓޯކިޔޯ އަށް ހަދަންއޭ އެގޮތަށް އެޕްރޮސެސް ގެ ކަންކަން ކުރާއިރު ތަމެން ފައިގެ ބޮޑުވާ އިނގިއްޔާއި ހަމައަށް އެކަނި ވިސްނޭ އެއްޗެހި ތަކަށް ހީވާނެއޭ އެއީ ޖެއްސުމޭ ކުރަނީ އެއީ މައްސަލަ އެއް ނޫނޭ ތަމެންނަކީ އަބަދުވެސް ސެންސްމޭކް ނުކުރާ ވާހަކަ ދައްކާ ގަމާރުންނޭ މަމެން ބުނަން ނެތީމު ދޯ. ގެޓް ދަ ޕޮއިންޓް. ގުޑް. ލެޓްސް ޑާންސް ޑާންސް ޑާންސް ޓޯކިޔޯންޖުރެސް ޓޯކިޔޯންޖުރެސް ޓޯކިޔޯންޖުރެސް ޓޯކިޔޯންޖުރެސް ހާއް ހާއް ހާއް ހޭއް ހޭއް ހޭއް ހޯއް ޓޯކިޔޯންޖުރެސް ޓޯކިޔޯންޖުރެސް ޓޯކިޔޯންޖުރެސް...\nއޭޕްރީލް 3, 2018 19:07\nތަމެން ރަންރީނދޫ ޓްވިޓަރޭ މެން ޕްރޮޕެގެންޑާ ފަތުރާލަ ފަތުރާލާ ތިބެން ޖެހޭނީ ކުރެވޭނެ ކުރާނެ އެއް ކަމެއްވެސް ނޯންނާނެއޭ މީ މަމެންގެ ވެރިކަން އަދި މީ މަމެންގެ ގައުމޭ ބޭނުން ގޮތެއް ހަދާލާނީ. ހޫއް ހޫއް. ފުމެލީމަ ވެސް ދިޔާދޯ ބިރުން. ތީތިވާރަކީ. ހާއްހަހަހާހާހާޙާ ހަހަހާހާހާހާ ހޮހޮހޮހޮހޮ..\nއޭޕްރީލް 3, 2018 19:18\nބޮޑު ކުރާ ބައި ސަރުކާރަށް ޖީ.އެސް.ޓީ ގޮތުގަ ނަގަންބާ މިވިސްނަނީ\nއޭޕްރީލް 3, 2018 21:46\nއޭޕްރީލް 3, 2018 21:56\nސަރުކާރުން އުޅެނީ ވިޔަފާރިވެރިންނަށް ޖެއްސުން ކުރަން ކަމަށް ތަމެން އިދިކޮޅު ކްރިޓިކްސް ގައި އުޅޭ ކޮލޭޓްރަލް ޑެމޭޖޭ މެން ފެލުނަސް އެއިން ކެއްކޭނެ ޑޮންޑޮނެއް ނުހުންނާނެއޭ މީ މަމެންގެ ވެރިކަން އަދި މީ މަމެންގެ ގައުމު ދޯ. ވިޔަފާރި ވެރިންނަށް ގުޅި ފަޅުން މާލެ ސަރަހައްދުގައި މަސައްކަތް ކުރާ އަމިއްލަ ކޮންމެ ކުންފުންނަކަށް5ހާސް އަކަފޫޓްގެ ބިމެއް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް 120 ބިލިއަން އަކަފޫޓް ހަމަވަން ދެން ގުޅިފަޅުން ހިއްކާލާ ކުއްޔަށް ދިނުމުން ސަރުކާރަށް މަހަކު 120 ބިލިއަން ރުފިޔާ ލިބޭނެ ވިޔަފާރި ވެރިންނަށް ވިޔަފާރި ކުރާނެ ބިން ލިބުނީ މާލެ ސަރަަހައްދުން އެއިރުން ޖީއެސްޓީ އުވާލެވުނީ އަދި ބީޕީޓީ އުވާލެވުނީއޭ އެއިރުން ނޫންތޭ ވިޔަފާރި ވެރިންނަށް މަގު ތަނަވަސް ކޮށް މިދެވުނީ މީންސް ހުރި ގޮތެއްގައި. ތަމެން ދެން މަަހަށް ދޭބަލަ މަހަށް މަހަށް މަަހަށް މަހަށް ދޭބަލަ...\nއޭޕްރީލް 3, 2018 22:03\nމަޖޫރީންގެ ބޮލަށްއެރިގެން މިކަން ވެސް ސިޔާސީ ކަމަކަށް ހަދައިގެން އެއުޅެނީ ރީނދޫ ޕާޓީން.....!!!\nއޭޕްރީލް 3, 2018 22:11\nމާލޭގެ ކޮމާރޝަލް ހާބަރގައި ކޮންޓެއިނަރ ކަނޑާ ކޮންޓެއިނަރ އިން މުދާ ނެރެދިނުމަށް މިކިޔަނީ މަޖޫރީ ކަން ކުރުން ކޮމާރޝަލް ހާބަރުގައި. އެއީ އެހާ އުނދަގޫ ކަމެއް ނޫން އެކަމަކު ފިޒިކަލް މަސައްކަތެއް ސޭފްޓީ އަށް ބަލަން ޖެހޭ. މީ ރޭގަނޑު ކުރުން މާ ބުއްދި ވެރި މަސައްކަތެއް ދުވާލަށް ވުރެން ސަބަބަކީ ހޫނު ގަދަ ނުވާނެތީއޭ. ކަން މިހެން ހުރުމުން މިކަން މަޖޫރީންގެ ތެރޭގައި ތިބި އިދިކޮޅު އެމްޑީޕީ ބަޔަކު އެމެންނަށް ރޭގަނޑު މުޒާހަރާ އަށް ނުދެވޭނެތީވެ ސަރުކާރަށް ޖެއްސުމަށް ރޭގަނަޑު މަޖޫރީ ކަން ކޮށްދޭ އަގު ބޮޑު ކުރުން އެއީ އެއްގޮތަކަށް ވެސް ބަލައިގަނެވޭނެ ކަމެއް ނޫނޭ. މިކަމާއި މަޖޫރީން ދެކޮޅު ހަދާނަމަ ސަރުކާރަށް މަޖްބޫރު ވާނެއޭ ފިޔަވަޅު އަޅަން ސަރުކާރަށް ވުރެން ބާރު ގަދަ ނުވެވެނެއޭ މަޖޫރީން ނަށް ތަމެން އެކަން ދަންނަން ޖެހޭނެއޭ މަމެން ޕިންކީން މަޖޫރީން ނަށް ދުލެއް ނުދޭނަމޭ ރައީސް މައުމޫނު އާއި ރައީސް ވަހީދު ދޫ ދިން ނަމަވެސް.\nއޭޕްރީލް 4, 2018 09:23\nމީ ގަޓުހުރި ސަރުކާރެއް ސާބަސް ރައިސް ޔާމީން\nއޭޕްރީލް 4, 2018 09:25\nކަންނެލީގެ އަގު ހެނދހުނު 100 ރުފިޔާއަށް ކިލޯއެއް ހަވ ީރު 50 ރުފިޔާއަށް ކިލޯއެއް ވީމަ ކީއްވެ ސަރުކާރުން އަޅާނުލަނީ މިއީ މަސްވެރިންނަށްވީމަދޯ އެކަމަކު މަސްވެރިންގެ އަދަދު ވަކި މަދެއްނޫން އިނގޭ\nއޭޕްރީލް 4, 2018 09:27\nމަހުގެ އަގު އެއްފަހަރާ ވައްޓާލީމާ ކީއްވެ ނުބެހެނީ\nއޭޕްރީލް 6, 2018 11:02\nމަގުސަދަކީ ސަރުކާރުން ތިކަމުގެ ތެރެއަށްވަދެ ކޮންމެވެސް ވެރިއެއްގެ ކުންފުނި އަކާ ހަވާލުކުރުން ނިކަމެތި.މަޖޫރިން ރަށައް ފޮނުވާލުން .ސައީދު އެހެނިހެން ގައުމުތަކުގަވެސް މަޖޫރިން ލައްވާ ކުރުވަނީ ސަރުކާރުތަކަށް ނުވެގެނެއްނޫނެވެ،


UN ge dhaaimee mandhoobakah Naseer ayyan kuran majileehun ruhun dheefi | Mihaaru\nއެމްއެމްއޭގެ ގަވަރުނަރު އަޒީމާގެ ފިރިކަލުން އަދި ރާއްޖޭގެ ފޮރިން ސެކްރެޓަރީ ޑރ. އަލީ ނަސީރު: އދ. ގެ ދާއިމީ މަންދޫބު ކަމަށާއި އެމެރިކާ އާއި ކެނެޑާ އަށް ކަނޑައަޅާ ސަފީރު ކަމަށް އައްޔަން ކުރަން މަޖިލީހުން މިއަދު ވަނީ ފާސްކޮށްފައި..---ފޮޓޯ: ނިޝާން އަލީ/މިހާރު\nއދ. އަށް ނަސީރު އައްޔަން ކުރަން މަޖިލީހުން ރުހުން ދީފި\n28 ޖޫން 2016 - 14:09\nއދ.ގެ ދާއިމީ މަންދޫބު ކަމަށާއި އެމެރިކާއަށާއި ކެނަޑާއަށް ކަނޑައަޅާ ސަފީރު ކަމަށް، މިހާރުގެ ފޮރިން ސެކެރެޓަރީ ޑރ.އަލީ ނަސީރު އައްޔަންކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nމަޖިލީހުގެ ޖަލްސާގައި މިއަދު ވަނީ ނެދަލެންޑްސް އާއި ލަގްޒަމްބާގަށް ކަނޑައަޅާ ސަފީރު ކަމަށް އަހުމަދު ޝިއާން އައްޔަން ކުރުމަށް ވެސް ފާސްކޮށްފަ އެވެ.\nމި ދެ ބޭފުޅުން މަގާމުތަކަށް އައްޔަން ކުރަން ފާސްވީ ވޯޓުގައި ބައިވެރިވެވަޑައިގެންނެވި މެމްބަރުންގެ އިއްތިފާގުންނެވެ. އެގޮތުން ނަސީރަށް ރުހުން ދޭން ފެންނަ ކަމަށް 57 މެމްބަރުން ވޯޓު ދެއްވިއިރު، ޝިއާނަށް 61 މެމްބަރުން ވޯޓުދެއްވި އެވެ.\nނަސީރާއި ޝިއާނަށް މަޖިލީހުން ރުހުން ލިބުނުއިރު، މަޖިލީހުގެ ގައުމީ ސަލާމަތުގެ ކޮމެޓީން ވެސް ވަނީ ދެ ބޭފުޅުންނަށް ރުހުން ދިނުމަށް ފާސްކޮށްފަ އެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. ނަސީރަށާއި ޝިއާނަށް ރުހުން ދޭން މަޖިލީހުން ވަނީ ފާސްކޮށްފައި. - ފޮޓޯ: މަޖިލިސް\nސަފީރުކަމަށް ނަސީރާއި ޝިއާން އައްޔަން ކުރުމުގެ މައްސަލަ ރައީސް އަބްދުﷲ ޔާމީން މަޖިލީހަށް ފޮނުއްވީ މި މަހުގެ ހަތެއްގަ އެވެ. ނަސީރަށް ރުހުން ލިބުމާ ގުޅިގެން އޭނާ ފޮރިން ސެކެރެޓަރީ ކަމުން ވަކިވާނެ އެވެ.\nފޮރިން ސެކްރެޓަރީގެ މަގާމުގައި ހުންނެވި ނަސީރު ރާއްޖޭން ބޭރަށް ފޮނުވަން އުޅެނީ ދައުލަތުން ވައްކަންކުރުމާއި މަނީ ލޯންޑަރިންގެ އަމަލުތަކަށް މަގުފަހިކޮށްދިން މީހުންނަށް ރާއްޖޭން ފިލަން ފުރުސަތު ދިނުމުގެ ގޮތުން ކަމަށް އިދިކޮޅު އިއްތިހާދުން ވަނީ ތުހުމަތުކޮށްފަ އެވެ. ނަސީރަކީ އެމްއެމްއޭގެ ގަވަރުނަރު ޑރ. އަޒީމާ އާދަމްގެ ފިރިކަލުންނެވެ. ދެ ކަނބަލުން ވެސް ވަނީ އިދިކޮޅު ފަރާތްތަކުގެ މި ތުހުމަތަށް އިންކާރު ކުރައްވައިފަ އެވެ. އަދި ރާއްޖެ ދޫކޮށް ފިއްލަވަން ނޫޅުއްވާ ކަމަށް ވަނީ ވިދާޅުވެފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ރާއްޖެ-އެމެރިކާ ރާއްޖެ-ކެނެޑާ ރާއްޖެ-އ.ދ އަލީ ނަސީރު


Emmy Awards gai enme molhu series akah, Game of Thrones\nއެމީ އެވޯޑްސްގައި އެންމެ މޮޅު ސީރީޒްއަކަށް، ގޭމް އޮފް ތުރޯންސް\nލޮސް އެންޖެލަސް، ސެޕްޓެމްބަރު 17، 2018: އެންމެ މޮޅު ޑްރާމާ ސީރީޒްއަކަށް ހޮވުނު "ގޭމް އޮފް ތުރޯންސް" ގެ ކާސްޓާއި ކްރޫ އެވޯޑާއި ހަވާލުވުމަށް ސްޓޭޖު މަތީގަ -- | ފޮޓޯ: ގެޓީ އިމޭޖެސް\nއެމެރިކާގެ ޓީވީ ޝޯތަކަށް ދޭ އެންމެ ފަހަރުވެރި އެވޯޑު، އެމީ އެވޯޑްސް 2018 ބާއްވައިފި އެވެ. މިއީ މި އެވޯޑު ދެމުން އަންނަ 70 ވަނަ އަހަރެވެ. ލޮސް އެންޖެލަސްގެ މައިކްރޯސޮފްޓް ތިއޭޓަރުގައި ބޭއްވި މި އެވޯޑު ގެނެސްދިނީ ދެ ބަޔަކަށް ބަހާލައިގެންނެވެ. އެއީ ކޮމެޑީ ސީރީޒް އާއި ޑްރާމާ ސީރީޒް ވަކިންނެވެ.\nމިފަހަރުގެ އެވޯޑު ހަފްލާގައި އެންމެ ކާމިޔާބު ސީރީޒްއަކީ އެމެޒޯންގެ ސީރީޒް "މާވެލަސް މިސް މެއިސެލް" އެވެ. އެ ސީރީޒް ވަނީ ފަސް ކެޓަގަރީއަކުން އެވޯޑު ގެންގޮސްފަ އެވެ. އެ ކެޓަގަރީތަކަކީ ކޮމެޑީ ސީރީޒްގެ ބައިން އެންމެ މޮޅު ސީރީޒްގެ އެވޯޑާއި އެންމެ މޮޅު ރައިޓަރުގެ އެވޯޑާއި އެންމެ މޮޅު ޑައިރެކްޓަރުގެ އެވޯޑާއި އެންމެ މޮޅު ލީޑް އެކްޓަރުގެ އެވޯޑު އަދި އެންމެ މޮޅު ސަޕޯޓިން އެކްޓަރުގެ އެވޯޑެވެ.\nތިން ކެޓަގަރީއަކުން އެވޯޑު ހޯދައި ދެން އެންމެ ގިނަ އެވޯޑު ގެންދިޔައީ އެފްއެކްސްގެ ސީރީޒް "ދި އެސާސިނޭޝަން އޮފް ގިއަނީ ވާސެސް: އެމެރިކަން ކްރައިމް ސްޓޯރީ" އެވެ. އެ ކެޓަގަރީތަކަކީ އެންމެ މޮޅު ލިމިޓެޑް ސީރީޒްގެ އެވޯޑާއި އެންމެ މޮޅު ލީޑް އެކްޓަރު އިން ލިމިޓެޑް ސީރީޒްގެ ކެޓަގަރީ އަދި އެންމެ މޮޅު ޑައިރެކްޓަރު އިން ލިމިޓެޑް ސީރީޒްގެ އެވޯޑެވެ.\nމިފަހަރު އެންމެ ކާމިޔާބު ވާނެ ކަމަށް ގިނަ ބަޔަކު އުއްމީދުކޮށްގެން ތިބި އެޗްބީއޯގެ "ގޭމް އޮފް ތުރޯންސް" އަށް ލިބުނީ އެންމެ ދެ އެވޯޑެވެ. އެއީ އެންމެ މޮޅު ޑްރާމާ ސީރީޒްގެ އެވޯޑާއި އެންމެ މޮޅު ސަޕޯޓިން އެކްޓަރުގެ އެވޯޑެވެ. ސަޕޯޓިން އެކްޓަރުގެ އެވޯޑު ލިބުނީ ޕީޓާ ޑިންކްލޭޖުއަށެވެ.\nލޮސް އެންޖެލަސް، ސެޕްޓެމްބަރު 17، 2018: "ގޭމް އޮފް ތުރޯންސް" އިން އެންމެ މޮޅު ސަޕޯޓިން އެކްޓަރުގެ އެވޯޑު ގެންދިޔަ ޕީޓާ ޑިންކްލޭޖް -- | ފޮޓޯ: ގެޓީ އިމޭޖެސް\nނެޓްފްލިކްސްގެ ސީރީޒް "ގޮޑްލެސް" އާއި "ދި ކްރައުން" އަދި އެފްއެކްސްގެ ސީރީޒް "ދި އެމެރިކަންސް" އަށްވެސް ލިބުނީ ދެ އެވޯޑެވެ. މިދިޔަ އަހަރު އެންމެ ގިނަ އެމީ އެވޯޑުތައް ގެންދިޔަ ހުލޫގެ ސީރީޒް "ދި ހޭންޑްމެއިޑްސް ޓޭލް" ގެއަށް ދިޔައީ ހުސް އަތާއި އެވެ. މިފަހަރު އެވޯޑުގައި އެންމެ ގިނަ ނޮމިނޭޝަންތައްވެސް އެކަމަކު ލިބުނީ އެ ސީރީޒް އަށެވެ.


India Gai Rayyithu Kan Libey Gaanoon Muslimun Nuhimanai Faaskohffi - Vaguthu\nއިންޑިއާގެ ރައްޔިތުކަން ލިބޭ ގާނޫނު މުސްލިމުން ނުހިމަނާ ފާސްކޮށްފި\nއިންޑިއާއަށް އެތެރެވާ މުސްލިމުން ފިޔަވާ އެހެން ދީންތަކުގެ މީހުންނަށް އިންޑިއާގެ ރައްޔިތުކަން ލިބޭގޮތަށް ގާނޫނެއް ފާސްކޮށްފި އެވެ.\nއެތަށް ބައެއްގެ ނުރުހުމާއި އެކުވެސް އިންޑިއާގެ ގާނޫން ހަދާ މަޖިލީހުގެ ތިރިގެއިން ފާސްކުރި ގާނޫނުގައިވާ ގޮތުން، އެއްވެސް ޑޮކުމެންޓެއް ނެތި އަވަށްޓެރި ބަންގްލަދޭޝް، ޕާކިސްތާނު އަދި އަފްގާނިސްތާނު ފަދަ ގައުމުތަކުން އިންޑިއާއަށް ހިޖުރަކުރާ މީހުންގެ ތެރެއިން މުސްލިމުން ފިޔަވައި، ހިންދޫންނާއި ފާރިސީން ފަދަ ދީންތަކުގެ މީހުންނަށް ރައްޔިތުކަން ލިބޭގޮތްތައް ވަނީ ކަނޑައަޅާފަ އެވެ.\nއިންޑިއާ ރައްޔިތެއް ކަމަށް ބަލާނީ 1951 ވަނަ އަހަރު އެކުލަވާލެވުނު ލިސްޓުގައި ހިމެނުނު މީހުންގެ އާއިލާ މެމްބަރުންނާއި 24 މާޗް 1971 ގެ ފަހުން އެ ސަރަހައްދުގެ ވޯޓުލާ މީހުންގެ ލިސްޓެއްގައި ނުވަތަ އެފަދަ ރަސްމީ ލިޔެކިއުމެއްގައި ނަން ހިމެނުނު މީހުންގެ އާއިލާގެ މެމްބަރުންނެވެ.\nމި ކަމާއި ދެކޮޅަށް އިންޑިއާގެ އައްސާމުގައި4މިލިއަން މީހުން ވަނީ މުޒަހަރާވެސް ކޮށްފައެވެ. މުސްލިމުން ނުހިމެނުމުގެ އިތުރުން، މުޒާހަރާގެ ބައިވެރިންގެ ކަންބޮޑުވުމަކީ އެ ގާނުނޫގެ ސަބަބުން އެ ސަރަހައްދުގައި ދިރިއުޅޭ ހިންދޫންނަށް ރައްޔިތުކަން ލިބޭނެ ދޮރު ހުޅުވުގެން ދިޔުމެވެ.\nމުޒާހަރާތަކާއި ގުޅިގެން މިގާތަނަށް 100 އަށް ވުރެ ގިނަ މީހުން ހައްޔަރުކޮށްފައިވާއިރު، އެ ސަރަހައްދުގައި ހުރި ވެރިކަންކުރާ ޕާޓީގެ ދެ އޮފީހަކަށް މުޒާހަރާގެ ބައިވެރިން ގެއްލުންދީފައިވާކަމަށް ފުލުހުން ވަނީ ބުނެފަ އެވެ.\nއައްސާމް ސްޓޭޓަށް ހާއްސަ ނެޝަނަލް ރެޖިސްޓާ އޮފް ސިޓިޒެންސް (އެންއާރުސީ) ގެ ނަމުގައި ލިސްޓެއް އެކުލަވާލީ 1951 އަހަރު އެވެ.\nއެ ގޮތުން 1985 ސޮއި ކުރެވުނު އައްސާމް އެއްބަސްވުމުގެ ދަށުން،\nޖެނުއަރީ 9, 2019 14:56\nއިންޑިއާގެ މަކަރުވެރި ބޮދުވަޒީރު މޯދީ އަކީ މިސްލިމުންގެ އަދުއްވެއް. މިހާރު މީނަ މަސައްކަތް ކުރަމުންދަނީ ދިވެހިރާއްޖެ އިންޑިއާގެ ޓެރިޓަރީއެއް ކަމުގައި ހެދުމައް. ރޯ ގެ ސިއްރު ފައިލް ގައިވާ ގޮތުން 2050 އަހަރުތައް ނިމެންވާއިރައް ދިވެހިރާއްޖެ އަކީ އިންޑިއާގެ ޓެރިޓަރީއެއް ކަމުގައި ހަމަޖައްސާނެ އަދި ނޭޕާލް،ބޫޓާން، ބަންގްލަދޭޝް ޕާކިސްތާން، ސްރީލަންކާ 2100 ގައި ކުރިން އިންޑިއާ ގެ ގޮތުގައި ހަމަޖައްސާނެ އަދި ބޮޑު އިންޑިއާ އުފައްދާނާނއ\nޖެނުއަރީ 9, 2019 15:21\nމީ ދިވެހިސަރުކާރު އެންމެ ލޯބިވާ އިންޑިއާ މުސްލިމިންނަށް ދޭ އަނިޔާ !\nޖެނުއަރީ 9, 2019 17:43\nމިފަދަމީހުން ރާއްޖެއަށް މިވެނި އެއްޗަކީ ހިލޭއެހީގެ ގޮތުގަ އިިންޑިޔާއިން ދިންއެއްޗެކޭ ނޫނީ ކޮށްދިންކަމެކޭ ބުނީމަ، އަހަރަމެންގެ ތެރޭ މިއުޅޭ ސިޔާސީމީހުންގެ ގަމާރުކަން އަހަރެންގެ ހިތައްއަރަނީ!\nޖެނުއަރީ 10, 2019 01:15\nﷲއަށް ޙަމްދުކުރަން. ހައްޤު ހައްޤުގެގޮތުގައި އަދި ބާތިލު ބާތިލުކަމުގައި ދައްކަވާށި. ދިވެހިންނަށް ކިތަންމެ އޮޅިގެން އުޅުނަސް އަދުއްވުންގެ ހަގީގީ ސޫރަ ވިސްނާ ބަޔަކަށް ފެންނާނެ.\nޖެނުއަރީ 10, 2019 08:31\nނޫނޭ ނޫނޭ މޯދީވަރެއް ނެތް ހަމަ!!!\nއަމިއްލަ ޤަވްމުގައި ތިބި މުސްލިމުންނަށް ނުވި ހެޔޮފުޅެއް އެހެން ޤަވްމެއްގެ މުސްލިމުންނަށް ވާނެތަ؟؟ ބަޔަކަށް މި މީހާ ނުޫންވަރެއް ނެތިގެން ގާތްކޮށްގެން މި އުޅެނީ!!\nވިސްނާލި ކޮންމެ މީހަކަށް އެކަން ފެންނަމުން އެހެރަދަނީ!!\nޗައިނާ އިން ވަކި މުސްލިމުންނަން ރަގަޅަން ކަންތަން ކުރޭތަ،މިހާރުވެސް ޗައިނާއިން މުސްލިމުން އުލޭގާނޫނެން ހަދްނީ.މުސްލިމުންނަން ޗައިނާގަ ރޯދަހިފާތީވެސް ދުންޕާން ކުރޭ..ކާފަރުންގެ ވެރިކަމެން އޯންނަ ގައުމެންގާ އުޅޭ މުސްލިމުންނާ އަބަދުވެސް ކޮންމެސް އުދަގުލެން ކުރާނެ، އެއީ ވަކި އިންޑިއާއެން ނޫ،ދުނިޠެގަ މުސްލިމު އުންމަންދެކެ ކާފިރުން ބިރުގަންނާތީ ވާގޮތޭން.މުސްލިމުން މުސްލިމުގާއުމުތާކުވެސް މުސްލިމުންނާމެދު ކަންތަން ކުރަނީ ބޭއިންސާފުން،


(18 ޑިސެމްބަރ 2018 އާ ގުޅޭ)\nބެރެބެދިގަހުގެ ތެރެއިން ނުކުތް އީޝަލް މާކުރީން ވެސް އޮތީ އޭނާގެ މަންޒިލު ކަނޑައަޅާފައެވެ. ރޭގަނޑުގެ އަނދިރިކަމުގައި ރަށުތެރެ ފެންނަ ގޮތާއި ދުވާލުގެ އަލިކަމުގައި ފެންނަ ގޮތް ވަރަށް ތަފާތެވެ. އަތިރިމައްޗަށް ނުކުމެވުނު އީޝަލްގެ އަތުގައި ތާޅަފިލި މަލެއް އޮތެވެ. އޭގެ ފިޔަތަކާއި އިނގިލިތަކުން ކުޅެމުން އަތިރިމަތީގެ ދެފަރާތަށް އީޝަލް ނަޒަރު ހިންގާލީ އެ ހިސާބުގައި އިތުރު މަޚުލޫޤެއްގެ ހިލަމެއް ވޭތޯއެވެ.\nއިރުކޮޅަކު މަޑުކޮށްލައިގެން ހުރެފައި އީޝަލް ހިނގައިގަތީ ކުރިން ރޭ ދާރިއުސް އޭނާގެ ބޭބެމެންނާއެކު ދިޔަ ދިމާއަށް ދާށެވެ. ފަހަރެއްގައި ދާރިއުސްއާ ދިމާވެދާނޭ އުންމީދުކޮށްގެންނެވެ. އީޝަލްއަށް ހުރަސް އަޅަން ބޭނުންވިޔަސް އޭނާގެ ރުހުމުގައި އެކަން ނުވާނޭކަން އެނގޭތީ ލުގަލްބަންދާ އޮތީ ދިމާވެދާނޭ ނުރައްކަލަކަ ސަމާލުވެއެވެ. އޭނާގެ ހުރިހާ ޚިއްޞުތަކެއް ހުޅުވާލައިގެންނެވެ. ވަކި ހިސާބަކަށް އާދެވުނު ތަނާހެން އީޝަލްއަށް ރުކެއްގެ ނިވަލުން ހުރަސް ކަނޑާލި ހިޔަންޏެއް ފެނުނެވެ. ވަގުތުން ފިޔަވަޅު މަޑުޖައްސާލުމާއެކު އެ ދިމާ ބަލަން ފެށީ އެއީ ދާރިއުސްއަށް ވެދާނޭބާއޭ ސުވާލު އުފެދިފައި ހުރެއެވެ.\n"ދާރިއުސް... ދާރިއުސްތަ ތީ؟" ޝައްކެއްގެ މަތީ ހުރެފައި އީޝަލް އަހާލިއެވެ. ނަމަވެސް ޖަވާބެއް ނައެވެ. ކުރިއަށްދާން އީޝަލް އުޅުމުން އޭނާގެ ކުރިމައްޗަށް ލުގަލްބަންދާ އެރިއެވެ. އެ ސޮރުގެ ކަރުބުޑުން އަޑުތަކެއް ލައްވަމުން ދިޔައިރު ހީވަނީ އީޝަލްއަށް ވާހަކަތަކެއް ދައްކަނީ ހެނެވެ. އީޝަލް ފުންނޭވާއެއް ދޫކޮށްލައި ދެފަރާތަށް ބޯހޫރާލިއެވެ.\n"އިރުއޮއްސެން އަދި ވަގުތު އެބައޮތެއްނު، އެހާ އިރަށް ގެއަށް ދާނަން، މިޒަރެންނަށްވުރެ ލުގަލްގެ ކަންތައް ބޮޑެއްނު، ލުގަލް... އަހަރެންގެ އެކުވެރިޔާ... ހަތަރުފާރުގެ ތެރޭގައި ހުރެގެން އެނގޭނެ އެއްވެސް ކަމެއްނޯންނާނެ، އަހަރެން ވެސް ތަންތަން ބަލައި ކަންކަން ދަސްކުރަން ބޭނުން، ކަމަކާ ދިމާނުވަންޏާ އެކަމަކުން ރައްކާތެރިވާކަށް ވެސް ނޭނގޭނެ، ބަލާބަލަ... އަހަރެން މިއައީ ފޮތް ވެސް ހިފައިގެން... އެ ދިޔައީ ރަށުތެރެއިން ޖިންނިއަކަށް ވެސް ވެދާނެ، ނުފެނިއްޖެއްޔާ ދެން ކުރިއަކަށް ނުދާނަން، މިތާ މަޑުކޮށްލައިގެން މި ފޮތް ކިޔަން މަޑުމަޑުން މިތާ އިނދެދާނަން، އެންމެ ރަނގަޅެއްނު... ތިހާ ކަންތައްބޮޑުވެގެން ނޫޅެބަލަ" އީޝަލް އުނަގަނޑުން ތިރީގައި ދެފަރާތުން ދެއަތް ވިއްދާލައިގެން ހުރެ ވާހަކަދެއްކިއެވެ.\nރުކުގެ ނިވަލުގައި އީޝަލް ފެންނަ ހިސާބުގައި ރައުލް ހުއްޓެވެ. އެ އަންހެންކުއްޖާއާއި އޭނާ އޮޅުކޮށްގެން ގެންގުޅޭ ހައިވާނާއެކު އުޅޭ ނޫޅޭގޮތް ބަލާށެވެ. އެ ދެ މީހުން ވާހަކަދައްކަނީކަން ރައުލްއަށް އެނގެއެވެ. އެހެންނަމަވެސް އޭނާ ހައިރާންވީ އެ ހައިވާނު ކިޔާނުކިޔާއެއް ސާފުނުވާއިރު އެ އަންހެންކުއްޖާ އޭތި އެ ދައްކާ ވާހަކައަކަށް ރައްދުދޭތީއެވެ. އެ ދެ މީހުން ކަމަކާ ދެބަސްވާފަދައެވެ. ޅަކުއްޖަކު އުޅޭހެން އެ އަންހެންކުއްޖާގެ ހަރަކާތްތައް ހުރިތަން ފެނި ރައުލްގެ ތުންފަތަށް ހިނިތުންވުމެއް ވެރިވިއެވެ. އަދި ހިތުގައި އެ އަންހެންކުއްޖާއާމެދު ސުވާލު އުފެދުނެވެ. އެހެން ޖިންނީންގެ ފަރާތުން ފެންނަ ކަންތައްތަކާއި ރައުލްގެ ކުރިމަތިން ފެންނަން ހުރި އަންހެންކުއްޖާގެ ފުށުން ފެންނަ ކަންތައްތައް މާބޮޑަށް ވެސް ތަފާތެވެ. މަޑުމަޑުން އެ އަންހެންކުއްޖާއާ ގާތަށް ރައުލް އައެވެ. އޭނާ ހިލަމެއް ވެސް ނުވެ އެހާ ސިއްރުން އައި ނަމަވެސް އެ އަންހެންކުއްޖާގެ ކުރިމަތީ އޮތް ހައިވާނު ސަމާލުކަމަށް އަތުވެއްޖެއެވެ. ވަގުތުން ރައުލް ހުއްޓުނީ އެހެންވެއެވެ. އޭނާ އެ އަންހެންކުއްޖާއާ ގާތްވިޔަ ނުދޭނެކަން ރައުލް ދެނެގަތީ އެ ހައިވާނުގެ ފުށުން އިޙްސާސް ކުރެވެން ފެށި އާދަޔާ ޚިލާފު ބާރުންނެވެ. ހިތަށް ބިރުވެރިކަންވައްދާ މީހާ ބަލިކަށިކޮށްލާފަދަ ބާރެކެވެ. ލޮލަށް ނުފެނުނު ނަމަވެސް އެ ސޮރުގެ ވަށައިގެންވާ މާޙަޢުލު ބަދަލުވެއްޖެކަން ޔަގީނެވެ. އެ ރަތް ދެ ލޮލުން އެ ސޮރު ބަލަން އޮތީ ސީދާ ރައުލްއަށެވެ. އެހެންނަމަވެސް އެ އަންހެންކުއްޖާގެ ހަރާތްތަކުން އޭނާއަށް އަދި ރައުލް ނުފެންނަކަން ގައިމެވެ. މި ނޫނީ ރައުލްގެ ހަޔާތުގައި މިފަދަ ޖެހިލުންވުމެއް ކުރިމަތިވި ފަހަރެއް ނާދެއެވެ. އެއީ އަނދިރިކަމުގެ ތެރޭގައިވާ ނުބައިނުލަފާ، ރަޙުމެއްނެތް ޖަނަވާރެއް ފަދައެވެ.\n"ދާރިއުސް... ކަލޭ އެބަހުރިކަން އެނގޭ" އީޝަލް ބުނެލިއެވެ. ދާރިއުސް ފާޅުވިހިނދު ދުވި ވަހާއި އެއްގޮތްކަމެއް ހުރި ވަހެއް އީޝަލްއަށް ދުވިއެވެ. އޭނާ ނިންމީ އެއީ ދާރިއުސްކަމަށެވެ.\n"ތިހެން ހުންނަންޏާ ލުގަލް މައިތިރިއެއްނުވާނެ އިނގޭ، އޭނާ ކަލޭ ތިހުރި ތަނަކުން ނެރިގެން ގެންނާނެ" އީޝަލް ބުންޏެވެ. އެއާއެކު ގިނައިރެއްނުވެ ރުކުގެ ނިވަލުން ރައުލް ނުކުމެއްޖެއެވެ. ވަގުތުން އީޝަލްއަށް ފަހަތަށް ފިޔަވަޅެއް އަޅާލެވުނެވެ. ނަމަވެސް ލުގަލް އޭގެ މަޤާމު އެންމެ ތަންފުކެއް ވެސް ފަހަތަކަށް ނުޖެހުނެވެ.\n"އީޝަލް... އެހެންތަ ކިޔަނީ... ދާރިއުސް ހޯދަމުން މިހިސާބަށް ވެސް އައީތަ؟" ރައުލް ބުނެލިއެވެ. ނަމަވެސް އީޝަލް ހުރީ އަޖައިބުވެފައި ހުރި މީހަކު ފަދައިންނެވެ. ރޭގެ އަނދިރީގައި ކަޅު ހިޔަންޏެއްހެން ހުރީ ކާކުކަމެއް ނޭނގުނަސް މިހާރު ކުރިމަތިން ފެންނަން އެ ހުރީ އެ މީހަކުކަން އީޝަލްއަށް އެނގުނެވެ. އޭނާގެ ސިފަ ފެނުމުން އަޖައިބުވީ ދާރިއުސްމެންނާ ތަފާތުވީމައެވެ. ހަމުގެ ކުލަ ދާރިއުސްމެންގެ ގަދަ އަޅިކުލައަކަށްދާހެން ހުއްޓެއްކަމަކު ކުރިމަތީ ހުރި ޒުވާނާގެ ހަމުގެ ކުލަ އެއަށްވުރެ އައްޔެވެ. އިސްތަށިގަނޑުގައި އަޅިކުލައަށްވުރެ މަޑުނޫކުލައެއް ހުރިއިރު އިސްތަށިގަނޑު ހުރީ އެއްކޮށް ކުރުކޮށްފައެވެ. އިސްތަށިގަނޑުގެ ދިރުންދައްކުވައިދޭ ވިދުމެއް އޭނާގެ ބޮލަކުން ނުފެނެއެވެ. އެއަށްވުރެ ބޮޑަށް ފެންނަނީ ހިކިގެން ގޮސް ކުލަފަނޑުވެފައި އޮތްހެންނެވެ. އީޝަލް އެންމެ އަޖައިބުވީ ރައުލްގެ ދެ ލޯ ފެނުމުންނެވެ. އެ ލޮލުގެ ކުލައަކީ ބިރައްޓެހި ކުލައެއްނޫނެވެ. އެ ދެ ލޮލުން އަމިއްލަވަންތަކަން އީޝަލްއަށް އިޙްސާސް ކުރުވިނަމަވެސް އެ ބެލުމުގައިވަނީ ގާތްކަމެއް ނޫނެވެ.\n"ކަލޭތަ ރޭގައި ދުރުގައި ބަލަން ހުރީ... ތޯ ދޯ ރައުލްއަކީ" އިރުކޮޅަކު ބަހެއްނުބުނެވި ހުރެފައި އީޝަލް އެއްސެވެ.\n"އަހަރެމެން ތިބޭތަނަށް ކަލޭ އަންނަން ޖެހުނީ ކީއްވެ؟ ދާރިއުސްއާ ބައްދަލުކުރަންތަ؟ ކީއްކުރަން އޭނާއާ ބައްދަލުކުރަނީ؟ ކަލޭ އޭނާއަށް ޝައުގުވެރިވަނީތަ؟ އޭނާ އަދި އަންހެނަކާ ގުޅޭވަރެއްނުވޭ، އަހަރެން އެއްބަހެއްނުވާނަން" ނިތްކުރިމަތިން އިސްތަށިގަނޑު އެއްފަރާތްކޮށްލައި ދެއަތް އުރާލައިގެން ހުރެ ރައުލް ވާހަކަދެއްކިއެވެ. މޭފުއްޕާލައިފައި ހުރިއިރު އެ ހަށިގަނޑުގެ ވަރުގަދަކަން ހާމަވެއެވެ. އޭނާގެ އަޑުގައިވަނީ ބީރައްޓެހިކަމާއި ހަރުކަށިކަން އެކުލެވިފައެވެ.\n"ކަލޭގެ ހުއްދަ ހޯދައިގެންތަ މީހަކާ ވާހަކަދައްކާލެވެނީ ވެސް، ތީ ރަސްކަލެއްތަ؟" އީޝަލްގެ ސުވާލަށް ޖަވާބު ނުލިބުމުގެ އިތުރުން ރައުލްގެ ފަރާތުން ފެނުނު ބޮޑާކަން އެއްގޮތަކަށް ވެސް އީޝަލްއަކަށް ކަމަކު ނުދިޔައެވެ.\n"އޭތް!... ކަލެއާ ވާހަކަ މިދައްކަނީ، އަނގަ ބަންދުވީތަ؟" ރައުލް އަނގައިން ނުބުނެ ބަލަން ހުންނަން ފެށުމުން އަނެއްކާ ވެސް އީޝަލް އެއްޗެކޭ ބުނެލިއެވެ. އެހިނދު ރައުލްގެ މޫނުމަތިން ފޫހިކަން ފާޅުވެލިއެވެ. ދެބުމަ ކައިރިކޮށްލައި ދަތްކުނޑިވިކާލިއެވެ.\n"މިތަނުން ދާންއުޅޭ، ކަލެއާ ވާހަކަދެއްކުން އަހަންނަށް މުހިންމެއްނޫން" ރައުލް ތަންކޮޅެއް ބާރަށް ބުނެލިއެވެ. އެއާއެކު ލުގަލްބަންދާ ރައުލްއާ ދިމާއަށް ހަޅޭލަވައިގަތެވެ.\n"ކަލެއާ ކަލޭގެ މި ހައިވާނު ގޮވައިގެން މިތަނުން ދިޔައްޔާ އެންމެ ރަނގަޅުވާނީ، އަހަރެމެން ވެސް ރަށުތެރޭގެ ކަންކަމަކާ ނުބެހެން، ދާރިއުސްއާ ކަލޭ ހިތާވާން އަހަރެން ޤަބޫލެއްނޫނޭ ބުނެފީމެންނު، އޭނާއަކީ އަދި ކުޑަކުއްޖެއް، ކަލޭ ތިއުޅެނީ އޭނާއާ އަޅައިގަނެގެން ކަމަށްވަންޏާ އަހަންނަށް ޖެހޭނީ ކަލޭ ހުއްޓުވަން" ރައުލް ބުންޏެވެ. އޭނާ ދެއްކި ވާހަކައިން ރައުލްއަށް ވިސްނިފައި އޮތް އެއްޗެއް އީޝަލްއަށް ފަހުމްވީ ދެނެވެ. އޭނާއަށް ބާރަށް ހީނގަނެވުނެވެ.\n"ކަލޭ ކަހަލަ މީހަކަށްވުރެ ދާރިއުސް އެތައް ގޮތަކުން ރަނގަޅު، ދާރިއުސް ގާތު އަހަންވީނު އޭނާ އަހަންނާ ވާހަކަދެއްކުން ހުއްޓާލަފާނަންތޯ، އޭނާ އަމިއްލައަށް ބުނަނިކޮށް އަހަރެން ހިނގައިދާނަން" ހިނިއައިސްފައި ހުރެ އީޝަލް ބުނެލިއެވެ. އޭނާގެ ވާހަކައިން އިތުރަށް ރައުލްއަށް ވާނުވާ އޮޅޭނޭކަން އީޝަލް ދެނެހުއްޓެވެ.\n"ކަލޭތީ ޖިންނިއެއްތަ ނޫނީ އިންސާނެއްތަ؟ އިންސާނުންގެ ތެރެއަށް ކަލޭ ގޮސް ހަދަނީތަ... އިންސާނުން ކަހަލަ އާރެއްބާރެއްނެތް ކަލޭގެ ވެސް، އެމީހުންގެ ތެރޭ ނަޖިސްވެފައި ތިހުރީ، އެކަމުގެ އަސަރު ބުއްދިއަށް ވެސް ތި ހުރީ ކޮށްފައި، ކޮންކަމެއް ކަލެއަށް ކުރެވޭނީ... ދާރިއުސްއާ ކަލޭ އެކަށިގެނެއްނުވޭ، ފަހަރެއްގައި ކަލޭ ގޮސް އުޅޭ އިންސާނުންގެ ތެރެއިން ކަލެއާ ގުޅޭނޭ މީހަކު ލިބިދާނެ" ރައުލްގެ އަޑުގައިވީ މަލާމާތާއި ދެރަކޮށްލުމެވެ. އީޝަލްގެ މޫނުގެ ކުލަ ވަގުތުން ފަނޑުވިއެވެ. ހިނިތުންވުން އެއްކޮށް ފިލައިގެން ދިޔައެވެ.\n"އިންސާނުންނަކީ އާރެއްބާރެއްނެތް ބައެއްނޫން" މަޑުމަޑުން އީޝަލް ބުނެލިއެވެ. އޭނާއަށް ވީގޮތް ފެނި ލުގަލްބަންދާ ރައުލްއާ ދިމާއަށް ރުޅިވެރިކަމާއެކު ފުންމައިގަންނަން އުޅުނެވެ. ސިހިފައި ރައުލްއަށް ފަހަތަށް ޖެހިލެވުނެވެ. ނަމަވެސް އީޝަލް ކުޅަދާނަކަމާއެކު ލުގަލްބަންދާގެ ނަގުލުގައި ހިފިއެވެ. އެއާއެކު ވާންކަން އިޙްސާސް ކުރެވި ތަދާއި މާޔޫސްވީކަމުގެ އަޑެއް ލުގަލްބަންދާ ލައްވާލައި އީޝަލްއަށް ބަލާލިއެވެ. އީޝަލް މަޑުމަޑުން ދެފަރާތަށް ބޯހޫރާލީއެވެ.\n"ދަނީތަ؟" މަޑުމަޑުން އީޝަލްއާއި ލުގަލްބަންދާ ރައުލްއަށް ފުރަގަސްދީ ހިނގައިގަތުމުން އޭނާ އެއްސެވެ. އީޝަލްއަށްވީގޮތް ފެނުމުން ރައުލްގެ ހިތުގައި ސުވާލުތަކެއް އުފެދުނީއެވެ. އިންސާނުންނާ އެއްގޮތްކަމެއް އީޝަލްގެ ގައިން އޭނާއަށް ފާހަގަކުރެވެއެވެ. އެހެންވެ މާ އަވަހަށް ގޮތް ނިންމުނީއެވެ. އަނެއްކޮޅުން އީޝަލްގެ ދެ ލޮލަކީ ރައުލްއަށް ބަލަން އެންމެ އުނދަގޫ ގުނަވަނެވެ. އެ ދެ ލޮލުގެ ސަބަބުން ވެސް އޭނާގެ ސިކުނޑީގައި ފޫހިކަމެއް އުފެދިފައިވެއެވެ. އެހެންވިޔަސް އޭނާއަކީ އެހާ ރަޙުމުކުޑަ މީހެއްނޫނެވެ. އެކަމަކު އީޝަލްއާ ވާހަކަދެއްކުނީ ވަރަށް ހަރުކަށިކޮށްކަން އިޙްސާސް ކުރެވުނީ އީޝަލްގެ ފަރާތުން މަޑުމޮޅިކަން ފާޅުވީމައެވެ. އެއީ ކީއްވެ ފާޅުވި އަސަރެއްތޯ އެނގެން ރައުލް ހުރީ ބޭނުންވެފައެވެ. ރައުލްގެ އަޑަށް އީޝަލް ހުއްޓިލައި ފަސްއެނބުރި ބަލާލިއެވެ.\n"ހުރިހާ އެންމެން އެއްވަރެއްނުވާނެ، އަހަރެންގެ އުނދަގުލެއް ދެން ނުޖެހޭނެ" އީޝަލް ބުނެލިއެވެ. އޭރު އޭނާގެ ދެ ލޮލުގައި ކަރުނައިގެ ތެތްކަން ހިފެހެއްޓިފައި ހުއްޓެވެ. ރައުލްއަށް އިތުރަށް ބުނާނޭ އެއްޗެއް ނޭނގުނެވެ. ބަލަން ހުއްޓައި އީޝަލްއާއި ލުގަލްބަންދާ އެ މީހުންނާ ދުރަށް ހިނގައިގަނެއްޖެއެވެ. ހުރި ފިޔަވަޅުމަތީ ގުޑިލަން ނޭނގިފައި ރައުލްއަށް ހުރެވުނީއެވެ.\nލުގަލްބަންދާއާއެކު އީޝަލް އައިސް މަޑުކޮށްލީ ހުޅަނގު ފަރާތުގައި އޮންނަ ކުޑަ ތުނޑިއާ ދިމާގައެވެ. އެއްގަމުގައި ހުރި ދިއްގާގަހެއްގެ ދަށުގައި އީޝަލް އިޝީނެވެ. އޭނާގެ ގާތުގައި ލުގަލްބަންދާ ބަނޑުޖަހާލައިގެން އޮތެވެ. ތުނޑިމަތީ ރަށުގެ ބައެއް ޖިންނީން ނުކުމެ އުޅޭތަން އީޝަލްއަށް ފެނެއެވެ. އެމީހުންގެ ތެރޭގައި ގިނައީ ޅަފުރައިގެ ކުދީންނާއި ތުއްތު ކުދީންނެވެ. އަންހެންކުދީންގެ ބައިގަނޑެއް އުނިމާތަކުން ބޮލުގައި އަޅާ ބޭންޑުތަކެއް ހަދަން ތިއްބެވެ.\n"ލުގަލް... އަހަރެން ފެންނަނީ އިންސާނެއްހެންތަ؟ އެތިބީ ޖިންނީންކަން ބުނަން އެނގޭއިރު އަހަރެން ވެސް މީ ޖިންނިއެއްކަން ބުނަން އެނގޭނެތަ؟" ދުރަށް ނަޒަރު ހުއްޓާލައިގެން އިނދެ އީޝަލް ވާހަކަދެއްކިއެވެ. ލުގަލްބަންދާ ފަރުވާތެރިކަމާއެކު އީޝަލްއަށް ބަލަހައްޓައިގެން އޮތެވެ. ހީވަނީ އޭނާ އެ ދައްކާ ވާހަކައަށް ސަމާލުކަން ހުއްޓާލައިގެން އޮތްހެންނެވެ.\n"މަންމަ ހުރިނަމަ އަހަރެމެން އުޅޭނީ ކޮންތާކުބާއޭ ހިތަށް އަރާ، މަންމަގެ މީހުން ގާތުގައި ނޫނީ އަހަރެމެންގެ ތެރޭގައިބާއޭ، ލުގަލް... ސިފަ ތަފާތުވެފައި ބާރުގެ ގޮތުން ތަފާތުވުމަކީ މައްސަލައެއްތަ؟... އަހަންނާއި ލުގަލްއަކީ ތަފާތު ދެ މީހުން ނޫންތަ؟... އެކަމަކު އަހަރެމެން ދެ މީހުން މި އުޅެނީ އެކުގައެއްނޫންތަ؟... މަންމަގެ ބާރެއްނެތީމަތަ އަހަރެންނާ ވަކިވެގެން އެ ދިޔައީ" އީޝަލް އިސްޖަހާލި ވަގުތު އެ ދެ ލޮލުން ކަރުނަތިއްކެއް އުނގަށްވެއްޓުނެވެ. ބަނޑުޖައިގެން އޮތް ލުގަލްބަންދާ ތެދުވެ އިށީނެވެ. އޭނާ އީޝަލްގެ މޫނުގައި އޭނާގެ އެއްއަތް ޖައްސާލިއެވެ. އެހިނދު ލުގަލްބަންދާގެ ގައިގާ އީޝަލް ބައްދާލިއެވެ.\n"މަންމަ ހުރިނަމަ، އަހަރެންގެ މަންމައަކީ އިންސާނެއް... ލުގަލް... މަންމަގެ މަހާނަނޫން އެއްޗެއް ފެންނާކަށްނެތް، މަންމަގެ ސިފައެއް، މަންމަ އުޅުނު ގޮތެއް... އެކައްޗެއް ވެސް ނޭނގޭ... މަންމަ..." ލުގަލްބަންދާގެ ކަރުގައި ދެއަތް އަޅުވާލައިގެން އިނދެ އީޝަލްއަށް ރޮވެނީއެވެ.\n"އީޝަލް..." ޒުވާން ފިރިހެން އަޑެއް އީޝަލްއަށް އިވިގެން ދިޔައެވެ. މީގެ ކުރީން އަޑުއިވިފައިނުވާ އަޑެކެވެ. އެހެންނަމަވެސް އެ އަޑުގައި ދަންނަ ގޮތެއް ހުއްޓެވެ. ހީވަނީ ހަނދާންނެތިފައި ހުރީހެންނެވެ.\n"ނުރޮއެ އީޝަލް" އެ ޒުވާނާ ބުނި އަޑު އީޝަލްއަށް ސާފުކޮށް އިވުނެވެ. ހީވަނީ ސިކުނޑީގެ ތެރެއިން ކަންފަތާ ހަމައަށް އެ އަޑު އަންނަނީހެނެވެ. އޭނާ ލުގަލްބަންދާއާ ދުރަށް ޖެހި ވަށައިގެން ހޯދަމުން ދެ ލޯ ފުހެލިއެވެ. އެވަގުތު ލުގަލްބަންދާ އަނެއްކާ ވެސް އީޝަލްގެ މޫނުގައި ހިފައި އޭނާއާ ދިމާއަށް އަނބުރާލިއެވެ. އަދި ހަތަރުކަޅި ހަމަކޮށްލިއެވެ.\n"އަހަރެންގެ އީޝަލް... ބާރައަހަރުގައި ދިމާވި އެކުވެރިޔާ ދެނެގަންނާކަށް ނޭނގުނުތަ؟ އެ ދުވަހު އަހަރެންނާ ވާހަކަދެއްކީމެންނު، އަހަރެންގެ މައްޗަށް ފުރަތަމަ ހަމްދަރުދީވީ ފަރާތަކީތީ، ނުރޮއެ އީޝަލް... އޭނާ އަހަރެންގެ އީޝަލް ދެރަކޮއްލީ، ބުނޭ އީޝަލް... އޭނާއަށް ބާރަކީ ކޮބައިކަން ބުނެދޭންވީތަ؟ ތިފައިބުޑަށް އޭނާ ގެނެސްދެންތަ؟" އެ ޒުވާނާގެ އަޑުގައިވަނީ އާދަޔާ ޚިލާފު ޔަގީންކަމަކާއި މަޑުމައިތިރިކަމެކެވެ.\n"ތީ... ތީ ލުގަލްތަ؟" ލުގަލްބަންދާއަށް ބަލަން ހައިރާންވެފައި އިން އީޝަލް އަހާލީ ޤަބޫލުނުކުރެވިގެންނެވެ. އެއާއެކު ލުގަލްބަންދާ ބޯޖަހާލިއެވެ.\n"ތީ ލުގަލްގެ އަޑުތަ؟ އަހަންނާ ސަމާސާއެއް ކުރަނީތަ؟" އީޝަލްއަށް ބުނެވުނެވެ. މީގެ ކުރިން ސީދާސީދާ ލުގަލްބަންދާއާއި އޭނާއާ ދެމެދު އެފަދަ ފާޅުކަން ބޮޑުކޮށް މުޢާމަލާތެއް ހިނގާފައެއްނެތެވެ. އެހެންވިޔަސް ލުގަލްބަންދާ ބުނަން އުޅޭ އެއްޗެއް އީޝަލްއަށް ދެނެގަނެވެއެވެ. އެކަމާމެދު އޭނާ މީގެ ކުރިއަކުން ނުވިސްނައެވެ. އެ އަޑުގައި ދަންނަގޮތެއް ހުރީ ކީއްވެކަން އީޝަލްއަށް މަޑުމަޑުން ހަނދާންވީ ދެނެވެ.\n"ލުގަލް..." އީޝަލްއަށް އަނެއްކާ ވެސް ރޮވުނީއެވެ.\n"އިންސާނުންނަކީ އަނިޔާވެރިބަޔަކީތަ؟ ޖިންނީންއާ ގުޅިގެން އުޅެނީ އެމީހުންގެ ބާރެއްނެތީމަތަ؟... ލުގަލްގެ ދޫ... ދޫ ބުރިކޮށްލީ..." ރޮމުންރޮމުން އީޝަލް ބުނެލިއެވެ.\n"އަހަރެމެންގެ ތެރެއިން ޝައިތާނުންވާ ފަދައިން އެ މީހުންގެ ތެރޭގައި ވެސް ޝައިތާނުން ތިބޭ... ނުރޮއެ އީޝަލް، އަހަރެންގެ ދޫ ބުރިކޮށްލިޔަސް އަހަންނަށް ލިބިފައިހުރި ބާރުތަކުން ބައެއް އެކަކަށް ވެސް ނުހޯދޭނެ، އެ ހަނދާންތައް ދެމިހުއްޓަސް މިހާރު އެ ޒަޚަމްތައް ފަސޭހަވެއްޖެ، އަހަރެންގެ ފަރުވާއަކީ ތީ... އެހެންވެ އަހަރެންގެ އަޑު އެކަކަށް ވެސް އިއްވަން އަހަރެން ބޭނުންނުވީ... އެ ޖިންނީގެ ސަބަބުން މިއަދު އީޝަލްގެ ހިތުގައި ޖެހިއްޖެކަން އަހަންނަށް އިޙްސާސް ކުރެވުނު، ކީއްވެ އަހަރެން ހުއްޓުވީ، އެހެންނޫންނަމަ އޭނާ ދެވަނަ ފަހަރަށް އަހަރެންގެ އީޝަލްއާ ދިމާއަށް އެއްޗެކޭ ނުބުނެވޭވަރު ކޮށްލީމުސް" މަޑުމަޑުން އީޝަލްގެ ކޯތާފަތުގައި ލުގަލްބަންދާގެ ބޮޑު އަތުން ވަކިތައް ނޭޅޭނޭހެން ނުހަނު ބަލައިގެން ފިރުމާލިއެވެ.\n"ނޫން ލުގަލް... އަހަރެމެންނަކީ އެއްވެސް ބަޔަކަށް ގެއްލުމެއްދޭނޭ ބައެއްނޫނޭ ބައްޕައާއި ޒިޔަޒެލް ވެސް ބުނެއެއްނު، އާރަމްބޭބެ ގާތުގައި ލުގަލް އެހާ ގިނަ ދުވަހު ހުރިއިރު އެކަން ނޭނގުނުތަ... އޭނާ އެހެންބުނުމުން އަހަންނަށް ވިސްނުނު ބައްޕަ އަބަދު އަހަންނަށް ނަޞޭޙަތްތެރިވަނީ ކީއްވެކަން، ބޮޑުދައިތަ އަހަންނާމެދު ކަންބޮޑުވަނީ ކީއްވެކަން، ފުރިހަމަ ޖިންނިއަކަށްނުވިތާ އިންސާނަކަށް ވެސް އަހަރެން ނުވޭ... މީހުންގެތެރެއަށް ނުކުމެ އުޅެން އަހަރެން ކިތަންމެ ބޭނުންވިޔަސް އެ ފުރުޞަތު އަހަންނަށް ލިބުމަކީ ދުރުކަމެއް، އެއީ ހަމައެކަނި ހުވަފެނެއް... އަހަންނަށް ލުގަލް ފުދޭ، އަހަރެމެން ދެ މީހުންނަށް އެކަކުއަނެކަކު ފުދޭނެ... ނޫންނަތަ؟ ލުގަލްގެ އަޑު އިވުނީ ތި އަޑުގެ މަތިން އަހަރެން ހަނދާން ވެސް ނެތިފައި ހުއްޓާ، އެކަމަކު ދެން ދުވަހަކުވެސް ހަނދާންނައްތައެއްނުލާނަން އިނގޭ" ކަރުނަތައް ފުހެލައި އީޝަލް ބޯޖަހާލިއެވެ.


Boat beehunu massalaigai Misruge furathama anhen Captain ge bolugai dhogu ilzam! | Jazeera\tބޯޓު ބީހުނު މައްސަލަ މިސްރުގެ އަންހެން ކެޕްޓަންގެ ބޮލަށް! - Jazeera\nބޯޓު ބީހުނު މައްސަލައިގައި މިސްރުގެ ފުރަތަމަ އަންހެން ކެޕްޓަން ބޮލުގައި ދޮގު އިލްޒާމް!\nމަރިޔަމް ޝައިލާ April 5, 2021 98 views0\nމާޗް މަހުގެ ފަހުކޮޅު ގިނަ ބައެއްގެ ސަމާލުކަމަށް އައީ، ދުނިޔޭގެ އެންމެ ބޮޑު އެއް އާގުބޯޓު ކަމަށްވާ "އެވަރ ގިވަން" މިސްރުގެ ސުއޭޒް ކެނަލް އަށް ބީހި، އެތައް ބިލިއަން ޑޮލަރެއްގެ މުދާ ތާށިވި ޚަބަރެވެ. އެފްރިކާ ބައްރުގެ ތެރެއިން ޔޫރަޕާއި އޭޝިއާ އާދެމެދު ދަތުރު ކުރުމަށް ކަނޑާފައިވާ މިމަގު ބަންދުވެ، އެތައް ސަތޭކަ ބޯޓަކަށް ދަތުރު ނުކުރެވި ތާށިވިއެވެ.\nބީހުނު އާގުބޯޓު ފުންކޮށް ސުއޭޒް ކެނަލް އަލުން ހުޅުވާލާފައިވާއިރު، މިސްރުގެ ސުއޭޒް ކެނަލް އޮތޯރިޓީ އިން ވަނީ، ބޯޓު ބީހުމާއި ގުޅިގެން ދަތުރު ނުކުރެވި ހުރި ހުރިހާ ބޯޓެއް ސުއޭޒް ކެނަލް ހުރަސްކޮށް "ބެކްލޮގް" ކްލިއަރ ވެއްޖެކަން ހާމަކޮށްފައެވެ.\nއެހެންނަމަވެސް، މިހާރު އަނެއްކާވެސް އެކަމާއި ގުޅުން ހުރި އެހެން ވާހަކައެކެވެ. އާގުބޯޓު "އެވަރ ގިވަން" ބީހުނު މައްސަލައިގެ އިލްޒާމް، މިސްރުގެ އެންމެ ފުރަތަމަ އަންހެން އާގުބޯޓު ކެޕްޓަންގެ ބޮލުގައި އެޅުވީއެވެ. އާގުބޯޓު ބީހުނު މައްސަލައިގެ އިލްޒާމް އެޅިގެން ދިޔައީ އުމުރުން 29 އަހަރުގެ މަރުވާ އެލްސެލޭދަރގެ ބޮލުގައެވެ.\nސޯޝަލް މީޑިއާގައި މިމައްސަލަ މަރްވާގެ ބޮލަށް 'ކަނޑާލި' އިރު، ހާދިސާ ހިނގި ވަގުތު އޭނާ ހުރީ އެތައް ސަތޭކަ މޭލެއް ދުރުގައެވެ.\nމިހާދިސާ ހިނގި ވަގުތު އޭނާ މަސައްކަތް ކުރަމުން ދިޔައީ ސުއޭޒް ކެނަލް އާ 370 ކިލޯމީޓަރު ދުރުގައި މިސްރުގެ އެލެގްޒެންޑްރިއާގައި އޮތް މަނަވަރު އެއިޑާ4ގައެވެ. މިސްރުގެ މެރިޓައިމް ސޭފްޓީ އޮތޯރިޓީ އަށް ނިސްބަތްވާ މި ބޯޓަކީ، ރަތްކަނޑުގެ ލައިޓްހައުސް އަކަށް ސަޕްލައި ފޯރުކޮށްދިނުމަށް މަސައްކަތް ކުރާ ބޯޓެކެވެ. މީގެ އިތުރުން އަރަބް ލީގުން ހިންގާ ސަރަހައްދީ ޔުނިވަރސިޓީ، އަރަބް އެކަޑަމީ ފޯ ސައިންސް، ޓެކްނޮލޮޖީ އެންޑް މެރިޓައިމް ޓްރާންސްޕޯޓްގެ ދަރިވަރުން ތަމްރީން ކުރުމަށްވެސް މިބޯޓު ބޭނުން ކުރެއެވެ. ސުއޭޒް ކެނަލްއަށް ބޯޓު ބީހުނު މައްސަލައިގެ ތަހުގީގު ކުރިއަށްދާއިރު، މިހާދިސާގައި މަރުވާގެ އަތެއް ނެތްކަން ވަރަށް ރަނގަޅަށް ސާފުވެއެވެ.\nމަރުވާގެ ބޮލުގައި ދޮގު އިލްޒާމް އަޅުވައި ސޯޝަލް މީޑިއާގައި ވާހަކަތައް ދެކެވިގެންދިއުމާއެކު ނޫސްތަކުގެ ފަލަސުރުޙީއަށް އެރުން ވެގެންދިޔައީ ދޮގު ހަބަރުތައް ހަލުވިކޮށް ފެތުރުމަށް މެދުވެރިވި އެއް ސަބަބަށެވެ. މީގެ އިތުރުން ސޯޝަލް މީޑިއާގައި އެތައް ފޭކް އެކައުންޓްތަކަކުން ވަނީ މަރުވާގެ ބޮލުގައި ދޮގު އިލްޒާމް އަޅުވައި ވާހަކަ ފަތުރާފައެވެ. މަރުވާ ބީބީސީއަށް މައުލޫމާތު ދިން ގޮތުގައި އޭނާއަށް މި ނަފުރަތު އަމާޒުވެގެންދިޔައީ އޭނާގެ މަސައްކަތުގެ ދާއިރާގައި ކާމިޔާބު އަންހެނަކަށްވުމުން ނުވަތަ މިސްރު މީހަކަށްވުމުން ކަމަށް ޤަބޫލުކުރެވެއެވެ. މިފަދަ ދޮގު ޙަބަރުތަކުގެ ސަބަބުން އޭނާ މިހިސާބަށް އައުމަށް ކުރި ބުރަ މަސައްކަތުން ހޯދި ކުރިއެރުންތަކާއި އިއްޒަތަށް ވަރަށް ބޮޑަށް އަސަރުކުރި ކަމަށް އޭނާ ފާހަގަކުރިއެވެ.\nމަރުވާ އަކީ ފިރިހެނުންގެ ބޮޑު ހިއްސާއެއް އޮންނަ ބޯޓުދަތުރުކުރުމުގެ ސިނާއަތުގައި މަސައްކަތް ކުރަމުންދާ މަދު އަންހެނުންގެ ތެރެއިން އެކެކެވެ. 2016 ވަނަ އަހަރު މަރުވާ ވެގެންދިޔައީ ސުއޭޒް ކެނަލް ހުރަސްކުރި އެންމެ ޒުވާން އަދި މިސްރުގެ ފުރަތަމަ އަންހެން ކެޕްޓަންއަށެވެ.\nމަރުވާގެ އުއްމީދަކީ ދިމާވާ ގޮންޖެހުންތަކާ ކުރިމަތިލައި ގިނަ އަންހެނުން މިދާއިރާއަށް ނުކުމެ މަސައްކަތްކުރުމެވެ.\nޓޭލާ ސްވިފްޓަށް އާ ރެކޯޑެއް!\nހެލެން މެކްރޯރީ މަރުވެއްޖެ\nވިހި އެކާވީހުގެ އެންމެ ރީތި ފޮޓޯތައް!\nރޯދަ ފަންޑަށް ބޮޑު ތަރުހީބެއް: އެއް ދުވަހުން 90000 ރުފިޔާ\nބޯޓު ބީހުނު މައްސަލަ މިސްރުގެ އަންހެން ކެޕްޓަންގެ ބޮލަށް!


Hadhiyaa Akah Dheynvee Paco Rabanne Ge Mi Scent - Vaguthu\nމާލޭގައި "ސާފް ޗެމްޕިއަންޝިޕް" ކޮވިޑް ފެތުރެންފެށީތަ؟ -9ގަޑިއިރު ކުރިން\nލޯބިވެރިޔާއަށް ނުވަތަ އަނބިމީހާއަށް ނުވަތަ ފިރިމީހާއަށް ހަދިޔާގެ ގޮތުގައި ސެންޓު ދިނުމަކީ ދިވެހިންގެ އާދައެކެވެ. މިއީ ދުނިޔޭގައި ވެސް ގިނަ ބަޔަކު ލޯބިވާކަން ހާމަ ކުރުމަށް ކުރާ ކަމެކެވެ. ނަމަވެސް ސެންޓުފުޅިއެއް ދޭއިރު އެއީ މީރުވަސް ދުވާ ކޮލިޓީ ރަނގަޅު ސެންޓުފުޅިއަކަށްވުން ވަރަށް މުހިންމެވެ. އެހެންކަމުން މި ޕާކޯ ރަބާންގެ އިންވިކްޓަސް ކަލެކްޝަންގެ މި ދެ ސެންޓުފުޅި ފިރިހެނުންނަށް ހަދިޔާއަކަށް ދޭން ވަރަށް ރަނގަޅުވާނެއެވެ.\nދުނިޔޭގެ ނަން މަޝްހޫރު ބްރޭންޑް، ޕާކޯ ރަބާން އިން ނެރުނު އިންވިކްޓަސް ކަލެކްޝަންގެ "އިންޓެންސް" އާއި "ވިކްޓްރީ" އަކީ އެ ކަލެކްޝަންގައި އެންމެ ގިނަ ބަޔަކަށް ކަމުދިޔަ ސެންޓެވެ. މި ސެންޓު މިހާރު ރާއްޖޭގެ ސެންޓު ވިއްކާ އޮންލައިން ޕޭޖެއް ކަމަށްވާ، އިންޓެންސް އެމްވީ އިން ލިބެން ހުންނާނެއެވެ.\nއިންވިކްޓަސް އިންޓެންސް ސެންޓަކީ 2016 ވަނަ އަހަރު ނެރުނު މި ސެންޓުގައި ހިމެނެނީ "ސެންޝުއަލް" ވަހެކެވެ. މި ސެންޓުގައި އޮރެންޖް ބްލޯސަމް އާއި ކަޅު ދިރި އަދި އެމްބާ ފަދަ މީރު ވަސް އެކުލެވޭ އިންގްރީޑިއަންޓުތައް ވަނީ ބޭނުންކޮށްފައެވެ. މި ސެންޓަކީ ގިނަ ވަގުތު ވަސް ހިފަހައްޓާ ސެންޓެކެވެ.\nމިއަހަރު ބާޒާރަށް ނެރުނު އިންވެކްޓަސް ވިކްޓްރީ އަކީ ވެސް ގިނަ ވަގުތު ވަސް ހިފަހައްޓާ މީރު ވަހެއް އެކުލެވޭ ސެންޓެކެވެ. މި ސެންޓު ތައްޔާރު ކޮށްފައިވަނީ ލުނބޮޔާއި ފިޔާތޮށި ދިރި އަދި ވެނީލާ އާއި ލެވެންޑާ އާއި އެމްބާ ފަދަ އިންގްރީޑިއަންޓުތައް ބޭނުންކޮށްގެންނެވެ.\nއިންޓެންސް އެމްވީން އިންވެކްޓަސް އިންޓެސްގެ 100 އެމްއެލްގެ ފުޅިއެއް ލިބޭނީ 1800ރ. އަށެވެ. އަދި ވިކްޓްރީގެ 100 އެމްއެލް ފުޅިއެއް ލިބޭނީ 2250ރ. އަށެވެ. މި ސެންޓު ރިވިއު ކުރި ފަރާތްތަކުން ފާހަގަ ކުރާ ގޮތުގައި މި ސެންޓުގެ ކޮލިޓީއަށް ބަލައި މި އަގުތަކަކީ މާ ބޮޑަށްވެސް ރަނގަޅު އަގުތަކެއް ކަމަށެވެ.\nއިންޓެންސް އެމްވީއިން ޕާކޯ ރަބާން ފަދަ މަޝްހޫރު ބްރޭންޑުތަކުގެ އޮރިޖިނަލް ސެންޓު ލިބެން ހުރެއެވެ. އެހެންކަމުން ސެންޓު ގަންނަން ބޭނުންވާ ފަރާތްތަކަށް އިންޓެންސް އެމްވީގެ އިންސްޓަގްރާމް ޕޭޖަށް ނުވަތަ ފޭސްބުކް ޕޭޖަށް މެސެޖުކޮށްގެން ސެންޓ ގަނެލެވޭނެއެވެ. އަދި 7730055 އަށް ގުޅައިގެން ވެސް އިންޓެންސް އެމްވީ އިން ވިޔަފާރި ކުރެވޭނެއެވެ.


EURO 2020: Czech Republic - England | PREVIEW - Vaguthu\nޔޫރޯ 2020: ޗެކް ރިޕަބްލިކް - އިންގްލޭންޑް | ޕްރިވިއު\nޔޫރޯ ފުޓުބޯޅަ މުބާރާތުގެ ގްރޫޕް ޑީގައި ކުޅޭ ފަހު މެޗުތައް މިރޭ ކުޅޭނެއެވެ. މިރޭ 00:00 ގައި ގްރޫޕުގެ ފަހު މެޗު ކުޅޭއިރު ފުރަތަމަ މެޗުގއި ބައްދަލުކުރާނީ ޗެކް ރިޕަބްލިކާއި އިންގްލޭންޑެވެ. ގްރޫޕުގެ ފަހު މެޗު ކުޅޭއިރު މި ދެ ޓީމުވެސް ވަނީ ދެވަނަބުރުގެ ޖާގައެއް ކަށަވަރުކޮށްފައެވެ. މި ދެ ޓީމަށްވެސް ލިބިފައިވަނީ ހަތަރު ޕޮއިންޓެވެ. މި މެޗުން މޮޅުވާ ޓީމަކަށް ގްރޫޕުގެ އެއްވަނަ ލިބިގެންދާނެ އެވެ.\nމުބާރާތުގެ ގްރޫޕްސްޓޭޖުގައި ޗެކް ރިޕަބްލިކް ކުޅުނު ދެ މެޗުގެ ތެރެއިން މޮޅުވީ އެއް މެޗުންނެވެ. އަނެއް މެޗުން ވީ އެއްވަރެވެ. މޮޅުވީ ސްކޮޓްލޭންޑާއި ވާދަކޮށް 2-0 ގެ ނަތީޖާއަކުންނެވެ. އަދި އެއްވަރުވީ ކްރޮއޭޝިއާ އާއި 1-1 ގެ ނަތީޖާއަކުންނެވެ.\nކްރޮއޭޝިއާ އާއި އިންގްލޭންޑް ވަނީ މިހާތަނަށް ހަތަރު ފަހަރެއްގެ މަތިން ބައްދަލުކޮށްފައެވެ. މީގެތެރެއިން އިންގްލޭންޑް މޮޅުވެފައިވަނީ ދެ ފަހަރެވެ. އަދި ޗެކް ރިޕަބްލިކް މޮޅުވެފައިވަނީ އެއް ފަހަރެވެ. އެންމެފަހުން މި ދެ ޓީމު ބައްދަލުކުރީ 2019 ގެ ޔޫރޯ ކޮލިފައިންގައެވެ. އެ މެޗު ޗެކް ރިޕަބްލިކް ކާމިޔާބުކުރީ 2-1 ގެ ނަތީޖާއަކުންނެވެ.\nދެ ޓީމުގެ ފުރަތަމަ އެގާރަ\nމެޗުގެ ކުރިން ދެ ކޯޗުންގެ ބަސް\nޔަރޮސްލާވް ޝެލްހަވީ (ޗެކް ރިޕަބްލިކް)\nމުޅި ގްރޫޕުގައިވެސް އެންމެ ވަރުގަދަ ޓީމުގެ ގޮތުގައި ހިމެނޭ އިންގްލޭންޑާއި ދެކޮޅަށް ކުޅޭއިރު މިއީ އުނދަގޫވާނެ މެޗެއްގެ ގޮތުގައި ކޯޗު ވަނީ މެޗުގެ ކުރިން ފާހަގަކޮށްފައެވެ. ހާއްސަކޮށް އިންގްލޭންޑުގައި ތިބި ވަރުގަދަ ކުޅުންތެރިންނަކީ ސަމާލުވާންޖެހޭ ބައެއްގެ ގޮތުގައި ކޯޗު ފާހަގަކުރެއެވެ. އަދި މިއީ ޗެކް ރިޕަބްލިކަށް މޮޅުވާން އުނދަގޫވާނެ މެޗެއް ކަމަށާއި ނަމަވެސް ޓީމުގެ ކުޅުންތެރިންގެ ހިތްވަރާއެކު މި މެޗު ކާމިޔާބުކުރެވޭނެ ކަމުގެ ޔަގީންކަން އެބައޮތްކަމަށް ކޯޗު ބުންޏެވެ.\nގެރެތް ސައުތްގޭޓް (އިންގްލޭންޑް)\nދެވަނަބުރު ޔަގީންވި ނަމަވެސް މިއީ ގްރޫޕުގައި މޮޅުވާން ކޮންމެހެން ޖެހޭ މެޗެއްކަން ކޯޗު ފާހަގަކުރެއެވެ. އަދި އިންގްލޭންޑުގެ ފޯމް އަނބުރާ ގެނައުމަށް ކުރާ މަސައްކަތުގެ ތެރެއިން މި މެޗުން ރަނގަޅު ނަތީޖާއެއް ނެރެވިދާނެކަމަށް ގަބޫލުކުރާ ކަމަށްވެސް ކޯޗު ބުންޏެވެ. އަދި ބޭނުންވަނީ ގްރޫޕުގެ އެއްވަނަ މަގާމާއެކު ދެވަނަބުރަށް ދިއުމަށް ކަމަށްވެސް ކޯޗު ބުންޏެވެ.\nދެކުނު އޭޝިއާގެ ފުޓުބޯޅަ ކުޅުންތެރިންނަށް ފާރަލާން ޖެހޭ- ސައުތްގޭޓް


China in viyafaaree gai adhives gengulhenee insaafuveri usoolu thakeh noon: America | Mihaaru\nޗައިނާގެ ވިޔަފާރިވެރިޔަކު މަސައްކަތުގައި\nޗައިނާއިން ވިޔަފާރީގައި އަދިވެސް ގެންގުޅެނީ އިންސާފުވެރި އުސޫލުތަކެއް ނޫން: އެމެރިކާ\n22 ނޮވެމްބަރ 2018 - 08:34\nވިޔަފާރީގެ މުއާމަލާތްތައް ހިންގުމުގައި ގެންގުޅެން ޖެހޭ އުސޫލުތަކަށް ތަބާވުމުގައި ޗައިނާ ފެއިލް ވެފައިވާ ކަމަށް އެމެރިކާއިން ބުނެފި އެވެ.\nއެމެރިކާގެ ސަރުކާރުން ނެރެފައިވާ ރިޕޯޓެއްގައި ބުނީ ވިޔަފާރީގެ މުއާމަލާތްތައް ހިންގުމުގައި ބައިނަލްއަގްވާމީ ގޮތުން ބަލައިގަންނަ އުސޫލުތަކާ ހިލާފު ވެފައިވާ ކަމަށެވެ.\nއެމެރިކާގެ ޓްރޭޑް ރިޕްރެޒެންޓޭޓިވްސް އިން ނެރެފައިވާ މި ރިޕޯޓުގައި މިގޮތަށް ހާމަކޮށްފައިވާއިރު، އާޖެންޓީނާގައި ބާއްވާ ޖީ20 ސަމިޓުގައި އެމެރިކާގެ ރައީސް ޑޮނަލްޑް ޑްރަމްޕް އާއި ޗައިނާގެ ރައީސް ޝީ ޖިންޕިންގް ބައްދަލުކުރެއްވުމަށް ވަނީ ނިންމަވައިފަ އެވެ. މި ބައްދަލުވުން ކުރިއަށް ގެންދާނީ މި މަހުގެ 30 ވަނަ ދުވަހޗު އެވެ.\nމިފަދަ ރިޕޯޓެއް އެމެރިކާއިން ނެރެފައި ވަނީ ޗައިނާގައި ކުރިއަށް ގެންދިޔަ ވިޔަފާރީގެ މުއާމަލާތްތަކުގެ ހާއްސަ ތަހުގީގު ތަކަކަށް ފަހު އެވެ. އެގޮތުން، އިންޓެލެކްޗުއަލް ޕްރޮޕަޓީތައް އަދި ޓެކްނޮލޮޖީގެ ޚިދުމަތްތައް ހޯދުމުގައި ބައެއް ޓެކްސްތައް އެމެރިކާގެ ކުންފުނިތަކަށް އިންތިހާއަށް ބޮޑު ކޮށްފައިވާކަން ވަނީ ފާހަގަ ކޮށްފަ އެވެ. މި ކަންކަން އިސްލާހު ކުރެވޭނީ ވިޔަފާރިތައް މޮނިޓާކޮށް، ބެލެހެއްޓޭނެ ނިޒާމު ހަރުދަނާ ކޮށްގެން ކަމަށް ރިޕޯޓުގައި ވެ އެވެ.\nބޭރުގެ ކުންފުނިތަކަށް ޗައިނާގައި ވިޔަފާރިތައް ކުރުމުގައި ގެންގުޅޭ ހަރުކަށި އުސޫލުތަށް ބަލައި ނުގަނެވޭނެ ކަމަށް އެމެރިކާއިން ބުނެ އެވެ.\nދުނިޔޭގެ އެންމެ ބޮޑު ދެ އިގްތިސާދުގެ ދެމެދުގައި ހިނގަމުންދާ ވިޔަފާރީގެ އަރައިރުމުގައި، ޗައިނާގެ މުދަލުން ނަގާ ޓެރިފް އެމެރިކާއިން ވަނީ މިހާތަނަށް ތިން ފަހަރަށް ބޮޑުކޮށްފަ އެވެ. އެގޮތުން، ޓެރިފްގެ އަދަދު 250 ބިލިއަން ޑޮލަރަށް އަރަ އެވެ. އެއާ އެކު، ޗައިނާއިން ވެސް ވަނީ އެމެރިކާ އިން އެތެރެކުރާ ތަކެތިން ނަގާ ޓެކްސްގެ އަގުތައް ބޮޑުކޮށްފަ އެވެ. ދެ ގައުމުގެ ދެމެދުގައި ހިނގަމުންދާ ވިޔަފާރީގެ ހަނގުރާމައިގައި ޗައިނާއިން ވެސް ވަނީ އެމެރިކާ އިން އެތެރެކުރާ 110 ބިލިއަން ޑޮލަރުގެ އަގަށް ވާ މުދަލުން ޓެކްސް ބޮޑުކޮށްފަ އެވެ.\nއިތުރު ލިޔުންތައް އިގްތިސާދު ޗައިނާ އެމެރިކާ


Boluga Ukunu Alhaatha? Avahah Zaithooni Theyo Ungulhaa | Dhiislam\nބޮލުގައި އުކުނުއަޅާތަ؟ އަވަހަށް ޒައިތޫނި ތެޔޮ އުނގުޅާ\nލިއުޝާ އަލީ ޖޫން 28, 2017\nއުކުނަކީ ބޮލުގެ ހަންގަނޑާއި އިސްތަށިގަނޑުގެ މެދުގައި ކާނާ ހޯދައިގެން އުޅޭ ކުޑަ ސޫތްޕެކެވެ. އުކުނު ބޮޑުވެ ފުރިހަމަވުމުގައި މައިގަނޑު ތިން މަރުހަލާއެއް އެކުލެވިގެންވެއެވެ.\nފުރަތަމަ މަރުހަލާއަކީ ބިހުގެ މަރުހަލާއެވެ. އުކުނުއަޅާ ބިސް ހުންނާނީ ހުދުކުލައިގެއެވެ. އާއްމު ގޮތެއްގައި އުކުނު ބިސްއަޅަނީ ކަންފަތުގެ ފަހަތުން ބޮލުގައިވާ ބަޔަށާއި ކަރުގެ ފަހަތުން ބޮލުގައިވާ ބަޔަށެވެ. ދެވަނަ މަރުހަލާގައި ބިސްތައް ލީއަށް ބަދަލުވެއެވެ. މިމަރުހަލާގައި ލީތައްވެސް ހުންނާނީ ހުދުކުލައިގައެވެ. ތިން ވަނަ މަރުހަލާގައި ލީތައް އުކުނަށް ބަދަލުވެއެވެ. ލީތައް އުކުނަށް ބަދަލުވާން2ނުވަތަ3ހަފްތާގެ މުއްދަތެއް ހޭދަވެއެވެ.\nމީހެއްގެ ބޮލުގައި އުކުނުއަޅާފައި ހުރުމަކީ ބައެއް މީހުން ވަރަށް ފަކުރު ގަންނަކަމެކެވެ. އަދި ގިނަ ފަހަރަށް އެމީހަކީ ފެންނުވަރާއުޅޭ ނުތާހިރު މީހެއްގެ ގޮތުގައި ލޭބަލް ޖެހެއެވެ. އެހެންނަމަވެސް ފެންވަރާއި ސާފުތާހިރުވެގެން އުޅޭ މީހުންގެ ބޮލުންވެސް އުކުނު ފެނުމަކީ ހަމަ ދިމާވާ ކަމެކެވެ. އެހެންވީމާ އުކުނުން ސަލާމަތްވާނެ ގޮތަކީ ކޮބާތޯ ބަލާލަމާ ހިނގާށެވެ.\n1998 ވަނަ އަހަރުގެ އޭޕްރީލްމަހު އެެމެރިކާގައި ނެރުނު ޖާރނަލް އޮފް އިންފެޝިއަސް ޑިޒީޒަސް އިން ޗިންލްޑްރަންގައި ފާހަގަކޮށްފައިވާ ގޮތުގައި އެމެރިކާގެ ނިއު ޔޯކް ސިޓީއިން ލޮސް އެންޖަލިސްއަށް އުކުނުގެ ބަލިމަޑުކަން ފެތުރިފައިވާ ކަމަށާއި ލަފާކުރެވޭގޮތުން 12،000،000 އަށްވުރެ ގިނަ މީހުންނަށްވަނީ އުކުނުގެ އުނދަގުލާއި ކުރިމަތިލާން ޖެހިފައެވެ. އަދި މީގެތެރެއިން ގިނައީ ކުޑަކުދިން ކަމުގައި ފާހަގަކޮށްފައިވެއެވެ.\nމިކަމާ ގުޅިގެން އެމެރިކާގެ ހިބްރޫ ޔުނިވަރސިޓީއާއި އެމެރިކަން ހެޑް ލައިސް އިންސްޓިޓިއުޓުން ކުރި ދިރާސާތަކުން ދައްކާގޮތުގައި އުކުނު އަޅާފައި ތިބޭ މީހުންގެ ބޮލުގައި ޒައިތޫނި ތެޔޮ އުނގުޅުމުގެ ސަބަބުން ގަޑި އިރުތަކެއްގެ ތެރޭގައި ތެލުގެ އަސަރު އުކުނުތަކަށް ކުރެއެވެ.\nމިކަމާއި ގުޅިގެން އުކުނުން ސަލާމަތްވުމަށް ދިރާސާކުރާ ފަރާތްތަކުން ތިން ހަފްތާ ވަންދެން ޢަލުކުރާނެ އިރުޝާދުތަކެއް އާއްމުކޮށްފައިވެއެވެ.\nއެގޮތުން ޢަމަލުކުރާނެ ފަސް މަރުހަލާއެއް މިއިރުޝާދުގައިވެއެވެ.\n1- ޕާމެތްރިން(Permethrin) ބޮލުގައި އުނގުޅާށެވެ. އެއީ އުކުނުފަދަ ތަކެތިން ސަލާމަތްވުމަށް ތައްޔާރުކޮށްފައިވާ ބޭހުގެ ވައްތަރެކެވެ.\n2- ނިދުމުގެކުރިން ބޮލުގައި ޒައިތޫނި ތެޔޮ އުނގުޅުމަށްފަހު ޝަވަރ ކެޕްއަކުން ރަނގަޅަށް އިސްތަށިގަނޑު ނިވާކޮށްލާށެވެ.\n3- ނިދާ ހޭލުމަށްފަހު އިސްތަށިގަނޑު ދޮވުމުގެކުރިން ރަނގަޅަށް އިސްތަށިގަނޑުގައި ފުނާ އަޅާ އުކުނުތައް ސާފުކޮށްލާށެވެ.\n4- ވަށައިގެން ދިރިއުޅޭ ހިސާބުގައި އުކުނުގެ އެއްވެސް އަސަރެއްހުރިތޯ ޗެކްކޮށްލާ ހުރިނަމަ ސާފުކޮށްލާށެވެ.\n5- އިތުރު މީހެއްގެ އެހީއާއެކު ބޮލުގައި އުކުނު ނުވަތަ އުކުނު ބިހުގެ އެއްވެސް އަސަރެއް ހުރިތޯ ޗެކްކޮށްލާށެވެ. ހުރިނަމަ އެތަކެތި އިސްތަށިގަނޑާއި ވަކިކޮށްލާށެވެ.\nހަފްތާއަކު އެއްފަހަރު ތިން ހަފްތާ ވަންދެން މިގޮތަށް ކަންތައް ކުރުުމުން އުކުނުގެ ކިބައިން ހުންނާނީ އިރާދަކުރެއްވިއްޔާ ސަލާމަތްވެފައެވެ.


Dr. Afrashim adhi Rilwan Ge Maruge Mauloomaathu Himeney Report Eh Vanee Libifa: Raees - vNews.mv\nއަފްރާޝީމް އާއި ރިލްވާންގެ މަރުގެ މައުލޫމާތު ހިމެނޭ ރިޕޯޓެއް ވަނީ ލިބިފައި: ރައީސް\nއަހުމަދު ހަމީދު އާދަމް 05 July 2019, 03:32\nއަވަހާރަކޮށްލާފައިވާ މަޝްހޫރު ދީނީ އިލްމުވެރިޔާ ޑރ އަފްރާޝީމް އަލީގެ މަރުގެ މައްސަލައާއި ވީނުވީއެއްނޭންގި ގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲގެ މައްސަލައިގައި ވަރަށް ތަފްސީލީ ރިޕޯޓެއް ލިބިވަޑައިގެންފައިވާކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް ވިދާޅުވެއްޖެއެވެ.\nރައީސް އޮފީހުގައި ބޭއްވެވި ނޫސްވެރިންގެ ބައްދަލްވުމެއްގައި ރައީސް ސޯލިހް ވިދާޅުވީ އެސެޓް ރިކަވަރީ ކޮމިޝަނާއި މަރުތަކުގެ މައްސަލަތައް ބަލާ ކޮމިޝަނުން މުހިންމު މައުލޫމާތުތަކެއް އެމަނިކުފާނާއި ހިއްސާކޮށްފައިވާކަމަށެވެ.\nއެގޮތުން މަރުތައް ބަލާ ކޮމިޝަނުން އަވަހާރަކޮށްލާފައިވާ މަޝްހޫރު ދީނީ އިލްމުވެރިޔާ ޑރ އަފްރާޝީމް އަލީގެ މަރުގެ މައްސަލައާއި ވީނުވީއެއްނޭންގި ގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲގެ މައްސަލައިގައި ވަރަށް ތަފްސީލީ ރިޕޯޓެއް ހިއްސާކުރައްވާފައިވާކަމަށް ރައީސް ވިދާޅުވިއެވެ.\nއެ ރިޕޯޓްގެ މާބޮޑު ތަފްސީލެއް ނުދެއްވާ ރައީސް ވިދާޅުވީ އެ މައުލޫމާތުތައް އާންމު ނުކޮށް އަދިވެސް މަޑުކުރައްވަނީ ދިރާސާތަކެއް ކުރައްވަންޖެހޭތީކަމަށެވެ.\nމީގެ އިތުރުން ރައީސް ވިދާޅުވީ އެސެޓް ރިކަވަރީ ކޮމިޝަނުންވެސް އެމްއެމްޕީއާރްސީގެ މައްސަލައިގައި ރިޕޯޓެއް ހިއްސާކޮށްފައިވާކަމަށެވެ.\nރައީސް ވިދާޅުވީ ކޮމިޝަންތަކަށް މިހާތަނަށް މަސައްކަތްކުރުމަށް ގިނަ ގޮންޖެހުންތަކެއް ހުރިކަމަށާ އޭސީސީ އަލުން އެކުލަވާލުމުން ވެސް ރަނގަޅު ނަތީޖާތަކެއް ލިބޭނެކަމަށެވެ.\nމީގެ އިތުރުން ރައީސް ވަނީ ކުރީގެ ނާއިބް ރައީސް އަހުމަދު އަދީބް ރާއްޖެއިން ބޭރަށް ފޮނުއްވުމާއި ގުޅޭގޮތުންވެސް ވާހަކަދައްކަވާފައެވެ.\nރައީސް ވިދާޅުވީ އަދީބު މިސަރުކާރުން މިނިވަނެއް ނުކުރާކަމަށާ އަދީބަށް ކުރި ކަމެއް ކުރީ ކޯޓުތަކުންކަމަށެވެ. އަދި ސަރުކާރުން އަދީބަށް ކޮށްދިނީ ބޭސް ފަރުވާއާއި ގުޅިގެން ކުރަންޖެހޭކަންކަމަށާ އަދީބްގެ މައްސަލައެއް ޝަރީއަތަށް ފޮނުވަންޖެހޭނަމަ އެކަން ކުރައްވާނެކަމަށެވެ.\nރައީސް ވިދާޅުވީ އެމްއެމްޕީއާރްސީގެ މައްސަލައަކީ ވަރަށް ބޮޑު މައްސަލައެއްކަމަށާ އެ މައްސަލައިގެ ތަހުގީގު ނުހުއްޓި ބާރަށް ކުރިއަށްދާކަމަށެވެ.


Dhoshee umuruge meehunnah alhaalaa oagaatherivey: Gender Minister – Iru\nދޮށީ އުމުރުގެ މީހުންނަށް އަޅާލާ އޯގާތެރިވޭ: ޖެންޑަރ މިނިސްޓަރ\nދޮށީ އުމުރުގެ މީހުންނަށް އަޅާލާ އޯގާތެރި މުޖުތަމަޢެއް ބިނާކުރުމަށް، އެ ފަރާތްތަކުގެ ބައިވެރިވުމާއި، ދުޅަހެޔޮކަން އިތުރު ކުރުމަށް މިނިސްޓަރ އޮފް ޖެންޑަރ ފެމިލީ އެންޑް ސޯޝަލް ސަރވިސަސް އައިޝަތު މުހައްމަދު ދީދީ ގޮވާލައްވައިފިއެވެ.\nއެކަމަނާ މިކަމަށް ގޮވާލައްވާފައިވަނީ މިއަދު ފާހަގަކުރަމުންދާ އުމުރުން ދުވަސްވީ މީހުންނަށް ކުރާ އަނިޔާއަށް ހޭލުންތެރިކުރުމުގެ ދުވަހުގެ މުނާސަބަތުގައި ކުރެއްވި ޓުވީޓެއްގައެވެ.\nދޮށީ އުމުރުގެ މީހުންނަށް އަޅާައިލާ އޯގާތެރި މުޖުތަމަޢެއް ބިނާކުރުމަށް، އެ ފަރާތްތަކުގެ ބައިވެރިވުމާއި، ދުޅަހެޔޮކަން އިތުރު ކުރުމަށް މަސައްކަތް ކުރުމަކީ އަޅުގނޑުމެން އެންމެންގެ ޒިންމާއަކަށް ހަދަމާ! ދޮށީ އުމުރުގެ މީހުންނަށް އަނިޔާވިޔަ ނުދެމާ! #WEAAD pic.twitter.com/JIAnr6X3SQ\n— Ministry of Gender, Family and Social Services (@MoGFSSmv) June 15, 2020\nއުމުރުން ދުވަސްވީ މީހުންނަށް ކުރާ އަނިޔާއަށް ހޭލުންތެރިކުރުމުގެ ދުވަހުގެ މުނާސަބަތުގައި ޖެންޑަރ މިނިސްޓަރ ކުރެއްވި ޓުވީޓްގައި ވަނީ މުޖުތަމަޢުގައި ދޮށީ އުމުރުގެ މީހުންގެ މުހިންމުކަން ފާހަގަކުރައްވާފައެވެ.\nއެގޮތުން ދޮށީ އުމުރުގެ މީހުންނަށް އަޅާލާ އޯގާތެރި މުޖުތަމަޢެއް ބިނާކުރުމަށް، އެ ފަރާތްތަކުގެ ބައިވެރިވުމާއި، ދުޅަހެޔޮކަން އިތުރު ކުރުމަށް މަސައްކަތް ކުރުމަކީ އެންމެންގެ ޒިންމާއަކަށް ހެދުމަށްވެސް މިނިސްޓަރ ވަނީ ގޮވާލަށްވާފައެވެ. މީގެ އިތުރުން ދޮށީ އުމުރުގެ މީހުންނަށް އަނިޔާވިޔަ ނުދިނުމަށްވެސް ޖެންޑަރ މިނިސްޓަރ ވަނީ ގޮވާލައްވާފައެވެ.\nތަފާސްހިސާބުތަކަށް ބަލާއިރު މިއަހަރުގެ އޭޕްރީލް މަހުގެ ނިޔަލަށް އުމުރުން ދުވަސްވީ މީހުންނަށް ކުރާ އަނިޔާގެ 39 މައްސަލައެއް އެ މިނިސްޓްރީއަށް ރިޕޯޓްކޮށްފައިވެއެވެ. މިއަހަރު އެންމެ ގިނައިން މައްސަލަ ހުށަހަޅާފައިވަނީ ޖަނަވަރީ މަހުއެވެ. އެއީ 20 މައްސަލައެވެ.\nމިދިޔަ އަހަރު އުމުރުން ދުވަސްވީ މީހުންނަށް ކުރާ އަނިޔާގެ 83 މައްސަލަ ވަނީ ހުށަހަޅާފައެވެ. 2019 ވަނަ އަހަރު އެންމެ ގިނައިން މިފަދަ މައްސަލަ ހުށަހަޅާފައިވަނީ ފެބުރުއަރީ މަހުއެވެ. އެމަހުގައި 16 މައްސަލައެއް ހުށަހަޅާފައިވެއެވެ.\nމިއަހަރު ޖެންޑަރ މިނިސްޓްރީއަށް ހުށަހަޅާފައިވާ މައްސަލަތަކުގެ ތެރެއިން 59 އިންސައްތަ މައްސަލައަކީ އުމުރުން ދުވަސްވީ މީހުންގެ ތެރެއިން ފިރިހެނުންނަށް ކޮށްފައިވާ އަނިޔާގެ މައްސަލައެވެ. މިދިޔަ އަހަރު މިނިސްބަތް ހުރީ 62.7 އިންސައްތައިގައެވެ.


Huawei America gai Vazanveri vanee | Mihaaru\nވާވޭ އެމެރިކާގައި ވިޔަފާރި ފެށުމަށް ބާރުގަދަ ފޯނެއް އުފައްދަނީ\nވާވޭ އެމެރިކާގައި ވަޒަންވެރިވަނީ\n06 އޯގަސްޓް 2017 - 06:27\nދެކުނު އިރުމަތީ އޭޝިއާގައި ވާވޭ އަކީ މަޝްހޫރު ނަމެކެވެ. އެކަމަކު އެމެރިކާގައި އެކަން އޮތީ އެ ގޮތަކަށް ނޫނެވެ. ވާވޭ އަކީ އެމެރިކާ މީހުން ދަންނަ ކުންފުންޏެއް ނޫނެވެ.\nވާވޭ އަށް އެމެރިކާ އަށް ވަދެވުނީ އެންމެ ފަހަރަކު އެވެ. އެއީ ގޫގުލްގެ ސަބަބުންނެވެ. ގޫގުލް އަށް ނެކްސަސް މަރުކާގެ ސްމާޓްފޯން، 6ޕީ އުފައްދައިދީ ވާވޭ އެވެ. އެ ވަރުން ވެސް އެމެރިކާގެ ސްމާޓްފޯން މާކެޓްގައި ވާވޭ އަށް ފުރިހަމަ 1 ޕަސެންޓް ވެސް އަދި ނުލިބެ އެވެ.\nއެމެރިކާގައި މުއާސަލާތީ ޚިދުމަތްދޭ ކުންފުންޏަކާ ގުޅިގެން ނޫން ގޮތަކަށް، ސްމާޓްފޯން މާކެޓުން ތަނަވަސް އަޣުލަބިއްޔަތެއް ހޯދުމަކީ ކުންފުންޏަކަށް އަދި ވެފައި އޮތް ކަމެއް ނޫނެވެ. އެއީ ކުންފުނީގެ މޮޅު، ދެރަކަމަކުން ނޫނެވެ. އެއީ ގަދީމީ ޒަމާނުން ސުރެ ކަން ހިނގަމުންދާ ގޮތެވެ. އެޕަލް އަދި ސެމްސަންގް ވެސް އެ އުސޫލުން ބޭރެއް ނުވެ އެވެ.\nއެމެރިކާގައި ދެމިއޮތުމަށް މުވާސަލާތީ ޚިދުމަތްދޭ ކުންފުންޏަކާ ވާވޭ އިން މަޝްވަރާކުރާ ކަމަށް ބުނެވެ އެވެ. އެއީ އޭޓީއެންޓީ އެވެ. އެޓީއެންޓީއާ ގުޅިގެން ވިޔަފާރި ފެށުމަށްޓަކައި ވާވޭ އިން ބާރުގަދަ ފޯނެއް އުފައްދާނެ ކަމަށް ބުނާތީ އިވެ އެވެ. އެ ފޯނާ ބެހޭ އެއްވެސް މައުލޫމާތެއް އަދި އާންމެވެފައި ނެތް ނަމަވެސް، އިސްވެ ގޮސްފައިވާ ކުންފުނިތަކުން ވެސް ފަށައިގަތީ އެ ފަދައިންނެވެ. ހުރި މޮޅުކަމެއް ދައްކައިގެންނެވެ.\nވާވޭ އަކީ ބާރުގަދަ ކުންފުންޏެކެވެ. އެހެން ނަމަވެސް އެއީ ޗައިނާ އަށް އުފަން އަދި އެހައި ވަތަނީ ކުންފުންޏަކަށް ވުން ވެފައި ވަނީ ރިހޭ ފަޔަށެވެ.\nޗައިނާ އާށް ޖާސޫސްކޮށްދިނުމަށްޓަކއި ވާވޭ ކޮންމެވެސް ޒަމާނެއްގައި ރޯލެއް ކުޅުނު ކަމަށް ބުނެވެ އެވެ. ނެޓްވޯކް ސްވިޗް އަދި އިންޓަނެޓް ރައުޓާ ފަދަ ޑިވައިސްތަކުގައި "ސްޕައި-ކޯޑް" ވަޅުލައި، އެ އާލާތެއް މެދުވެރިކޮށް ކުރާ މުއާމަލާތު، ޗައިނާ އަށް ޕަންޕްކުރުމުގައި ވާވޭ އެހީތެރިވެދީފައި ވާ ކަމަށް ބުނެ ވާހަކަދެކެވެ އެވެ.\nސްމާޓްފޯން މާކެޓަށް ތައާރުފުކުރާ ބާރުގަދަ ފޯނެއް މެދުވެރިކޮށް ވެސް އެ ކަހަލަ އަމަލެއް ހިންގަފާނެ އެވެ. މިއީ ވާވޭއާ މެދު މީހުން ގަބޫލުކުރާ ކަމެއް ނަމަ، އެމެރިކާ އަކީ ވިޔަފާރިކުރަން ރަނގަޅު ގައުމަކަށް ނުވާނެ އެވެ.\nއެއް ޒަމާނެއްގައި ވާވޭ އަކީ ގޫގުލް ވަރަށް ރުޅިއެރި ކުންފުންޏެކެވެ. އެހެން ނަމަވެސް ވާވޭ ލައްވައި ސްމާޓްފޯނެއް ގޫގުލް އިން އުފެއްދުމުން، މިހާރު އެއީ އެކުވެރިންނެވެ. އެހެންކަމުން މިއީ ވެސް އެމެރިކާގައި ވަޒަންވެރިވުމަށް ވާވޭ އަށް އޮތް ރަހުމަތްތެރި ކަމަކަށް ވާނެ އެވެ.\nއިތުރު ލިޔުންތައް ގޫގްލް ވާވޭ


Viktareege dhathuru: viktareege fahumechugai hanimaadhookolhah6landu jahaifi\nވިކްޓަރީގެ ދަތުރު: ވިކްޓަރީގެ ފަހުމެޗުގައި ހަނިމާދޫކޮޅަށް6ލަނޑު ޖަހައިފި\nވިކްޓަރީ ސްޕޯޓްސް ކުލަބަށް 40 އަހަރު ފުރުމުގެ މުނާސަބާ ފާހަގަ ކުރުމުގެ ގޮތުން ކުޅުދުއްފުއްޓަށް ޒިޔާރަތްކުރި ވިކްޓަރީ ޓީމު މިއަދު ކުޅުނު އެކުވެރިކަމުގެ އެންމެފަހު މެޗްގައި ހަނިމާދޫ ފުޓުބޯޅަ ޓީމާއި ބައްދަލުކޮށް 06 ލަނޑު 00 ލަނޑުން މެޗް ކާމިޔާބު ކޮށްފިއެވެ. މިމެޗްގެ އެންމެމޮޅު ކުޅުންތެރިޔާގެ މަގާމަށް ހޮވުނީ ވިކްޓަރީ ޓީމްގެ ޖޯޒީ ނަމްބަރު 23 އިބްރާހިމްފަޒީލެވެ. މިއަދު ހަވީރު ކުޅުދުއްފުށީ ޒޯން ސްޓޭޑިއަމްގައި ކުޅެވުނު މިމެޗް ޝަރަފްވެރި ކޮށްދެއްވީ ކުޅުދުއްފުށީގެ ކުޅިވަރު ހަރަކާތްތައް ކުރިއެރުވުމަށް ވަރަށް ގިނަދުވަހު އަގުހުރި ހިދުމަތްތަކެއް ކޮށްދެއްވާފައިވާ ބޭފުޅެއް ކަމަށްވާ އާދަމް އިސްމާއީލެވެ.\nމިއަދު ކުޅެވުނު އެންމެ ފަހު މެޗަށްފަހު ކުޅުދުއްފުށީ އޮންލައިނަށް މައުލޫމާތު ދެއްވަމުން ވިކްޓަރީގެ ކޯޗް ސުޒޭން ވިދާޅުވީ ކުޅުދުއްފުށިން ވިކްޓަރީ ޓީމާ ދޭތެރޭ ބެހެއްޓެވި މެހެމާންދާރީ ވަރަށް އުފަލާއި ހިތްހަމަޖެހުމާއިއެކު ވިކްޓަރީން ބަލައިގަންނަކަމަށެވެ. އަދި މިއީ ވިކްޓަރީއަށް ކުރެވުނު ވަރަށް ބޮޑު ތަޖްރިބާއެއްކަމަށާއި މިރަށުގައި އެކުވެރިކަމާއެކު މިމެޗްތައް ކުޅެވުނިތީ ވަރަށް އުފާކުރާކަމަށް ސުޒޭން ވިދާޅުވިއެވެ.\nޓީމްތަކާ ބެހޭގޮތުން ސުޒޭން ވިދާޅުވީ ޓީމްތަކުގައި ރަނގަޅު ކުދިން ތިބިކަމަށެވެ. އަދި އެކުވެރިކަމާއެކު ކުޅުދުއްފުށީގައި މިކުޅެވުނު މެޗްތަކަކީ އެކުޅުންތެރިންނާ އެކުވެރިކަން ބަދަހިކޮށް ގުޅުން ރަގަޅު ކޮށްލުމުގެ ގޮތުން ކުޅެވުނު މެޗްތަކެއްކަމަށެވެ.\nވިކްޓަރީގެ ހަރަކާތްތަކުގެ ތެރެއިން ކުޑަކުދިންނަށް އަމާޒްކޮށްގެން އިއްޔެ ހަވީރު ޒޯންސްޓޭޑިއަމްގައި ކުޑަކުދިންގެ ހަވީރެއްވަނީ ބާއްވާފައެވެ.\nމިރޭގެ ވަގުތެއްގައި ވިކްޓަރީ ޓީމް ކުޅުދުއްފުށިން ވަނީ ފުރާފައެވެ.


5 އުސްތާޛް މުހައްމަދު ރިފާދު حفظه الله އަކީ ކާކު؟ - Maktaba Salafiyyah Maldives - Connecting you to the Major Scholars of the Ummah\nޖޫން 11 އުސްތާޛް މުހައްމަދު ރިފާދު حفظه الله އަކީ ކާކު؟\nލިޔެ ތައްޔާރުކުރީ: المَكْتَبَة السَّلَفِيَّة المَالدِيْفِيَّة. ކެޓަގަރީ އުސްތާޛް މުހައްމަދު ރިފާދު حفظه الله\nއުސްތާޛް މުހައްމަދު ރިފާދު ވަނީ މަދީނާ ޔުނިވާސިޓީގެ ކުއްލިޔަތުއް ޝަރީޢާ އިން ޑިގްރީ ހާޞިލްކޮށް ދަސްވެނިވެ ސަޢުދި އަރަބިއްޔާގެ ސަލަފީ މަޝައިޚުން އަރިއަހުން ޢިލްމު ޙާޞިލްކޮށްފައެވެ. އަދި އުސްތާޛް ރިފާދު އަކީ ދިވެހިރާއްޖޭގައި ސަލަފީ ދަޢުވަތު ފެތުރެއްވުމަށް މަސައްކަތް ކުރައްވަމުން ގެންދަވާ މަދު ޠުއްލާބުލް ޢިލްމުގެ ތެރެއިން އަޚެކެވެ.\nއުސްތާޛް މުހައްމަދު ރިފާދުގެ ދުލުން އުސްތާޛްގެ ތަޢުރީފް:\n"ރިފާދް އަކީ ތިޔަކުދިންގެ އަޚުންގެ ތެރެއިން އަޚެކެވެ. ރިފާދު ކިޔެވޭ ޖާމިޔާ ޢިސްލާމިއްޔާއިންނެވެ. ރިފާދު ޢިލްމު ޙާޞިލްކުރީ ކުއްލިއްޔަތުއް ޝަރީޢާއިންނެވެ. އަދި އޭގެ އިތުރުން މަދީނާގައިވާ ޢިލްމުވެރިންގެ ތެރެއިން ޢިލްމު ހާޞިލްކުރުމަށްޓަކާ ހާޟިރުވި ޢިލްމުވެރިންނަކީ\n1. ޝެއިޚް ޢަބްދުލް މުޙްސިން ޢައްބާދް حفظه الله\n2. ޝެއިޚް ޢަބްދުﷲ ބުޚާރީ حفظه الله\n3. ޝެއިޚް ޢުބައިދް އަލް ޖާބިރީ حفظه الله\n4. ޝެއިޚް މުހައްމަދު ބިން ހާދީ އަލް މަދްޚަލީ حفظه الله\n5. ޝެއިޚް ޢަބްދުއް ސަލާމް އައް-ސުހައިމީ حفظه الله\n6. ޝެއިޚް ސުލައިމާން އައް-ރުހައިލީ حفظه الله\nއަދި މި ނޫންވެސް ޢިލްމުވެރިންނެވެ. އެހެންކަމުން މި ބޭފުޅުންގެ ކިބައިން ރިފާދުވާނީ އެކި މިންވަރަށް އެކި ދުވަސްދުވަހު ޢިލްމު ހާޞިލްކޮށްފައެވެ. އެހެންކަމުން ނޭގޭ ކުއްޖަކަށް ރިފާދުގެ ތަޢުރީފެއް ދެންޏާ މިއީ ރިފާދުގެ ތަޢުރީފްއެވެ. .އަދި ރިފާދުގެ އަމިއްލަ ނަފްސު އެއްވެސް ފަރާތެއްގެ މައްޗަށް އިސްނުކުރަމެވެ. އަދި ރިފާދް އަކީ ޢާލިމެއް (އިލްމުވެރިއެއް) ވެސް ނޫންމެއެވެ. އަދި ކިއެއް، ޠާލިބު ޢިލްމުންގެ (ޝަރުޢީ ޢިލްމު އުނގެނޭ ދަރިވަރުންގެ) ތެރެއިން ފަށައިގަންނަ ކުއްޖެކެވެ. އެހެންކަމުން ރިފާދްއަށް ދެވިގެންވާ ޤަދަރުގެ މައްޗަށް އިތުރު އެއްވެސް ޤަދަރެއް އެއްވެސް ކުއްޖެއް ދީގެން ނުވާނެއެވެ. އެހެނީ ރިފާދް އަކީ ފަތުވާދޭ ފެންވަރުގެ މީހެއް ނޫނެވެ. މިއީ ތިޔަ ކުދިންގެ އަޚް މުހައްމަދު ރިފާދުގެ ތަޢުރީފްއެވެ." ޝެއިޚުލް އިސްލާމް މުހައްމަދު ބިން ޢަބްދުލް ވައްޙާބް رحمه الله ގެ اصول الثلاث ޝަރަޙަކުރި ދަރުސް\nއޮންލައިން ކިޔުންތެރިން: 104


މާ ގިނައިން ނިދާނަމަ މި ގެއްލުންތައް ލިބުން އެކަށީގެންވޭ!\nJanuary 14, 2021 12:35:21\nބައެއް މީހުންނަކީ މުޅި ރޭ އެނދުގައި ފުރޮޅި ފުރޮޅި އޮވެ ވެސް ހަމަ ނިދި ނުލިބޭ ބަޔަކަށް ވާއިރު އަނެއްބައި މީހުންނަކީ ނިދަން އެކަށިގެންވާ ވަރަށް ވުރެ މާ ގިނައިން ނިދާ ބައެކެވެ. މީހާއަށް ރަނގަޅަށް ނިދި ނުލިބުމުން ހަށިގަނޑަށް ނޭދެވޭ އަސަރު ކުރާހެން ދިރާސާތަކުން ދައްކާގޮތުގައި މާ ގިނައިން ނިދުމަކީވެސް ސިއްޙަތަށް ނޭދެވޭ އަސަރުތަކެއް ކުރާކަމެކެވެ. ނިދި ހަމައަށް ނުލިބުމުގެ ސަބަބުން ސިއްހަތަށް ކުރާ ނޭދެވޭ އަސަރުތަކާއި ބެހޭ ގޮތުން ގިނަ މައުލޫމާތު ލިބިފައިވިޔަސް ގިނައިން ނިދުމުން ސަބަބުން ލިބޭ ގެއްލުންތަކަކީ އެހާ ވާހަކަ ދެކެވޭ މައުޞޫއަކައް ނުވެއެވެ.\nނަފްސާނީ ބަލި ނުވަތަ ޑިޕްރެޝަން އާ ކުރިމަތިލާ މީހުން ދިރިއުޅުމުގައި ދިމާވާ ގޮންޖެހުން ތަކާ ކުރިމަތި ލުމުގެ ހިތްވަރު ނެތުމުން ގިނަ ވަގުތު ނިދުމަށް އިޙްތިޔާރުކުރެއެވެ. ހަމައެއާއެކު ބޮޑަށް ހަރަކާތްތެރިވެ އުޅުމުން ސިކުނޑީގައި އުފާވެރިކަން ފޯރުކޮށްދޭ ހޯރމޯރންސް އުފެދެއެވެ. ނަމަވެސް އެނދުގައި ނިދުމަށް ގިނަ ވަގުތު ހޭދަކުރުމުން ހަރަކާތްތެރިވެ ހެލިފެލިވުމަށް ޖާގަ ނުލިބި މަޔޫސްކަން އިތުރުވުމަށް ފަހިވެގެންދެއެވެ.\nގިނައިން ނިދި ލިބުނު ކަމުގައިވިޔަސް ހަށިގަނޑަށް ލިބެންޖެހޭ ހިތްހަމަޖެހުމާއި އަރާމުކަން ނުލިބި ހިނގައިދާނެއެވެ. ކްލިނިކަލް ސައިކޮލޮޖިސްޓެއް ކަމަށްވާ މައިކަލް ޖޭ ބުރޫސް ވިދާޅުވާ ގޮތުގައި ސްލީޕް އެޕްނިއާ(ނިދާއިރު ނޭވާ ހާސްވުން) ހުންނަ މީހުންނަކީ ގިނަ ވަގުތުތަކަށް ނިދާ ބަޔަކަށްވީއިރު މި ބައްޔަށް ފަރުވާ ނުކޮށްފިނަމަ ހިތުގެ ބަލިތަކާއި ސްޓްރޯކް ޖެހުމަށް މަގުފަހިވެއެވެ. ހަމައެއާއެކު ނިދާ މާހައުލު އަލިގަދަ ވުމުންނާއި އަޑުގަދަ ވުމުގެ ސަބަބުންވެސް ގިނައިން ނިދި ކަމުގައިވިޔަސް ރަނގަޅަށް ނިދި ނުލިބިދާނެއެވެ.\nނިދާ ހޭލާއިރު ބޮލަށް ބަރުވެ ބޮލުގައި ރިއްސާހެން ހީވޭތޯ؟ މިއީ ރަނގަޅަށް ނިދި ނުލިބުމުންވެސް ކުރިމަތިވެދާނެ ކަމެކޭ އެއްފަދައިން ގިނައިން ނިދުމުގެ ސަބަބުންވެސް ދިމާވެދާނެ ކަމެކެވެ. ކޮންމެ ރެއަކު އެއް ވަގުތަކު ނިދަން އާދަކޮށް އަދި ހެނދުނު އެއް ވަގުތަކު ހޭލުމަށް ނަފްސު ހާނުވައި ފަރިތަކޮށްފިނަމަ ބޮލުގައި ރިއްސުމުން ސަލާމަތްވެވިދާނެއެވެ.\nހިތުގެ ބަލިތައް ޖެހުމުގެ ފުރުސަތު ބޮޑުވުން\nދުވާލަކު7އަކާއި9ގަޑިއީރާއި ދެމެދުގެ ނިދި މީހާއަށް ލިބެންޖެހެއެވެ. 2015 ގައި ޖަރނަލް ނިއުރޮލޮޖީއިން ކޮށްފައިވާ ދިރާސައެއްގައި 8 ގަޑިއިރަށްވުރެ ގިނައިން ނިދާ މީހުންނަށް ސްޓްރޯކް ޖެހުމުގެ ފުރުސަތު 46 އިންސައްތަ އާއި ގާތްކުރެއެވެ.\n2018 ގައި ސްލީޕް މެޑިސިން ރިވިއުސް އިން ކޮށްފައިވާ ދިރާސާގައި ގިނައިން ނިދުމާއި ފަލަވުމާއި އާއި ޓައިޕް2ޑައިބެޓިސް އާ ގުޅުމެއް އޮންނަ ކަމަށް ދައްކައެވެ. ގިނަ ވަގުތު އެނދުގައި ނިދަން ހޭދަކުރުމުން މީހާ ހަރަކާތް ކުރުމަށާއި ހެލިފެލިވުމަށް ހުރަސްތަކެއް އެޅިގެންދެއެވެ. ނަތީޖާއެއްގެ ގޮތުން ހަށިގަނޑުގައިވާ ސަރުބީތައް ވިރުމުގެ މިންވަރު ދަށްވުމުން މިހާގެ ބަރުދަން އިތުރުވުމަށް މަގުފަހިވެގެންދެއެވެ.\nޓައިޕް2ޑައިބެޓިސް ޖެހުމުގެ ފުރުސަތު ބޮޑުވުން\n2015 ވަނަ އަހަރު ޑައިބެޓިސް ކެއާރ އިން ޝާއިއު ކޮށްފައިވާ ދިރާސާއެއްގައި ހާމަކުރައްވަނީ7ގަޑީރަށްވުރެ އިތުރަށް ނިދި ލިބޭ ކޮންމެ ގަޑީރަކަށް ޓައިޕް2ޑައިބެޓިސް ޖެހުމުގެ ފުރުސަތު 14 އިންސައްތަ އަށް އިތުރުވެގެންދެއެވެ.\nގައިގެ ތަންތަނަށް ތަދުވުން\nހާއްސަކޮށް ބުރަކަށީގެ ތަދު ތަހައްމަލު ކުރާ މީހެއްނަމަ ގިނަ ވަގުތު ނިދަން ހޭދަކުރުމުން ގައިގެ ތަންތަނަށް ރިއްސާ ބުރަކަށްޓަށް ތަދުވުމަކީ އެކަށީގެންވާ ކަމެކެވެ. އެއީ ގިނަ ވަގުތު ވަންދެން އެއްގޮތަކަށް އޮށޯވެގެން ހޭދަކުރުމާއި, ނިދާއިރު ހަރަކާތް ކުރުމުގެ މިންވަރު މަދުވުމާއި ނުވަތަ ހަރު ތަންމައްޗެއްގެ ސަބަބުން ކަމަށްވެސް ވެދާނެއެވެ.


Hollywood Ge Mashooru Thari Christopher Plummer Maru Vejje - Vaguthu\nހޮލީވުޑްގެ މަޝްހޫރު ތަރި ކްރިސްޓޮފާ ޕްލަމާ މަރުވެއްޖެ\nހޮލީވުޑްގެ މަޝްހޫރު ފިލްމީ ތަރި ކްރިސްޓޮފާ ޕްލަމާ މަރުވެއްޖެއެވެ. ބޭރުގެ ހަބަރު ފަތުރާ ވަސީލަތްތަކުން މައުލޫމާތު ދޭ ގޮތުގައި ފިލްމީ ތަރި ޕްލަމާ މަރުވީ 91 އަހަރުގައި އޭނާގެ އާއިލާއާއެކުގައި ހުއްޓައެވެ.\nޕްލަމާގެ ގާތް އެކުވެރިއެއް ކަމަށްވާ ލުއީ ޕިޓް ބޭރުގެ ނޫހަކަށް ބުނީ ޕިޓްއަކީ ގިނަ ބައެއްގެ ގަދަރު ލިބިފައިވާ މީހެއް ކަމަށާއި އެއީ ގައުމުގެ އަގުހުރި ގަހަނާއެއް ކަމަށެވެ.\nއޮސްކާ ވެސް ހާސިލްކޮށްފައިވާ ޕްލަމާ މަޝްހޫރުވި ފިލްމުތަކުގެ ތެރޭގައި "ދަ ސައުންޑް އޮފް މިއުޒިކް"، "ބިގިނާސް"، "އޯލް ދަ މަނީ އިން ދަ ވޯލްޑް" ފަދަ ފިލްމުތައް ހިމެނެއެވެ.\nޕްލަމާގެ ފިލްމީ ހަޔާތުގައި އެންމެ ބުރައީ އުމުރުން 80 ގެ ދުވަސްވަރެވެ. އެނާ ވަނީ އޭރު ނައިވްސް އައުޓް، ދަ އިންސައިޑާ އަދި ސްޓާ ޓެރެކްގެ ބަޔަކުންވެސް ފެނިފައެވެ.\nޓޮރޮންޓޯ އަށް އުފަން ޕްލަމާ ވަނީ ތިން ކައިވެންޏެއް ކޮށްފައެވެ. އެގޮތުން 1956 ގައި ޓޯނީ-ކާމިޔާބު ކުރި ތަރި ޓޭމީ ގްރިމްސް އާއި ކައިވެނި ކުރިއެވެ. އަދި އެމީހުންނަށް އަންހެން ދަރިއަކު ވަނީ ލިބިފައެވެ. އެއީ ޕްލާމާގެ ހުރި ހަމައެކަނި ކުއްޖާއެވެ.\nޕްލަމާ އާއި ގްރްއިމްސް 1960 ވަނަ އަހަރު ވަރިކޮށްފައި ވާއިރު އޭގެ ފަހުން އޭނާ ކައިވެނި ކުރީ ޕެޓްރީޝިއާ ލެވިސް އާއެވެ. އަދި 1970 ވަނަ އަހަރު އޭނާ ވަނީ އެކްޓަރު އަދި ނެށުންތެރިޔާ އެލައިން ޓެއިލާއާ ކައިވެނި ކޮށްފައެވެ.\nޕްލަމާ ވަނީ ފިލްމީ ދާއިރާގައި 50 ވަރަކަށް އަހަރު ވަންދެން މަސައްކަތް ކޮށްފައެވެ.